
Įžanga 


Mokymasis suprasti procesus 


Tikėtina, kad paėmę šią knygą į rankas ir ją perskaitę, su- 
lauksite daug didesnio pasisekimo profesinėje srityje. Gali 
būti, kad jūs: 

+ norite Žinoti, kaip galima geriau pateikti motyvų ki- 
tiems, t. y. jūsų bendradarbiams, arba kaip Jūs, kaip 
vadovas, galite sudominti savo darbuotojus bei su- 
formuoti paskatinimų sistemą, 

+ norite sumaniau motyvuoti savo paties elgesį, siekda- 
mi geresnių rezultatų ir didindami savikontrolę. 

+ Taip pat įmanoma, kad Jūs esate nusivylę ir ieškote 
būdo, kuris padėtų vėl motyvuoti jūsų veiksmus ir 
žvelgti į priekį. 

Su savo lūkesčiais jūs gyvenate visuomenėje, kurioje 
jau seniai nagrinėjama vis svarbesne tampanti motyva- 
cijos tema. Neseniai šį klausimą plėtojo vienas žymesnių 
naujienų žurnalų, rašęs apie „pirminę energiją siekiant lai- 
mės ir sėkmės“. 

Lūkesčiai, susiję su motyvacija, tokie įvairialypiai, kaip 
ir teorijos, modeliai bei elgesio pavyzdžiai, kurie, stebint 
mus, buvo ir bus atrandami, sukuriami ir rekomenduoja- 
mi psichologų. Kitame puslapyje rasite pažadų apžvalgą iš 
daugiau nei šimto neseniai pasirodžiusių knygų motyvaci- 
jos tema pavadinimų. 

Šioje įžangoje norėčiau atvirai išdėstyti, ko galite tikėtis 
ar ne pateiktoje knygelėje. Aš Jums nesiūlau jokios naujos 
teorijos ar „stebuklingo recepto“, tik kompaktišką ir - tai 
pagrindinis mano reikalavimas - suprantamą bei lengvai 

skaitomą svarbiausių moksliškai patikrintų žinių santrauką 
apie savo paties ir kito veiksmų motyvavimą. 

Pabaigoje rasite prasmingus elgesio pavyzdžius, o per- 
skaitę teorinę medžiagą turėtumėte sugebėti geriau mo- 
tyvuoti savo ir kitų veiksmus. Tačiau pirmiausia turiu pa- 
prašyti Jūsų kantrybės ir atidžių studijų. 

Motyvacija yra procesas, neatsiejamas nuo asmeni- 
nės dispozitijos, motyvų, tikslų, taip pat vertės ir identi- 
teto. Kiekvienas savaip supranta šias sąvokas, tuo tarpu 
čia jos išdėstytos atskiruose skyriuose siekiant darnos ir 
išlyginant jų priešybes. Pirmiausia svarbu atsigręžti į pa- 
grindines sąlygas ir išorinį motyvavimą, taigi į visus daly- 
kus, kuriuos pasitelkiant paprastai „kuriama“ motyvacija. 
Iš anksto parengtame fone imsite daug geriau suvokti, kas 
gali būti veiksminga, o kas ne. 

Nagrinėdami pamažu įgysite ilgalaikės kompetencijos, 
tačiau nė viename skyriuje nerasite receptų, kurie vadovau- 
tųsi šūkiu: turiu situacijos aprašymą, o čia randu tinkamą 
sprendimą. Tokie sutrumpinimai negalėtų funkcionuoti. 

Ypatingas dalykas šioje knygoje - kompaktiškas kon- 
cepcijos išdėstymas. Jūs sužinosite svarbiausius dalykus, 
neprivalėdami papildomai sėdėti prie atitinkamų tyri- 
mų ir teorijų. Knygoje pateikiama rimta psichologinė 
informacija, tačiau tai nėra mokslinis leidinys, veikiau 
patarėjas. Knygą galėsite išnagrinėti per tam tikrą lai- 
ką, o rasti pavyzdžiai ir pratimai pasiūlys įvairių elgesio 
būdų. 

Prieš imantis pagrindinės temos, pradedamos asme- 
nine dispozicija, pateikiu svarbiausių motyvacijos teorijų 
apžvalgą. Kai kurios šių teorijų taps pagalbiniais vėlesnių 
skyrių ramsčiais. 

O dabar kuo didžiausios sėkmės motyvuotose ir moty- 
vuojančiose studijose! 

Paskatos 
Entuziazmas 
(Pozityvus) mąstymas 
Įgaliojimas 
(Neribota) energija 
Energijos aukojimas 
(Dvasinė) sėkmė 
Sėkmės priėmimas 
Profesinė sėkmė 
Valdymo dialektika 
Laimėjimai 

Laimė 

Ribų suformavimas 


Didžiausias (profesinis) laimėjimas 


Geriausia komandos sudėtis 
Impulsai 

Inspiracija 

(Vidinė) jėga 

Žengimas į gyvenimo sėkmę 
Gyvenimo džiaugsmas 
Gyvenimo prasmė 
Pasiekimai 


-— 


ž 
y vaciją: 


Pagyrimas 

Motyvavimo vadyba 

Motyvacijos suteikimas 
bendradarbiams 


(Veržli) motyvacija 
„Teisingas“ motyvavimas 
Pasiryžimas sėkmei 
Asmenybė 

Asmenybė ir sėkmė 
Potencialo ugdymas 

Galia (kaip principas) 
Išėjimas iš aklavietės 

Savo veiklos planavimas 
Atsakomybė sau 

Nugalėtojo pažadinimas savyje 
Sąmoninga orientacija 
Aukščiausia sėkmė 
(Kasdienis) nepasitenkinimas 
Nepasitenkinimo šalinimas 
Elgesio pakeitimas 

Valia, vedanti tikslo link 
Nugalėtojų komanda 


Taip pat pridedamos tokios sritys, kaip: | | | 


Paskatų sistema 


Personalo ugdymas 


Franšizės sistema Mokykla 

Vadovavimas Savikontrolė 

Atlyginimo nustatymas Komanda 

Bendravimo su klientais vadyba Kompensavimo sistema 

Mokymasis Pardavimas 
Pratimas 


Išreikškite savo lūkesčius! Kas jus skatina domėtis mo- 
tyvacija? Kokie jos būdai jums priimtiniausi? 

Motyvacijos teorijos 


Nėra vienos teorijos - jų daug 


Pagrindinis skirtumas: vidinė ar išorinė? 


Vidinė motyvacija remiasi savaiminiais faktoriais. Kiek- 
vienas žmogus kažką laiko svarbiu ir, norėdamas tą dalyką 
pasiekti, nukreipia į jį savo veiksmus. Profesiniame gyve- 
nime tai galėtų būti atsakomybės patikėjimas, sprendimų 
laisvė, tobulėjimo galimybės ar paprasčiausiai įdomus 
darbas. 

Tuo tarpu išorinės motyvacijos pagrindas - dalykai, 
veikiami aplinkos. Šia motyvacija remiasi tas, kuris siekia 
naudos arba nori išvengti nuostolių. Todėl profesiniame 
gyvenime finansiniai paskatinimai ir paaukštinimai yra 
vienoje pusėje, o priemonės, palaikančios tvarką, kitoje. 

Visuotinai pripažinta: vidinė motyvacija patvaresnė už 
išorinę. 


Poreikių teorijos 


Jos remiasi nuomone, kad nepatenkinti poreikiai sukelia 
neigiamą būseną, o individas tam tikru elgesiu šią proble- 
mą stengiasi pašalinti. 

Čia pateikiamos pavienės teorijos suskirsto poreikius 
pagal kategorijas, taip pat juos diferencijuoja tarp nepa- 
tenkinimo vengimo ir patenkinimo. 

Plačiau žinomos teorijos - tai Maslowo poreikių pira- 
midė, Aldeferio ERG teorija, MacClellando poreikių kate- 
gorijos ir Herzbergo „dviejų faktorių modelis“. 


- 


Kognityvinės ir procesų teorijos 


Kognityvinių struktūrų aiškinimas, suvokimo išdėstymas, 
motyvacijos procesų eigos įsisąmoninimas - visa tai šios 
teorijų grupės atsparos taškai. 


a) Lūkesčių teorijos 

Motyvacijos priežastimi jos laiko lūkesčius ir teigia, kad 
tam tikras elgesys sulaukia atitinkamų pasekmių. Taip pat 
įtraukiamos ir patirtys. Ateities perspektyvoje matomos 
teigiamos pasekmės motyvuoja, jei jos gali būti elgesio, 
kurį reikia motyvuoti, priežastis. Šios teorijos siūlo išorinį 
motyvacijos startą. 


b) Tikslų teorijos 

Pasak jų, motyvuoja suderinti arba pačių pasirinkti tikslai. 
Šios teorijos yra „valdymo, kuris remiasi tikslais“, pagrin- 
das ir teigia, jog galima tapti turinčiu motyvaciją. 


c) Lygybės teorijos 

Jos susitelkia prie vieno, tačiau svarbaus aspekto, teigian- 
čio, jog motyvacija stiprėja tada, kai kas nors jaučiasi ver- 
tinamas taip pat, kaip ir kiti, o silpnėja, kai tas pats asmuo 
įvertinamas nepakankamai. Čia nekalbama apie absoliučią 
lygybę, bet apie aplinkybes atitinkantį, vienodai sąžiningą 
vertinimą. 


d) Reakcijos teorijos 

Jos laikosi nuomonės, kad žmogus elgiasi sąmoningai, 0 
tam tikrose situacijose, skatinamas savo vertės suvokimo, 
veikia motyvuotai. Šios teorijos neigia bet kokią išorinę 
motyvaciją, nesutampančią su minėtuoju suvokimu. 


1 Asmensir situacijos sąveika 


Motyvai formuojami individualiai 


Jau įžangoje išsiaiškinome: motyvacijos sąvoka neatsie- 
jama nuo laimės ir pasiekimų. Asmeniniame gyvenime 
veiksmai nukreipiami į laimę. Kai motyvuojama žvelgiant 
iš ekonominių pozicijų, svarbiausiu motyvu dažniausiai 
laikomi pasiekimai. Tiesiausiu keliu į profesinę sėkmę ne- 
retai taip pat tampa pasiekimų afišavimas ir pozityvi pa- 
čios jų sąvokos samprata. Tačiau tai nėra vienintelis, sėk- 
mę užtikrinantis modelis. 

Yra pačių įvairiausių motyvacijos formų, kurių kiek- 
viena gali savaip prisidėti prie asmeninės ar profesinės 
sėkmės. 

Trumpai pateiktos motyvacinės teorijos iliustruoja ne 
tik įvairiausių motyvavimo formų egzistavimą, bet ir tai, 
jog asmens ir situacijos sąveika padeda psichologams atpa- 
žinti skirtingus elgesio pavyzdžius. Plačiau apie tai - šiame 
skyriuje. 


1.1 Elgesio kryptingumas, trukmė ir 
intensyvumas 


Kasdienybėje žodis motyvacija mums asocijuojasi su en- 
tuziazmu, energija, aktyvumu. Iš ko atpažįstame, kad kas 
nors yra motyvuota“ Kuo pasireiškia entuziazmas ir ener- 
gija? Puikus pavyzdys būtų sportas - sritis, kurioje dažna 
yra motyvacijos sąvoka. Stiprią motyvaciją turintis sporti- 
ninkas treniruotėms skirs itin daug laiko ir pastangų. 

Taip elgsis ir silpna, bet motyvų turinti komanda. Tuo 
tarpu sportininkai, neturintys motyvacijos, daug greičiau 
nuleis rankas. 

Toks buitinis suvokimas leidžia išskirti tris esminius 
motyvacijos punktus: 

+ Motyvacija lemia tam tikrų mūsų veiksmų trukmę 

ir intensyvumą. 

+ Ji glaudžiai susijusi su tų veiksmų kryptingumu. 

+ Kryptingumu vadiname tikslingą ir pagrįstą veiks- 

mų, kuriuos lemia koks nors motyvas, atlikimą. 


Kryptingumas nusako, į ką iš tikrųjų nukreiptas mūsų el- 
gesys ir kaip jį galima paaiškinti. 


Godumas, keršto troškimas, pavydas, neapykanta, taip 
pat alkis, o kartais meilė ar aistra - tai tipiški, mums iš 
detektyvų pažįstami, motyvų pavyzdžiai. Juose pastebime 
glaudų ryšį tarp motyvų ir emocijų. Taip yra todėl, kad ir 
motyvaciją, ir emocijas veikia susijaudinimas bei suakty- 
vėjusi organizmo būsena. 

Kiti svarbiausi motyvai, ypač mums gerai žinomas pa- 
siekimų, valdžios ir partnerystės trejetas, nėra susiję su 
emocijomis. Plačiau tai aptarsiu 2.1 skyriuje. 


1.2 Paskatos ir motyvai 


Motyvai ne visuomet yra vienodai aktyvūs. Jie gali būti 
patenkinti ir kurį laiką „ilsėtis“. Kita vertus, motyvai rea- 
guoja į aplinką: gardus sumuštinis stimuliuoja mūsų alkį, 
šviežias alus - troškulį, o konkurencinė situacija skatina 
rezultatyvų pasirengimą. 


Situacijų faktoriai formuoja mūsų motyvų paskatas. 

Paskatinimai stiprina motyvaciją, todėl kartais jie rei- 
kalingi vien tam, kad pažadintų kur nors giliai slypinčius 
motyvus, kurių, kaip ir poreikių, žmonės turi pačių įvai- 
riausių. 


Kokių motyvų turi kiekvienas, tampa aišku tuomet, kai 
išaiškėja, kas vienoje ar kitoje situacijoje skatina Žmogų. 


Motyvai lemia, kas tam tikroje situacijoje skatina, o kas 
sukelia vien abejingą reakciją. 

Taigi jie ir paskatos glaudžiai susiję. Vis dėlto poelgis 
įmanomas tada, kai aktyvus vienas iš šių veiksnių. Pa- 
vyzdžiui, tas, kuris dvi dienas burnoje neturėjo nė kąsnio, 
kažkaip elgsis vien dėl alkio. Net ir tuo atveju, jei nebus 
skatinamas maisto. 

Tačiau koks nors elgesys įmanomas ir be išorinių ar vi- 
dinių sąlygų sąveikos. Manoma, jog tai ir yra vidinės bei 
išorinės motyvacijos skirtumas. 

Veikiant išorinei motyvacijai, elgesys kontroliuojamas 
ne pačiame žmoguje glūdinčių priežasčių. Tuo tarpu aki- 
vaizdžiai individualios elgesio priežastys byloja apie vidinę 
motyvaciją. 

Lutzas von Rosenstielis (2001, 11 p.) šį skirtumą ilius- 
truoja taip: kad ant mūsų stalo imtų garuoti gardus patie- 
kalas, dažniausiai turime nemažai paplušėti planuodami, 
eidami apsipirkti, valydami daržoves, įdėdami prieskonių, 
laukdami ir atlikdami daugybę kitų veiksmų. Tam, kuris 
tai daro be džiaugsmo ir vien todėl, kad galėtų pasisotinti, 
maisto gaminimo procesas yra motyvuotas išoriškai. Prie- 
šingu atveju, kai pati maisto ruoša teikia džiaugsmą, tas 
pats procesas remiasi vidine motyvacija. Šis pavyzdys įvar- 
dija vidinės motyvacijos esmę - išgyventi patį veiksmą, o 
ne mėgautis jo pasekmėmis, teikiančiomis malonumą. 

Pasitaiko, kad kai kurių vidinės motyvacijos nulemtų 
poelgių pasekmių mes netgi atsisakome ir būtume laimingi 
galėdami jas „pasitaupyti“ toms akimirkoms, kai veiksime 
vejami pykčio ar agresijos. 

Kitaip nei išorine, elgesys, kuris remiasi vidine mo- 
tyvacija, mažiau priklauso nuo išorinių situacijos aplin- 
kybių. Jis labiau susijęs su vertybių sistema ir asmenybės 
bruožais. 


Vidinės motyvacijos nulemti veiksmai yra labiau užtikrin- 
ti, todėl, norint įtikinti kitus, reikėtų kuo dažniau ja pasi- 
naudoti. 


1.3 Motyvuotairnemotyvuota: 
kuo tai skiriasi? 


Diteris ir Regina studijuoja toje pačioje aukštojoje mokyklo- 
je. Diteriui ši veikla - tarsi prievolė. Jis prisiverčia atlikti tik 
tai, kas būtina, o mokymuisi (dažniausiai prieš pat egzami- 
nus) skiria visiškai nedaug laiko. Vaikinas neturi nei aiškaus 
tikslo, nei mėgstamų egzaminų ar namų darbų temų, nei 
konkrečių planų dėl būsimos profesinės veiklos. 

Visai kitaip elgiasi Regina. Ji jau dabar atsakinga už 
daugybę svarbių užduočių: dirba pagalbine darbuotoja savo 
universiteto katedroje, be to, nuolat dalyvauja įvairiausių 
tyrimų projektuose. Ir visa tai - savanoriškas, nemokamas 
darbas. Laiko, skirto mokymuisi, Regina griežtai neplanuoja. 
Ji niekuomet neatsilieka, o egzaminams reikalingą medžia- 
gą ne „iškala“ atmintinai, bet kaskart pasikartoja. Mergina 
jau seniai suformavusi savo svajonių profesijos koncepciją: 
ji norėtų vadovauti turizmo agentūrai. Jau dabar šios srities 
rinkodara yra Reginos specializacija. 

Diteris ir Regina - pavyzdžiai žmonių, turinčių stiprią 
ir silpną motyvaciją: trukmės, intensyvumo ir kryptingu- 
mo sąlytis su jų studijomis ar darbais yra visiškai skirtin- 
gas. Kyla klausimas: kodėl? Kuo gi Diteris skiriasi nuo Re- 
ginos? Kodėl jam studijos teikia mažiau džiaugsmo ir noro 
imtis iniciatyvos? 

Yra daugybė priežasčių, kurias sąlyginai suskirstykime 
į situacines ir asmenines. 


Galimi situacijos skirtumai 


Vienas iš skirtumų buvo įvardytas jau anksčiau: Regi- 
na dirba pagalbinį darbą, akivaizdžiai teikiantį jai daug 
džiaugsmo. Gali būti, kad jei Diteriui būtų pasiūlyta tokia 
galimybė, jis taip pat pražystų. Tačiau be šios įmanomos ir 
kitos priežastys: galbūt iš pat pradžių Reginai dėstė geresni 
specialistai, o jos planai, susieti su studijomis, buvo labai 
motyvuoti. Galbūt jos dėdė - turizmo agentūros direkto- 
rius ir mergina įžvelgia puikią galimybę ateityje vadovo 
vairą perimti į savo rankas. 

Trumpai tariant: tikėtina, jog Diterį ir Reginą supa visiš- 
kai skirtinga aplinka. Regina gyvena pasaulyje, kuris ją nuo- 
lat skatina, tuo tarpu Diteris - atvirkščiai. Tačiau galimas 
daiktas, kad vaikinas susiduria su kitokio pobūdžio paskati- 
nimais, slopinančiais jo susidomėjimą studijomis. 

Faktoriai, veikiantys motyvaciją, pavaizduoti kitame 
puslapyje esančioje schemoje. Ją analizuodami matome, 
kad abu jaunuoliai priklauso ne tik nuo visiems bendrų, 
bet ir nuo specifinių aplinkos sąlygų (pvz., Reginos darbas), 
kurios ir daro didžiausią įtaką nevienodai jų motyvacijai. 

Asmeniniai veiksniai 


Motyvaciją turinčius ir jos neturinčius žmones veikia įvairūs aplinkos ir 
asmeniniai veiksniai. 


Negalime teigti, kad darbą Regina gavo laimingo atsi- 
tiktinumo dėka. Nekyla abejonių, jog ši vieta jai buvo pa- 
skirta ne šiaip sau, o už konkrečius laimėjimus. Be to, tam 
tikras darbas žmogui turi dar ir tikti. Akivaizdu, kad as- 
menybės bruožai užima svarbią vietą šalia situacijų ir ap- 
linkybių išsidėstymo. 

Tam, kad vienas aplinkinio pasaulio sąlygas pastebime, 


o kitų ne, didelės įtakos turi mūsų asmenybė ir tai, kas 
mes esame. 


Schemoje tai iliustruoja asmenybės ir aplinkos veiksnių 
visumą demonstruojančios rodyklės. 

Asmenybės skirtumai 


Galbūt, nepaisant aplinkybių, Diteris ir Regina skiriasi kaip 
asmenybės. Vienas jų turi įgimtą gebėjimą motyvuoti savo 
elgesį, kitas - ne. Taigi galimos dvi prielaidos, aiškinančios 
skirtumus tarp šių jaunuolių: 

+ viena vertus, Reginos elgesys motyvuotas, nes ją 
supa motyvus skatinanti aplinka, 

+ kita vertus, merginos motyvacija susijusi su tuo, jog 
ji priklauso žmonių, kurie vadovaujasi žodžiais „gy- 
venu vieną kartą, tipui. 

Atidžiau panagrinėkime asmeninius veiksnius: galbūt 

Reginos norą studijuoti lemia kas nors įgimta. 

+ Galbut ji paprasčiausiai turi prekybinių, matema- 
tinių ar socialinių gabumų, lemiančių tai, kad ati- 
tinkamos studijų kryptys teikia merginai daugiau 
džiaugsmo nei jos bendrakursiams. 

+ Regina taip pat gali jausti studijuojamų dalykų po- 
reikį. Pavyzdžiui, jau dabar joje galima įžvelgti nedi- 
delės įmonės vadovę. Bent jau laikinai šią savo viziją 
ji gali įgyvendinti tokia būdama studijų metu. 

+ Be to, neatmestina, kad šios studijos Reginos verty- 
bines pažiūras atitinka labiau nei Diterio, linkusio 
įsivaizduoti, kad ekonominiai procesai greičiau iš- 
naudos pasaulį, nei jį pagerins. 

Kuo geriau mūsų veiksmai atitiks asmeninę vertybių si- 
stemą ir savęs pačių suvokimą, tuo stipresnė bus mūsų 


motyvacija. 


Pateiktoje schemoje asmeninius veiksnius išdėsčiau pa- 
gal jų kintamumo laipsnį. Temperamentas ir gabumai yra 

gana stabilūs ir bet kuriuo atveju pastovesni už pažiūras bei 
vertybių sistemą, kuri, bėgant laikui, gali kisti. Dar labiau kin- 
tantys yra likę veiksniai, kuriems sąlygas sudaro ir situacijų, 
ir asmeniniai faktoriai (suvokimo ir aiškinimo įpročiai). 

Šį punktą geriausiai iliustruotų Diterio ir Reginos ben- 
dra situacija, kai abu netikėtai turės atsiskaityti raštu. Re- 

dama apie egzaminą kaip apie pagrindinį studijų dalyką, 
ji viską vertins visiškai šaltai. Gali būti, kad šis darbas jai 
duos ir kokios nors naudos; juk situaciją galima vertinti ir 
kaip iššūkį, pasitikrinimo galimybę ar patirtį, praversiančią 
laikant kitus egzaminus. Bet kuriuo atveju atsiskaitymas 
merginai turės ir šviesiąją pusę. 

Akivaizdu, jog tą pačią realybę galima matyti labai įvai- 
riai. Comelli ir von Rosenstiel (1995, 128 p.) šias galimy- 
bes iliustruoja remdamiesi darbo motyvacija: Biblijoje yra 
daugybė teiginių apie darbą. Vienur žmogiškoji veikla čia 
aprašoma kaip kūrybos tąsa, kaip didelė žmonijos laimė 
savo veiksmais pakeisti žemę. Tuo tarpu kitoje vietoje 
darbas įvardijamas kaip vargas ir kančia, kaip bausmė už 
nuodėmę, dėl kurios duoną, kurią valgo, žmogus turi užsi- 
dirbti savo prakaitu. Abi žmogiškojo darbo interpretacijos 
gali būti teisingos. Taigi, jei kažkas savo darbą laiko vargu 
ir kančia, tai dar neatspindi objektyvių gyvenimo sąlygų. 
Svarbesnis vaidmuo čia tektų subjektyviai interpretacijai. 
Comelli ir von Rosenstiel mums taip pat pataria nesu- 
reikšminti vargų, o laimės akimirkas suvokti kaip kažką 
ypatinga (128 p.). 

O ką mums teigia pavyzdžiai, nagrinėjantys motyvaci- 
jos klausimą? 


Dažniausiai nėra taip svarbu, kokia yra „objektyvioji“ tik- 
rovė. Svarbiau tai, kaip mes ją interpretuojame. 

Skirtumas tarp motyvų turinčių ir jų neturinčių žmonių 
glūdi ne tik nevienodose objektyviosios tikrovės sąlygose, 
bet ir skirtingose tos pačios tikrovės interpretacijose. 

Kaip tik dėl šios priežasties yra naudingi įvaizdžiai. 
Meninis, mums patinkantis įvaizdis padeda kitaip matyti 
pasaulį, o literatūrinis „kančių ir vargų“ pavyzdys gali pa- 
stūmėti dar kitaip suvokti tikrovę. 

Toliau šioje knygoje pateiktiems pratimams ir pata- 
rimams būdinga tik pakeistų vaizdų ir alternatyvių inter- 
pretacijų forma. Tai nėra nurodymai, kaip pakeisti darbo 
sąlygas. Šie patarimai padės nugalėti suvokimo įpročius ir 
geriau išnaudoti veiksmų laisvę, kuria disponuojame, inter- 
pretuodami savo aplinką. 


Elgesio skirtumai 


Paskutiniai schemoje pavaizduoti asmeniniai veiksniai 
susiję su elgesio įpročiais. Pateiktas pavyzdys turbūt taip 
pat leistų spėti apie Diterio polinkį pasirinkti netinka- 
mus elgesio būdus, trukdančius patirti džiaugsmą, kurį 
galėtų suteikti jo veikla. Gali būti, kad vaikino veiksmai 
būtų daug labiau motyvuoti, jei savo studijas jis planuotų 
kitaip. Pavyzdžiui, galbūt Diteriui būtų naudinga pamė- 
ginti mokytis kitu dienos metu, lankyti kitus seminarus 
ar rytais taip ilgai nedrybsoti lovoje. 

Tokius įpročius gana lengva susieti sa bendra discipli- 
na, o tai gali turėti įtakos ir kitiems veiksniams. Psicholo- 
gijoje jau seniai Žinoma, kad ne tik elgesys paklūsta mūsų 
pažiūroms. Galimas ir visiškai atvirkščias variantas, kai 
pakeitę savo elgesį pakeičiame ir pažiūras. Taigi iš pirmo 
žvilgsnio paviršutiniškų įpročių pakeitimas gali būti labai 
veiksmingas. 

Trumpai ir aiškiai 

Jūs norite suteikti motyvaciją savo ir kitų veiksmams. 
Jūs norite save arba kitus sužavėti kokiu nors sumany- 
mu. Perskaičius šį skyrių tapo aišku: nėra nei vienos 
motyvacijos teorijos, nei vieno būdo ją suformuoti. 


Motyvuoti — tai paversti motyvus motyvacija. Jau pa- 
prasti pavyzdžiai rodo (prisiminkime Diterio ir Regi- 
nos pavyzdį), kad žmonės, net ir esant tiems patiems 
reikalavimams, gali turėti pačių įvairiausių motyvų. To 
esmę sudaro: 

+ nevienodi asmeniniai polinkiai, 

+ skirtinga aplinkos įtaka ir 

+ įvairūs elgesio įpročiai. 


Nors elgesys ir yra veikiamas kokio nors motyvo, būti- 
na rasti tinkamų šį motyvą aktyvuojančių paskatų. Kuo 
geriau motyvacija atitinka mūsų vertybių sistemą, tuo ji 
yra stipresnė. 


Motyvavimo procesas reikalauja šiek tiek darbo: 
* Išsiaiškinti, kokių motyvų esama 

+ Atpažinti savo ar kitų žmonių motyvus 

+ Skirti dėmesio vertybių sistemai 

+ Panaudoti motyvus norėtam elgesiui 


Tik paskutinis punktas, kalbantis apie panaudojamu- 
mą, susijęs su taip dažnai paviršutiniškai reklamuoja- 
mais technikos būdais. Tačiau pamiršus, kad daug kas 
priklauso nuo paties individo, jie paprasčiausiai nega- 
lės ilgai būti naudingi. 


2 Motyvai 


— kokių jų esama ir kaip juos atpažinti 


Pirmiausia norėčiau aptarti mūsų motyvus. Apie glaudų 
jų ir emocijų ryšį jau kalbėjau. Ne mažiau giminingi moty- 
vai ir pažiūros: abi sąvokos charakterizuoja organizmo pa- 
sirengimą reaguoti į ką nors apibrėžtą. Pavyzdžiui, mano 
požiūris į smurtą veikia pasirengimą ištarti „fui“ susidūrus 
su šiuo reiškiniu. Lygiai taip pat alkis arba pasiekimų mo- 
tyvas paskatins mane pulti prie torto ar kibti į darbą. 


Įdomų skirtumą tarp pažiūrų ir motyvų sudaro laiko in- 
tensyvumas. 


Tiesą sakant, aš visada turiu savo pažiūras, kurios nelie- 
ka „nebylios“ man kaip nors pasielgus. Kitaip nei motyvų, 
jų negalima patenkinti. Tuo tarpu motyvas praranda savo 
poveikį iškart po to, kai yra patenkinamas. Reikia šiek tiek 
laiko, kad vėl jį „prakalbintume“. 


Kitas pažiūrų ir motyvų skirtumas - objekto stabilumas. 


Motyvams patenkinti paprastai tinka įvairiausi išorinio 
pasaulio objektai. Savo alkį aš galiu numalšinti daugeliu 
būdų. Mano laimėjimų motyvai taip pat gali būti paten- 
kinti ir darbe, ir laisvalaikio metu, pavyzdžiui, sportuojant. 
Tuo tarpu mūsų pažiūrų objektai kinta daug rečiau, nes 
dažniausiai yra susiję su kokiu nors konkrečiu dalyku. Pa- 
žiūras galėčiau palyginti su nuosava, mane identifikuojan- 
čia, įmone ar mėgstama alaus rūšimi, kuriai teikiu pirme- 
nybę. Tokie objektai nėra taip lengvai pakeičiami. 

Norint motyvuoti, dėmesį galima skirti ir pažiūroms, ir 
motyvams. 


Pirmųjų privalumas - jos gali veikti kaip identifikavimo 
elementas. Daugumos žmonių pažiūros yra tvirtai nusi- 
stovėjusios. Tvirti politiniai ar religiniai įsitikinimai taip 
paprastai nedingsta laisvalaikio metu. Žmogui jie daro 
nuolatinę įtaką. Jau Diterio ir Reginos pavyzdžiu leidau 
suprasti, kad ypač stiprus asmens motyvas slypi elgesyje, 
išreiškiančiame to žmogaus pažiūras (taip pat jo vertę bei 
identitetą). 


Kitaip negu pažiūros, Motyvai turi vieną trūkumą - jie tyli. 


Smurtautojas pasišlykštėjimą man sukels net ir tada, 
kai būsiu ką tik išklausęs penkiasdešimt istorijų apie pa- 
našius tipus. Tačiau jei neseniai būsiu suvalgęs dešimt ga- 
balėlių torto, šis gardumynas tikrai nesužadins man alkio. 
Taip pat darbuotojas, turintis motyvaciją, skatinamą noro 
pasiekti, vėliau norės daryti kažką kitą, ypač tada, jei jis 
manys dirbantis be trūkumų. Šiuo atveju norint, kad mo- 
tyvas vėliau atgytų, reikės palūkėti. 


Pažiūros Ai argi Motyvai 


abu veikia elgesį ir teikia atsparos 
taškus Žmonių motyvacijai 


p 


ilgalaikiai, bet turi trūkumų, bet 

orientuoti į konkrečius galimi patenkinti 

objektus įvairiais būdais 
L 

2.1 Didysis trejetas: pasiekimai, valdžia ir 
partnerystė 


Kaip dažnai įprasta, į priekį skubantis mąstymas vis dides- 
nės reikšmės suteikia pasiekimų motyvui. Profesinėje sri- 
tyje laimėjimams skiriama beveik daugiausia dėmesio. Vis 
dėlto motyvacijos turėjimas gali būti susijęs ir su daugeliu 
kitų dalykų - galima sudaryti labai ilgą motyvų sąrašą, o 
susidūrus su įvairiausiomis situacijų subtilybėmis tampa 
aišku, kad motyvų yra mažiausiai tiek, kiek žmonių. 

Kiekvienas bandymas pateikti šių dalykų suvestinę su- 
kuria hiperbolizuotus vaizdus, kurie gali būti labai priešta- 
ringi. Mokslui nelieka nieko kito, kaip formuoti kategorijas. 
Taigi palyginti paplitusios hiperbolės arba kategorijos šalia 
pasiekimų motyvo išskiria dar du: valdžios ir partnerystės 
motyvus. Šių trijų kategorijų mokslinis tyrinėjimas patei- 
kia mums išvadas, kurias galime pritaikyti praktiškai. 

Pažvelkime į save: mūsų elgesį motyvuoja ne tik noras 
pasiekti, bet ir tikslas dominuoti (tai būtų mūsų valdžios 
motyvas) ar noras palaikyti glaudžius ir artimus ryšius su 
kitais (partnerystės motyvas). 

Mūsų partnerystės motyvas svarbus bendraujant su 
draugais ar norint atsakyti į klausimą, koks vaidmuo mūsų 
gyvenime tenka šeimai ar poros santykiams. Mūsų valdžios 
motyvas parodo, ar didelę reikšmę skiriame garbei bei au- 
toritetui, ar mielai vadovaujame ir imamės atsakomybės. 

Tampa aišku: dirbant ir studijuojant mūsų elgesį veikia 
ne vien pasiekimų motyvas, kiti didieji motyvai yra lygiai 
taip pat svarbūs. Profesinės struktūros ar komandinis dar- 
bas įmonėje bei paskatos tuo pačiu metu vienodai susiję su 
pasiekimų, valdžios ir partnerystės troškimu. 

Pasiekimai | | 

Geriausiai ištirta motyvacijos sritis, be abejo, yra motyva- 
cija, skatinama noro laimėti. Motyvacijos meistrai, norin- 
tys pritraukti klausytojus į savo seminarus, daugeliu atvejų 
taip pat yra įvaldę šią sritį. 


Kas yra motyvacija, skatinama noro pasiekti? 


Mus visuomet veikia noras laimėti, kai savo elgesiu bando- 
me priartėti prie kokio nors aiškaus standarto. Standarto 
sąvoka turėtų būti akcentuojama kaip tai, į ką viskas at- 
siremia. Galima išskirti tris standartų rūšis. Dvi iš jų yra 
reliatyvios, viena absoliuti. 
O Pirmasis reliatyvus standartas yra intraindividualus pa- 
lyginimas, arba palyginimas su pačiu savimi. 
Pavyzdžiui, jeigu šiandien aš stengiuosi bėgti grei- 
čiau negu praeitą savaitę, mano standartas yra praeityje 
pasiekti dalykai. 
e Antrasis reliatyvus standartas - interindividualus paly- 
ginimas, arba palyginimas su kitu asmeniu. 
Jeigu aš noriu bėgti greičiau negu varžovas, mano 
standartu tampa kitų Žmonių pergalės. 
O Absoliutusis standartas apsieina be palyginimų su kitais 
laimėjimais. 
Pavyzdžiui, jeigu aš noriu sukurti kompiuterinę 
programą, atliekančią konkrečias užduotis, standartas 
bus pasiektas, jei ji veiks be klaidų. 


Jei kuris nors šių akcentų, kaip savęs ar kito pralenkimas 
arba konkretaus tikslo siekimas, Jums pasirodė patrauk- 
lus, Jūsų motyvaciją skatina noras laimėti. 

Žmones, turinčius stiprių motyvų, galite atpažinti iš to, 
kiek daug ir kaip sėkmingai jie dirba, nes galiausiai taip 
pasireiškia pasiekimų motyvas. Kuo gi skiriasi Žmonės, 
turintys stiprių ir silpnų laimėjimų motyvų? Čia esanti 
lentelė įvardija žinomus skirtumus (Hermans, Peterman 
X Zielinski, 1978). 


Pavyzdys: jeigu aš noriu pranokti savo konkurentą, gali 
būti, jog jis man yra svarbus lyginamasis standartas. Tačiau 
gali būti ir taip, kad buvimas geresniam nei kiti man tei- 
kia pramogą ir kelia asmeninės vertės sampratą. Pirmuoju 
atveju mano elgesį veiks pasiekimų, antruoju - valdžios 
motyvai. Šioje vietoje reikėtų kai ką patikslinti. Žinant tik 
tiek, kad savo elgesiu įgijau autoritetą kitų akyse, dar ne- 
galima pasakyti, koks motyvas buvo patenkintas. 

Atidžiau panagrinėkime pasiekimų ir valdžios moty- 
vus: žmonės, turintys pasiekimų motyvą, siekdami tikslo 
nori ką nors sužinoti ir apie save. Siekdami jie apsiriboja 
individualiuoju standartu ir savo galimybėmis. Todėl jų 
laimėjimų motyvas bus patenkintas, jei atsakomoji reakcija 
pasireikš rezultatu. 

Tuo tarpu šlovė ir garbė labiau domins žmones, turin- 
čius valdžios, o ne pasiekimų motyvą. Tam, kuriam per- 
galė reikš trofėjų, svarbesnė bus valdžia ir autoritetas, o ne 
pasiekti rezultatai. Valdžios motyvą turinčius žmones žavi 
buvimas padėties šeimininkais ir galimybė kontroliuoti 
kitus. Siekiant karjeros nereikėtų apsiriboti vien pasieki- 
mų motyvu - valdžios siekimas taip pat gali būti puikus 
laiptelis į viršų. 

Skirtumai tarp didelės ir mažos motyvacijos, 
veikiamos noro pasiekti 


Turintys stiprius laimėjimų motyvus renkasi vidutinio 
sudėtingumo užduotis. Tai reiškia, kad jie vengia itin 
lengvų ar sudėtingų užduočių. Šiems žmonėms patinka 
žinoti, ar gerai ir kaip gerai jie dirba. Geriausias tokios 
informacijos šaltinis - neįprastos sėkmingos arba ne- 
sėkmingos situacijos. 

Stiprių motyvų turintys žmonės apsistoja prie viduti- 
nio sudėtingumo užduočių. Tuo tarpu silpnų motyvų 
savininkai renkasi ypač sudėtingas užduotis. 


Žaidimuose, kuriuose viską lemia atsitiktinumas, pir- 
mieji renkasi mažesnę rizikos galimybę negu antrieji. 
Atrodo, kad jų neprovokuoja galimybė išbandyti laimę; 
juos nelabai žavi panašūs Žaidimai. 

Žmonės, veikiami stiprių motyvų, geriau atsimena ne- 
atliktas užduotis, negu turintys silpnų motyvų. Kitą 
sykį imdamiesi darbo, jie mielai vėl pasirenka užduotį, 
kurios prieš tai nepavyko įveikti. 


Turintys stiprių motyvų laiką suvokia dinamiškai, o 
silpnų - daugiau statiškai. Pirmieji nenuobodžiauja, 
turi veikiau per mažai nei per daug laiko ir vadovaujasi 
teiginiu „laikas - pinigai“. 

Žmonės, skatinami stiprių pasiekimų motyvų, turi aiš- 
kius ateities orientyrus. Planuodami jie žvelgia toli į 
priekį. 

Rinkdamiesi partnerį (kokiam nors darbui), stiprią 
motyvaciją turintys žmonės pirmenybę teikia ne sim- 
patiškam, bet tvirtus motyvus turinčiam asmeniui. 


Nenuostabu, kad stiprų valdžios troškimą lydi daugybė 
nemalonių pasekmių. Moksliniai duomenys šiuo klausimu 
išreiškia aiškesnes vyrų, o ne moterų savybes. Remiantis 
jais, valdžios motyvą turintys vyrai 

+ dažniau ginčijasi ir nesutaria tarpusavyje, 

+ palaiko ne tokius stabilius ryšius su partneriais, 

+ dažniau akcentuoja prestižinius dalykus ir 

+ yra labiau linkę į impulsyvų elgesį bei alkoholizmą 

(Puca X Langens, 2002). 


Nesunku suprasti, kad tokie požymiai nežada puikios 
karjeros. Todėl valdžios motyvą turintys žmonės ne visada 
užima aukštą padėtį visuomenėje - net tada, kai sąmonin- 
gai to siekia. 


X 


Partnerystė ir intymumas 


Daugelis žmonių bendradarbiavimą su kitais laiko dideliu 
savo profesinės veiklos privalumu. Turėdami pasirinkti 
įvairias užduotis, kai kurie jų siekia gauti tokių pavedimų, 
kurie atliekami drauge su kitais. Gavus individualią už- 
duotį, šiems žmonėms trūksta būtino paskatinimo ir mo- 
tyvacijos. Tokie asmenys turi stiprų partnerystės motyvą. 


Partnerystės arba intymumo motyvui svarbiausia ben- 
drumas su kitais. 


Šį motyvą turintys žmonės 

+ mielai būna su kitais 

+ ir lengvai jiems atsiveria, 

+ tačiau tuo pat metu jaučia stiprų poreikį būti mėgs- 
tami. 

Pavyzdžiai rodo, kad partnerystės motyvas anaiptol me- 
susijęs su asmenine erdve, kaip šeimos ar poros santykiai. 
Jei kas nors savo darbą stengiasi atlikti kuo geriau, gali būti, 
jog taip elgtis skatina ne pergalių ar valdžios troškimas, bet 
partnerystės, intymumo ir bendrumo su kitais siekimas. 


Didžiojo trejeto tarpusavio ryšiai 


Tie patys elgesio būdai dažnai gali būti ir kelių motyvų 
priežastis. Tai priklauso nuo to, kaip visa tai vertinsime. 
Tipiškos siekti skatinančios situacijos sporto ar profesinė- 
je srityje šalia valdžios ir pasiekimų motyvų leidžia paten- 
kinti ir partnerystės motyvą: darbe ar sporto klube mes 
susitinkame su žmonėmis. Gali būti, kad kaip tik dėl jų 
dirbame ar sportuojame su didžiuliu džiaugsmu. 

Kita vertus, kai kuriems žmonėms situacijos, susijusios 
su partnerystės motyvu, reiškia daug daugiau nei kitų mo- 
tyvų patenkinimą. Ypač tada, jei asmuo sėkmę partnerys- 
tėje suvokia kaip pasiekimą („Aš esu turėjęs daugiau mo- 
terų, nei Mick'as Jagger'is ir Kazanova kartu ) arba įtakos 
turėjimą („Man užtenka pamoti piršteliu ir jis paliks savo 
žmoną bei vaikus likimo valiai vien tam, kad galėtų būti su 
manimi“). 

Vis dėlto kiekvienas motyvas turi tik jam būdingų ska- 
tinamųjų sąlygų. Situacija visada turi daug požiūrio taškų, 
kurie motyvuoja skirtingų žmonių elgesį. 


Norėdami motyvuoti savo ir kitų elgesį, turime žinoti, kas 
kiekvienoje situacijoje gali skatinti konkretų Žmogų. 


Tai, kad tam tikra situacija tenkina daugelį, nebūtinai 
tinka visiems. 

Paskatos Žmonėms, turintiems pasiekimų ir valdžios 
motyvų 


Įsivaizduokime, kad skirtingus žmones norime paska- 
tinti imtis tokios pačios veiklos. Kaip būtų galima paveik- 
ti siekiančius rezultatų, o kaip valdžios motyvų turinčius 
darbuotojus? 

Siekiantiems rezultatų bus malonu žinoti, ką konkrečiai 
jie nuveikė. Pavyzdžiui, jei pasiekimų motyvą turinčiam 
žmogui, metus dirbusiam prie konvejerio, bus pasakyta 
„Jūs daug pasiekėte ir esate paaukštinamas“, jo tai nepa- 
tenkins. Jis norėtų žinoti, ką tiksliai yra pasiekęs ir kodėl 
tai buvo įvertinta. Darbas prie konvejerio yra ekstremalus 
pavyzdys, tačiau kraštutinumai geriausiai iliustruoja pro- 
blemas (be to, geras darbas prie konvejerio dažniausiai 
įvertinamas kitais būdais, pvz., darbo sąlygų pagerinimu). 
“Visiškai kitaip elgtųsi valdžios motyvą turintys žmo- 
nės - juos tikriausiai nelabai domintų kas porą savaičių 
pateikiamos ataskaitos apie vykdomo projekto pažangą. 
Kalbant apskritai, naudingi turėtų būti šie patarimai: 


Praktiniai patarimai 


+ Motyvuodami kitų elgesį, į jų veiksmus reaguokite 
detaliai įvertindami laimėjimus. 

+ Norėdami motyvuoti savo veiksmus, susipažinkite 
su atsakomosios reakcijos procesais. Jau mažėjantis 
reikiamų atlikti darbų skaičius gali skatinti. 

Pasiekimų ir valdžios motyvų nauda siekiant karjeros 


Abu, pasiekimų ir valdžios, motyvai gali padėti siekti kar- 
jeros. Tačiau tam reikalingos tam tikros aplinkybės (Puca 
8 Langens, 2002): mūsų visuomenėje valdžios siekiantys 
žmonės nestovi vietoje tik tada, kai turi stiprų atsakomybės 
jausmą. Tas, kuris siekia valdžios saviems tikslams, neįgis 
didelio autoriteto. Tikėtina, kad toks žmogus nesusidoros 
ir su vadovo pareigomis. 

Tai veikiau pavyks tiems, kurie į valdžią žvelgia atsakin- 
gai, o vadovaudami siekia būti naudingi kitiems. Nesileiski- 
te suklaidinami galingų ir sėkmę pelniusių egoistų pavyz- 
džių. Tokių Žmonių tikrai esama - ne visi įtakingi asmenys 
yra atsakingi. Tačiau tas, kuris rūpinasi tik jį tenkinančiu 
rezultatu, visko gerai neįvertina: svarbu ne tai, kiek esama 
įtakingų egoistų, o kiek jų turi šansą tapti autoritetais. 

Tai daug ką paaiškina: akivaizdus egoizmas daro meš- 
kos paslaugą profesinei pažangai (Puca X Langens, 2002). 


Atsakingi Žmonės, turintys stiprų valdžios motyvą, ypač 
gerai susidoroja su pasiekimų ar tobulėjimo reikalaujan- 
čiomis užduotimis. Jie puikiai atlieka vadovo pareigas. 


To jokiu būdu negalima pasakyti apie visus, turinčius 
pasiekimų motyvą. Stiprus laimėjimų motyvas pirmiausia 
krypsta į susidomėjimą užduotimi ir individualias per- 
gales. Mokslininkai, sportininkai arba menininkai, vado- 
vaudamiesi tokiomis pažiūromis, savo srityje gali pasiekti 
didžiausių laimėjimų, tačiau kai reikia užlipti ant aukš- 
čiausio vadovavimo laiptelio, stipraus pasiekimų motyvo 
nebepakanka. Kitaip tariant, vadovaujant labiau realizuo- 
jamas ne pasiekimų, o valdžios siekimas, taigi čia labiau 
sekasi šį motyvą turintiems žmonėms (Melelland X Franz, 
1992). 

Profesinė sėkmė ir partnerystės motyvas 


Šių dalykų bendrumas buvo paneigtas jau seniau, tačiau 
grįžkime prie to dar kartą: galbūt iš pirmo žvilgsnio susida- 
ro įspūdis, kad partnerystės poreikis ne itin susijęs su pro- 
fesine sėkme. Specialybė, suteikianti progos bendrauti su 
žmonėmis, gali pelnyti sėkmę, tačiau taip nutiks ne todėl, 
kad bus patenkintas mūsų partnerystės motyvas. Vis dėlto 
tarp šio motyvo ir profesinės sėkmės esama netikėto ryšio. 

MacAdams ir Vaillant (1982) savo daugiau kaip 17 me- 
tų trukusia studija įrodė, kad vyrai, kurie, būdami trisde- 
šimties, teigė turintys stiprų partnerystės motyvą, vėliau 
gaudavo didesnes pajamas, padarydavo sėkmingesnę pro- 
fesinę karjerą ir būdavo labiau patenkinti savo santuoka, 
nei vyrai, turėję silpną partnerystės motyvą. Pirmieji taip 
pat turėdavo mažiau problemų dėl alkoholio ar narkotikų 
bei rečiau skųsdavosi baime ar depresija. 

Šie duomenys tampa aiškūs, kai suvokiama, kad part- 
nerystės motyvas sąveikauja su stresą mažinančiais hormo- 
nais (Puca X Langens, 2002). 


Geriausiu atveju Žmonės, turintys stiprų partnerystės 
motyvą, yra labiau atsipalaidavę ir ramesni. 


Žinoma, taip bus tik tada, jei pirmiausia šis motyvas 
remsis viltimi patenkinti bendravimo su kitais poreikį. Taip 
pat jei nedominuos baimė būti atstumtam. 


Motyvų išsidėstymas 


Galbūt šie samprotavimai įpiršo mintį, kad žmogus gali 
turėti kurį nors vieną motyvą. Nebūtinai: teoriškai kiekvie- 
nas gali turėti visus tris motyvus. Netgi įmanoma, kad jie 
bus vienodai stiprūs (teoriškai). 

2.2 Išvirkščioji motyvacijos pusė: priartėjimas 
ir vengimas 


Scena lyg iš Woody Alleno filmo: paauglys mokyklos šo- 
kiuose niekaip nedrįsta pakviesti savo išrinktosios. Visi 
drąsinantys ženklai negelbsti. Tinkamą draugo patarimą 
jis atmeta pareikšdamas: „...o jei ji pasakys „ne'? To ne- 
galėčiau pakelti! 

Tai rodo, jog mūsų šokėją veikia stiprus partnerystės 
motyvas: jo mintys atkakliai sukasi apie tai, ką gi apie jį 
mano išrinktoji, ar jis turi šansą ir kaip būtų baisu, jei ji 
atmestų kvietimą. 

Tačiau paskutinėse vaikino mintyse slypi esminė pro- 
blema: jo partnerystės motyvas pasireiškia nesėkmės bai- 
me, o ne tikėjimu, kad pasiseks. 

Praktinė išvada: žmogus, vengiantis situacijų skatinan- 
čių laimėti, nebūtinai yra abejingas sėkmei. Galbūt pergalė 
jam labai svarbi - netgi tokia svarbi, kad bet kokia nesėk- 
mė virstų didžiule katastrofa. Mokinys, niekaip nesiryž- 


„+-.O Jei ji pasakys „ne“? To negalėčiau pakelti!“ 


„wv- 


Bijodami patirti nesėkmę, mes dažnai atsisakome priimti iššūkius, 
kurie toli gražu nėra tokie neįgyvendinami. 

tantis pakviesti šokti savo išrinktosios. Ar galime manyti, 
kad slaptoji meilė jam visiškai nerūpi? Galbūt yra atvirkš- 
čiai. Galbūt vaikinas taip susižavėjęs, kad atsakymas „ne“ 
jį tikrai sužlugdytų. 

Moksleivį baugina kita motyvacijos pusė, būdinga vi- 
siems motyvams: tas, kuris tikisi pasisekimo, tuo pat metu 
visada rizikuoja patirti nesėkmę. Tas, kuris savo lūkesčius 
nukreipia į kitus asmenis, taip pat rizikuoja būti atstumtas. 
Tas, kuris dalyvauja lenktynėse, rizikuoja pralaimėti. 


Motyvacijai būdinga kova tarp priartėjimo ir vengimo. 
Visi žmonės, kurie turi veikimo pagrindą, blaškosi tarp 
tikėjimo sėkme ir nesėkmės baimės. Tik neturintys mo- 
tyvacijos nesusiduria su šia problema. 


Abejojant visada kyla klausimas, kas yra stipriau: tikėji- 
mas sėkme ar nesėkmės baimė. Atsižvelgiant į tai, kuri po- 
zicija dominuoja, skiriami du žmonių tipai: 

+ Tikintys sėkme arba 

+ bijantys nesėkmių. 

Priartėjimo ir vengimo tendencijos būdingos visiems 
trims motyvams: 


Ė Noras įgyti autoritetą Baimė prarasti įtaką ir 
arįtaką autoritetą || 


Tikėjimas bendravimu 
su kitais žmonėmis 


"Baimė būti atstumtam 


Priartėjimo ir vengimo tendencijų pavyzdžiai, būdingi trims 
didiesiems motyvams. 


Sis skirstymas teikia nemažai svarbių išvadų. 

Partnerystės motyvas: išvados 


Žmonės,turintys partnerystės motyvą, nebūtinai yra mėgs- 
tami kitų (Puca X Langens, 2002). Atrodo, kad baimė būti 
atstumtiems skatina ne visada malonų elgesį. Taigi neryž- 
tingi žmonės mėgaujasi ne centrine ir teigiama šio motyvo 
puse arba atpalaiduojančiais ir stresą mažinančiais veiks- 
niais. Tas, kuris bendraudamas su kitais nuolat baiminasi 
atmetimo reakcijos ar mano, kad turi to saugotis, kenčia 
blaškydamasis tarp nervų sistemą alinančio streso ir atsi- 
palaidavimo. 


Pasiekimų motyvas: išvados 


Kitos išvados išryškėja tada, kai žmonės, turintys skirtingų 
pasiekimų motyvų, renkasi užduotis. Šio motyvo esmė — 
noras save įvertinti. Todėl sėkmingas susidorojimas su 
laimėjimus skatinančia situacija tampa atsakomąja mūsų 
pačių reakcija. 

Tačiau tokios atsakomosios reakcijos, kurioms jau iš 
pat pradžių buvo garantuota sėkmė, yra neinformatyvios 
ir šiuo požiūriu banalios bei nenaudingos. Pavyzdžiui, 
rungtynės su didžiausiu mūsų teniso klubo nevykėliu už- 
tikrins beveik nenuginčijamą mano pergalę, tačiau iš šios 
situacijos aš nieko nepasimokysiu. Šis laimėjimas nereikš 
tikrų sportinių pasiekimų. Ar tikrai esu ko nors vertas, iš- 
aiškės tik tada, kai kovosiu su sau lygiu priešininku. Šios 
situacijos yra optimalios savęs pažinimo požiūriu - jų 
dėka aš išsiaiškinu, kas esu iš tikrųjų. 

Rinkdamiesi kasdienes užduotis, tikime sėkme arba bi- 
Jome pralaimėti. Mūsų apsisprendimai rodo, kuri iš šių bū- 
senų dominuoja. 

Pavyzdys 

Įsivaizduokime, kad šachmatų klube Irena gali varžytis su 
trimis priešininkais. Borisas yra dar gana jaunas ir nuolat 
pralaimi, Laros jėgos tokios pačios, kaip ir Irenos, o Ivanas 
yra čempionas ir daugelio tarptautinių turnyrų nugalėto- 
jas. Su kuo žais Irena, jei savo sėkme ji tiki labiau nei bijo 
pralaimėti ir nori iš tikrųjų Žinoti, ko yra verta? 

Labiausiai tikėtina, kad ji pasirinks Larą, kad ir lai- 
mėjusi, ir pralaimėjusi prieš lygiavertę varžovę galėtų 
ko nors pasimokyti. Jei Irena pasirinktų Ivaną, jos pra- 
laimėjimas nebūtų labai pamokantis, nes prieš šį Žaidėją 
pralaimi iš esmės visi klubo nariai. Nors galima pergalė 
prieš jį ir labai paglostytų savimeilę, tokia pabaiga nelabai 
tikėtina. Jei Irena pasirinktų Borisą, pergalė būtų beveik 
garantuota, tačiau tai nieko nesakytų apie tikrąsias jos 
galimybes. 

Tačiau koks būtų šios žaidėjos pasirinkimas, jei daug 
stipresnė būtų ne viltis laimėti, bet baimė pralaimėti? Gali 
būti, kad ji pasirinktų Borisą. Tuomet nereikėtų baimin- 
tis dėl nesėkmės, nes šis vaikinas visada pralaimi. Taip 
pat įmanoma, kad būtų pasirinktas Ivanas. Kodėl? Juk 
šiuo atveju pralaimėjimas yra neišvengiamas, o kaip tik 
to labiausiai bijo Irena. Čia ir slypi atsakymas: kadangi 
visi pralaimi prieš Ivaną, žaidėjos nesėkmė nebūtų susijusi 
su tikraisiais jos gebėjimais. Pasirinktos sąlygos jau iš pat 
pradžių būtų nepalankios, taigi pralaimėjimas tikrai nesu- 
žlugdytų Irenos pasitikėjimo savimi: ji negalės teigti, kad 
yra nevykėlė. 


Kokios atsakomosios reakcijos tikimės, priklauso nuo to, 
kokių vilčių ir baimių turime: 
+ Jei esame optimistai, rinksimės rizikingas, bet ir ge- 
rai ištirtas situacijas. 

+ Žmonės, bijantys nesėkmių, dažniau nei optimistai 
renkasi ypač lengvas arba ypač sudėtingas užduotis. 
Tai nereiškia, kad jie vengia vidutinio sudėtingumo 
užduočių - jos pasirenkamos dažniausiai. Tačiau eks- 
tremalūs pasirinkimai labiausiai būdingi žmonėms, 
netikintiems sėkme ir bijantiems pralaimėti. 


2.3 Motyvų atpažinimas 


Kad „prakalbintume“ kokio nors žmogaus motyvus, pir- 
miausia turime žinoti, kokių motyvų jis turi. Kai kurių 
motyvų turi beveik kiekvienas, tuo tarpu kitų - tik nedau- 
gelis. Galbūt kai kurie motyvai akivaizdūs, bet jau yra pa- 
tenkinami. 

Be to, mums taip pat žinomi nevisi mūsų pačių motyvai. 
Pavyzdžiui, kasdienybėje mes neatspindime savo motyvų. 
Mažų mažiausiai neįprasta samprotauti apie „pasiekimų 
motyvą . Kai galvojame apie savo ir kitų žmonių porei- 
kius, tokios sąvokos net neateina į galvą. 

Kai savęs paklausiame, kokie motyvai yra tokie įprasti, 
kad faktiškai kiekvienas juos turi, pirmiausia pagalvojame 
apie biologinius poreikius. Svarbiausieji jų yra troškulys, 
alkis, miegas ir seksualumas. Tačiau šias sąvokas reikia su- 
skirstyti pagal jų specifiką. Von Rosenstiel (2001, 30 p.) 
klausia: „Bet argi mes jaučiame tik paprastą „troškulį“? 
Nejaugi mums svetimas alaus ar kavos „troškulys“? Tai 
paaiškina šis sakinys: 


Net patys svarbiausi mūsų poreikiai ilgainiui kito veikia- 
mi kultūrinės aplinkos ir tapo individualiais poreikiais. 

Taigi kokių motyvų mes turime? Toliau norėčiau pa- 
diskutuoti apie tai, kaip galima atsakyti į šį klausimą. Yra 
didelis skirtumas, ar kalbama apie kitų žmonių, ar apie savo 
pačių motyvų atpažinimą. Savaime suprantama, kad, bū- 
damas vadovas ir norėdamas išsiaiškinti savo pavaldinių 
motyvus, turėsite mažesnes ir visiškai kitokias galimybes 
tai padaryti, nei norėdami išsiaiškinti savo asmeninius 
motyvus. Pavienės psichologinės mokyklos taip pat patei- 
kia įvairius atsakymus. Pradėkime nuo motyvų, kuriuos 
tikriausiai turi visi žmonės ir kurie sąlyginai nėra užslėpti. 


Mūsų gero gyvenimo įsivaizdavimas 
Suvokimo ir elgesio psichologijos vaizdas 


Mūsų kasdieniai veiksmai dažnai susiję su turima „gero 
gyvenimo“ vizija („vision of the good life“, O'Shaughnessy, 
1987, 9 p.). Ši vizija formuoja poreikius, galimus priskirti 
kiekvienam žmogui. Paprastai tariant, ji yra suprantama. 
O'Shaughnessy (1987, taip pat žr. Felser, 2001, 45 p.) 
čia pateikia nemažai priešingybių, kurios neturėtų atrodyti 
ginčytinos. Iš esmės mielesni tie žmonės, kurie yra... 
+ ne sergantys, o sveiki, 
+ ne suvargę ir tingūs, o gyvybingi, 
+ ne pakrikusios, o stabilios psichikos, 
+ ne tie, kurių vengia ir nekenčia, o tie, kurie yra my- 
limi ir žavūs, 
ne stebėtojai atsiskyrėliai, o socialūs individai, 
ne abejojantys, o žinantys, ko nori, 
ne įsitempę ir bailūs, o linksmi ir ramūs, 
ne bjaurūs, o gražūs, 
ne vargšai, 0 turtingi, 
ne purvini, o švarūs, 


222222 

+ turintys Žinių, o ne nemokšos, 
+ ne gyvenimo žaisliukai, o savo likimo kalviai, 
+ ne nuobodūs, o gebantys palaikyti pokalbį. 


Iš esmės šis sąrašas yra nebaigtas - jį galima papildyti 
visais tinkamais ir vertingais duomenimis. O'Shaughnessy 
(1987) taip pat mini tikslus, tačiau jis šią sąvoką aiškina 
kiek kitaip nei aš (plg. 3 skyrių); pasak O' Shaughnessy, 
tikslų žmonės nesirenka sąmoningai. Šie tikslai turimi net 
ir jų neįsisąmMoninus. 

Motyvų atpažinimas savyje ir kituose dar nėra menas. 
Jis prasideda tada, kai atpažįstamas ir realizuojamas ryšys 
tarp elgesio - vakarinių kursų lankymo ar ruošimosi pri- 
statymui — ir poreikių. Neretai šie ryšiai lieka nepastebėti, 
taigi poreikiai taip pat būna neaiškūs. 

Nustatant motyvus ir poreikius, pirmiausia siūlyčiau 
ne mėginti atpažinti seniai veikiantį motyvą, bet pažadinti 
tik potencialius, tačiau bet kuriuo atveju įgimtus poreikius. 
Kaip tik tai padeda naujai suvokti veiklos ir tikslų ryšį. Pa- 
vyzdžiui, galbūt vakariniai kursai nėra lankomi vien dėl 
reikalavimo „geriau turintis Žinių, o ne atvirkščiai“ ar, 
žvelgiant į tolesnę ateitį, „geriau turtingas, negu vargšas“. 
Kiti poreikiai, kuriuos norima patenkinti, galėtų būti: 

+ „gebėjimas palaikyti pokalbį“ (kartais būtinas ir 

kursuose bei pratybose), 

+ „užtikrintumas“ (čia abejones išsklaido kursų pa- 
baigoje vykstantys egzaminai), 

+ „buvimas socialiu individu“ (visi panašūs vakarais 
vykstantys renginiai yra informacinė terpė, kurioje 
taip pat palaikomi asmeniniai ir profesiniai ryšiai). 

Svarbu paminėti: visa tai galimi ir jokiu būdu neprivers- 
tiniai ryšiai. Tačiau jei tam tikrais poelgiais išlošiama kitais 
aspektais, tai bus dirva naujoms paskatoms atsirasti. 

Šalia to panagrinėkime reklaminį pavyzdį, vaizdžiai ilius- 
truojantį tarpusavio ryšius: netgi kai visais žmonijos istori- 
jos laikotarpiais buvo labiau vertinama švara, o ne atvirkš- 
čiai, siekį kovoti su prakaitu ir jo kvapu ne visada būtume 
galėję laikyti švaros reikalavimu. Didžiulė dezodorantų 
rinka pakeitė požiūrį ir minėtas elgesys tapo daugelio žmo- 
nių poreikiu. Tačiau šių priemonių naudojimas netarnauja 
vien švarai. Dauguma žmonių jas renkasi, norėdami būti 
patrauklūs, kai kurie tai laiko sveikatai būtinu dalyku. Taigi 
elgesį vienodai motyvuoja trys tikslai: higiena, patrauklumas 
ir sveikata. Šie ryšiai Jums tikriausiai pasirodys visiškai įpra- 
sti, vis dėlto, tyčia apie tai negalvojant, jie nėra taip aiškiai 
suvokiami. Jūs tikrai žinote reklamų, kurios dezodorantų 
vartojimą sieja su įvairiais mažiau reikšmingais tikslais, to- 
kiais kaip didesnis patrauklumas, integracija į norimą ap- 
linką ar kitomis panašiomis situacijomis. 


Taigi yra naudinga tirti galimus elgesio ir asmeninių tik- 
slų ryšius. 


Savaime suprantama, kad šie ryšiai dažnai yra labai 
individualūs. Vienas dalyvavimą vakarėlyje suvoks kaip 
galimybę palaikyti gerus asmeninius ir profesinius ryšius, 
kitas tokį variantą atmes ir visas jėgas atiduos vien darbui; 
vienam dėstančio docento stilius bus priimtinas, kitam ne. 
Taip išaiškėja, kokiais būdais savo ir kitų elgesį galima mo- 
tyvuoti, o kokiais ne. 

Psichologijoje šio skyrelio atramos taškas, arba aki- 
vaizdūs poreikiai, tyrinėjami dar ir kita linkme. Knygos 
pradžioje minėtos poreikių teorijos mėgina skirstyti porei- 
kius pagal kategorijas ir išdėstyti jas interindividualia eilės 
tvarka. Žymiausi bandymai - tai Maslowo poreikių pira- 
midė ir Herzbergo „dviejų faktorių teorija“. Abu jie siūlo 


42 + Motyvai 


aspektus, į kuriuos galima atsižvelgti, tačiau neišsprendžia 
nevienodo motyvų veikimo problemos. 


„Žvilgsnis į savo vidų“ - introspekcija 


Jums turbūt jau kilo klausimas, kodėl pirmiausia nepasiū- 
liau nustatyti savo asmeninių motyvų. Juk save pažįstame 
geriausiai, žinome, kas tokie esame ir ko norime. Tai gali- 
ma pagrįsti daugeliu pavyzdžių, tačiau savų motyvų nusta- 
tymas taip pat susiduria su sunkinančiomis aplinkybėmis. 
Toliau aptarsiu dvi pagrindines tokio tipo problemas. 


1-a problema: prisiminimai visada tėra rekonstrukcija 


Žinios apie save susideda iš prisiminimų arba rekonstruk- 
cijos procesų. Dažniausiai savęs klausiame: „Kodėl aš taip 
pasielgiau?“, o ne: „Kodėl dabar taip elgiuosi?“ Žvalgymasis 
į savo praeitį ir yra klaidų šaltinis. Pavyzdžiui, prisimindami 
nebejaučiame to, ką jautėme atlikdami tam tikrą veiksmą, 
ojuk tai galėjo būti lemiamas mūsų motyvacijos veiksnys. 
Norėdami nupasakoti ankstesnio veiksmo motyvus, pri- 
valome „rekonstruoti“, o šio proceso metu visos atmin- 
ties spragos bus užpildytos ne mums tikrai žinomais, bet 
įtikinamais faktais. Kaip gali būti pašalinti apsunkinantys 
elgesio veiksniai, parodo eksperimentas su fiktyvia rinkos 
tyrimų studija. Remiantis eksperimentu, žmonės dažnai 
negali pateikti tikslių duomenų apie savo vidines būsenas ir 
retai nagrinėja jų elgesiui įtakos darančius veiksnius. 
Toliau pateikto eksperimento metu buvo atidžiai tiria- 
mas jo dalyvių elgesys renkantis prekes. Empiriškai egzis- 
tuoja tokio elgesio dėsniai, tačiau žmonėms jie pasirodė vi- 
siška nesąmonė. Jiems tai buvo pagrindas nepripažinti kai 

kurių pasirinkimą lėmusių veiksnių. Vietoj to savo elgesį 
dalyviai aiškino teiginiais, įprastu atveju veikiančiais pro- 
tingą pasirinkimą. Jie minėjo „puikią kokybę“, „patrauklią 
kainą“, „skonio atitikimą“, tačiau tikroji elgesio priežastis 
nebuvo akcentuojama. 


Daugelis tyrimo dalyvių buvo paraginti ką nors pasirinkti iš 
įvairia tvarka išdėstytų darbužių. Rezultatas: toliausiai deši- 
nėje pusėje padėta prekė buvo pasirinkta keturis kartus daž- 
niau nei prekė, užimanti tolimiausią poziciją kairėje pusėje. 


Vis dėlto nė vienas eksperimento dalyvis savo pasirinkimo 
nesiejo su prekių išdėstymu. Atitinkama tyrimo vadovo pa- 
staba jiems pasirodė nesuvokiama. 


Nisbetto ir Wilsono tiriamųjų elgesį paveikė požymis, kurio 
nė vienas nelaikė svarbiu ar reikšmingu. Todėl, turėdami 
pagrįsti savo pasirinkimą, jie net nepagalvojo, kad drabužio 
vieta galėtų būti svarbi, ir neįtraukė šio fakto į savo argu- 
mentus. 


Tačiau įdomu tai, kad eksperimento dalyviai šio požymio 
reikšmės nenorėjo pripažinti net ir tada, kai apie tai užsimi- 
nė tyrimo vadovas. Tas pats fenomenas pasikartojo atliekant 
daugelį kitų eksperimentų: 


Kai kuriais atvejais dalyviai pripažindavo, kad kitus žmones 
galėjo paveikti prekių išdėstymo tvarka, tačiau niekada ne- 
sutikdavo, kad šis dalykas galėjo paveikti jų pačių elgesį. Tuo 
tarpu kai kurių iš viso neįtikindavo faktas, kad toks veiksnys 
galėtų būti lemiamas (Nisbett « Wilson, 1977). 


Nenorą pripažinti tokias elgesio priežastis galime aiš- 
kinti tuo, kad prekės vieta nebūtinai nusako jos kokybę. 

Taigi pasirinkimas, susijęs su tokiu periteriniu veiksniu, 
tyrimo dalyviams turėjo pasirodyti tiesiog kvailas. 


2-a problema: motyvai, kurių nenorime pripažinti 


Išdėstymas ir pateikimas veikia pasirinkimą - koks varto- 
tojas norės tai girdėti? Aprašytas eksperimentas mus veda 
prie kitos priežasties, dėl kurios pateikti informaciją apie 
save tampa problematiška. Esama motyvų, kurių nenori- 
me pripažinti ne tik kitiems, bet ir sau. Įsivaizduokite, Jūs 
jaučiate didelę antipatiją savo kolegai. Šis jausmas veiks ir 
Jūsų elgesį. Įsivaizduokite toliau, kad šis asmuo pastaruoju 
metu Jums labai pagelbėjo. Esant tokioms aplinkybėms, 
gali būti, jog savo antipatiją slėpsite, nenorėdamas prieš 
kitus ir save pasirodyti nedėkingas. 


Nesąmoningi motyvai - psichoanalitinis požiūris 


Jei juntamos antipatijos ne tik nenorite pripažinti, bet ir 
visiškai jos nepastebite, norėdami tęsti tyrinėjimą, turėtu- 
me į pagalbą pasitelkti psichoanalizę. Šis psichoterapijos 
metodas remiasi tuo, kad daugelio savo norų ir poreikių 
mes nesuvokiame. Taip yra todėl, kad: 

+ juos esame nustūmę į šalį, 

+ juos kausto baimė, 

+ jie netinkami socialiniu požiūriu. 

Iš tikrųjų tai yra įtikinama priežastis, kodėl motyvai nėra 
Įsisąmoninami; individui maloniau turėti ne konkrečius, 
o aukštesnius metamotyvus. Platesnis čia išdėstytų teori- 
jų nagrinėjimas netilptų į šios knygos rėmus. Todėl toliau 
esanti žurnalo ištrauka kalba tik apie tai, kaip svarbu atpa- 
žinti nesąmoningus motyvus, ir pataria, kaip tai padaryti. 

Neprijaukinama - 
nesąmoningi motyvai 


Poreikiai psichoanalitiniu požiūriu 


Psichoanalizė remiasi požiūriu, teigiančiu, kad neišreikšti 
poreikiai niekur nedingsta ir toliau lieka veiksmingi. Jie 
pasireiškia mums esant ne tokiems budriems - sapnuose, 
svajonėse arba pagarsėjusio „froidiškojo apsirikimo“ metu. 
To pavyzdys būtų apsirikimas sakant kalbą: „Širdingai 
sveikinu susirinkusius į šiandieninę konferenciją ir prane- 
šu, kad posėdis baigtas“ (Froido pavyzdys). Akivaizdu, jog 
šiuo atveju kalbantysis turėjo neišsakytą norą, kad posėdis 
jau būtų pasibaigęs, ir nepagalvojęs tai ištarė garsiai. 

Poreikiai visuomet kažkaip siejasi su psichoanalitine sri- 
timi. Kai jie nepatenkinami simboliškai (sapnuojant ar 
suklystant), gali nutikti, kad kada nors bus imtasi realių 
įgyvendinimo formų. Pavyzdžiui, taip nutinka vadinamo- 
sios „konversijos“ arba „pasiligojimo“ atveju: kažkas, bi- 
jodamas konkrečių išbandymų, pvz., egzamino, iš tikrųjų 
suserga — ir visuomet jiems skirtu metu (Comelli X Ro- 
senstiel, 1995, 19 p.). Pagal psichoanalizę bet kuriuo atveju 
patartina atsižvelgti į nesąmoningus motyvus, juos tirti ir 
vis dėlto ieškoti tinkamų būdų jiems patenkinti. 


Jūsų nenustebins tai, kad nesąmoningi motyvai sunkiai 
identifikuojami. Iš dalies neaiškus jų egzistavimas siejasi 
su įsitikinimais, nors šiandien ir neabejojama nesąmo- 
ningos ir motyvuotos informacijos perdirbimo galimybe 
(Kunda, 1990). Žinoma, įvairios psichologijos kryptys la- 
bai nevienodai suvokia nesąmoningų procesų priežastis, 
eigą ir praktinę reikšmę. Kalbant apie nesąmoningų moty- 
vų identifikaciją, galima išskirti keletą patarimų: 

+ Atkreipkite dėmesį į tai, kas Jums (ir kitiems) „iš- 
sprūsta“ neapgalvotais momentais, nesvarbu, kokie 
jie būtų, - apsirikimas sakant kalbą, sapnai ar nesu- 
koncentruotos mintys. Gali būti, kad šiomis akimir- 
komis Jūs galvojate apie ką nors asmeniškai svar- 
baus. 

+ Negalvokite, kad Jūsų norai ir motyvai yra neprie- 
štaraujantys. Atvirkščiai, įsisąmoninkite, kad pojū- 
čiai yra susimaišę. Galbūt tada, darydami praktines 
išvadas, galėsite šiuos „mišinius“ sugrupuoti pagal 
tikslingumą ir nebesirūpinti norais, kurie Jums ne- 
pasirodys tikrai svarbūs. 

+ Atkreipkite dėmesį į spontaniškus impulsus. Tokie 
tam tikrose situacijose pasireiškiantys motyvai yra 
veiksmingesni nei tie, kurie „prabyla“ tik po ilgų 
svarstymų. Negalėdami paaiškinti spontaniško im- 
pulso, turite žinoti, kad mąstymas apie tikruosius 
motyvus ne gelbsti, bet išmuša iš vėžių. 

+ Ieškokite tikslingų elgesio būdų patenkinti motyvus, 
apie kuriuos, atrodo, iš viso negalvojote. Tai taip pat 
yra „nesąmoningų“ motyvų atvejai. 


Elgesio stebėjimas 


Daug geriau nei giluminė vidinio pasaulio apžvalga funk- 
cionuoja išorės veiksnių ir pastebimų poelgių nagrinėji- 
mas. Mano manymu, šis dalykas yra ypač svarbus. 


Reagavimas į aplinkos teikiamas paskatas 


Pirmiausia svarbu suprasti, kaip žmogus reaguoja į aplin- 
kos dirgiklius. Pažįstama situacija: keletas vaikų keliauja 
namo; staiga vienas pradeda bėgti ir šaukti: „Kas pirmes- 
nis...“ Šis šūkis tiesiogiai nukreiptas į pasiekimų motyvą. 
Vaikai, kurie pasileidžia iš paskos, turi šį motyvą, o tie, ku- 
rie ramiai eina toliau, ne. 


Trumpai tariant: motyvų turintys Žmonės reaguoja į ap- 
linkos dirgiklius, o jų neturintys - ne. Kuo stipresnė mo- 
tyvacija, tuo silpnesnių paskatų reikia. 


Pavyzdžiui, šūkis „Kas pirmesnis...“ reiškia ne ką kita, 
kaip faktą „kas ten bus pirmas“. Turinčiam stiprų pasie- 
kimų motyvą to pakanka. Tam, kurio laimėjimų motyvas 
silpnas, reikės stipresnių paskatų. Pavyzdžiui, atsižvelgda- 
mi į tai, iškelkite klausimą, ką gi reiškia tas „ten“ ir ar iš viso 
verta „ten“ skubėti - ir dar „būti pirmam“. Mano manymu, 
šį pavyzdį tikrai nesunku perkelti į ekonomikos sritį. 

Didelės reikšmės turi ir tai, kur link žmonės kreipia 
savo elgesį. Atkreipkite dėmesį į veiksmus, susijusius su 
partneryste! 

Pavyzdžiui, turintys pasiekimus skatinantį motyvą nori 
pasiekti standartą. Kad galėtų viską įvertinti, šiems žmo- 
nėms reikalinga informacija apie jų laimėjimus. Tokių 
motyvų turintys vaikai taip pat nori tiksliai žinoti, kas lai- 

mėjo lenktynes, arba išsiaiškinti, ar šiandien jie buvo grei- 
tesni nei vakar. 

Turintieji valdžios motyvą labiausiai stengsis dėl to, kad 

kiti pamatytų jų pergalę. Vadinasi, vaikui taip pat bus svarbu, 
ar visi suvoks, kad jis bus pirmasis (netapęs laimėtoju, savo 
nesėkmę jis mėgins ištaisyti kitu vertę keliančiu elgesiu). 
/ Turinčius partnerystės motyvą labiau skatins noras būti 
mėgstamiems. Pavyzdžiui, tapęs nugalėtoju toks vaikas pa- 
guos pralaimėjusius, o pralaimėjęs pats pasveikins laimė- 
toją. Gali būti, kad lenktynes jis bandys pavaizduoti kaip 
komandinį žaidimą. 


Šiaip ar taip, kokio nors veiksmo tąsa dažnai parodo, 
kokiam motyvui teikiama pirmenybė. Pavyzdžiui, klausi- 
mas „Kiek aš nuveikiau?“ gali reikšti, kad esamą situaciją 
kas nors supranta kaip paskatą savo pasiekimų motyvui. 


Elgesio padarinių įvertinimas 


Kitas svarbus faktorius šalia santykio su išorinėmis paska- 
tomis yra elgesio padariniai. Remdamiesi Biblijos moto, 
teigiančiu, kad savo darbuose turime atpažinti save, žmo- 
nes galime vertinti pagal jų paliktus pėdsakus. Pavyzdžiui, 
šalia nužudytojo aptikęs tuščią piniginę, komisaras tai 
įvertins kaip nuorodą, jog nusikaltimą motyvavo godumas 
ar kita panaši paskata (plg. Rosenstiel, 2001, 22 p.). Tokį 
kasdienį atpažinimo pavyzdį perkelti į ekonomikos sritį 
jau nebus taip paprasta. 

Kaip pavyzdį pamėginkime charakterizuoti komandos 
narius, siekiančius naujai suformuotų (o galbūt seniau ko- 
kybės ar administravimo srityje iškeltų) tikslų. Ar kas nors 
siekia vadovauti aptarimų metu, taip konkuruodamas su 
bendradarbiais (valdžios motyvas)? Kas akcentuoja už- 

duoties atlikimą ir atiduoda tam visas savo jėgas (pasie- 
kimų motyvas)? Ar yra narių, skatinančių komunikaciją, 
bandančių užglaistyti nesutarimus ar darbuotis nekonflik- 
tuojant tarpusavyje (partnerystės motyvas)? 


Organizmo reakcijos 


Motyvuoti mus gali tik tai, kam nesame abejingi. Šiuo at- 
veju būtų prasminga nepamiršti fiziologijos. Greitesnis 
širdies plakimas, išsiplėtę akių vyzdžiai ar mušantis pra- 
kaitas - visa tai kūniško susijaudinimo požymiai. Fizinės 
reakcijos tampa iš tiesų dominančių motyvacinių procesų 
„akompanimentu“. Jei nepastebima panaši reakcija, būtų 
verta sunerimti, jog motyvacija šiuo metu nėra itin stipri. 
Žinoma, organizmo reakcijos gali būti ir nesusijusios su 
motyvacija, nes kūnas atlieka ne tik mūsų psichinių pro- 
cesų „akompanimento“ vaidmenį, bet ir turi daugybę kitų 
funkcijų, kurios išoriškai gali pasireikšti labai panašia for- 
ma. Ypatingas psichologinių reakcijų privalumas yra tas, 
kad mes jų negalime kontroliuoti. Taigi, net ir nepastebėda- 
mi jokių organizmo suaktyvinimo požymių, galime tvir- 
tinti, kad vieną ar kitą veiksmą atliekame su džiaugsmu, 
arba suprasti, kad toks įtikėjimas tėra simuliacija. (Kalbant 
apie kontroliavimo galimybę, esama keleto svarbių išim- 
čių, kurias norėčiau aptarti vėliau.) 

Kasdienių svajonių stebėjimas ir vizijų 
formavimas 


Norint suprasti, kur slypi kiekvieną žmogų motyvuojan- 
ti galia, Comelli ir von Rosenstiel (1995, 47 p.) pirmiausia 
siūlo stebėti kasdienes fantazijas ir svajones. 

Kas sudaro kasdienes fantazijas? Kokios temos jose vy- 
rauja“ 

+ Pasiekimai ir sėkmė? 

+ Turtas ir valdžia? 

+ Šeima ir saugumas? 

+ Meilė, seksas ir aistra? 

+ Patogumas ir komfortas? 

+ Bendravimas ir pramogos? 


Mūsų kasdienės svajonės dažnai susijusios su pasiekimais ir sėkme — 
kaip tik todėl jos gali suteikti tam motyvaciją. 

Mūsų fantazijos - tai nuoroda į dalykus, suteikiančius 
mums individualių motyvų. Aptikę jose keletą temų, tuo 
galime pasinaudoti dvejopai: siekdami motyvuoti savo 
elgesį, vienoje vietoje galime sistemingai patalpinti kai 
kuriuos dalykus. Žinoma, ko nors siekiant, ne visus juos 
galima vienodai išnaudoti. Pavyzdžiui, visi kartais turime 
motyvą, skatinantį nesistengti. Šis „pastangų vengimo mo- 
tyvas“ (kasdienėje kalboje žinomas tinginystės vardu) ne- 
suderinamas su tikslo siekimu. Šiuo atveju geriausiai tiktų 
sėkmės ar pripažinimo troškimas. 

Atsižvelgiant į temą, sistemingais minčių stabtelėjimais 
galima pamėginti apriboti mažiau į tikslo siekimą orientuo- 
tas svajones ir plėtoti į tai nukreiptas fantazijas. Štai keletas 
žingsnių to link (Comelli £ Rosenstiel, 1995, 47 p.): 

+ Turėtume priprasti svajoti apie dedamas pastangas, 

pasiekimus bei sėkmę. 

Tarkime, kad mintis apie tokį „svajojimą “ skam- 
ba nelabai viliojančiai. Ji neturėtų dominuoti, ta- 
čiau užsisvajojus apie šiuos dalykus privalu save 
paskatinti. 

+ Fantazijos turėtų būti susijusios su mūsų pačių gy- 

venimo ar karjeros eiga. 

Svajonės neturėtų nuklysti į lankas ar mums ne- 
pasiekiamas erdves. 

+ Siekdami to, turėtume orientuotis į vis konkretes- 

nius nurodymus. 

Taip tarsi patvirtinsime, kad mūsų svajonės virs 
tikrove. 

+ Turėtų didėti tikslų nuoseklumas. 

Esama prasmingų metodų tam pasiekti. Juos ap- 
tarsiu tolesniuose knygos puslapiuose. 

+ Pabaigoje visada laukia atpildas. Pasiekus tikslą jis 

neturi būti užmirštas. Apdovanojimai yra veiksmin- 

giausia mMotyvacinė priemonė - taip pat ir tada, kai 
juos skiriame sau. 

Pastebėjote? Šios elgesio patarimų grandinės atramos 
taškas - savęs stebėjimas. Tačiau galutinis punktas yra tik- 
slai ir psichologinės priemonės (paskatinimai, atpildas). Apie 
tai, kaip formuojamos vizijos (jas suvokiant kaip didelius 
tikslus) ir gyvenimiški planai, galite dar sykį perskaityti 
įvairaus pobūdžio literatūroje. Visur galioja ta pati taisyk- 
lė: jei nesidomite savo motyvais ar jų visiškai nepažįstate, 
nepastebėsite lemiamų faktorių, kuriais disponuojate. 


Todėl sėkmę žadanti savikontrolė nepadės atpažinti savo 
motyvų ir to, kas trukdo individui valdyti iškeltus pažin- 
tinius tikslus. 

Trumpai ir aiškiai 


"4 


Motyvai ir pažiūros yra glaudžiai susiję. Ir vieni, ir kiti 
gali pasireikšti motyvuojant. Pažiūros yra ilgalaikės ir 
siejasi su konkrečiais objektais, motyvai siekia užpildyti 
kokią nors spragą ir gali būti įvairiai patenkinti. 


Galimų motyvų kiekis nėra ribotas. Vienas galimų ir 
pripažintų skirstymų šiurkščiai kategorizuoja motyvus 
į pasiekimų, valdžios ir partnerystės motyvus. 


Didžiojo trejeto elementai yra tarpusavyje susiję — iš es- 
mės kiekvienas jų gali disponuoti visais. Siekiant profe- 
sinės sėkmės, ypatinga reikšmė tenka pasiekimų ir val- 
džios motyvams. Geri ekspertai ir vadovai turi norėti 
siekti. Vadovas tuo pat metu privalo turėti ir valdžios 
motyvą. Vis dėlto valdžios motyvo turėjimas neužtikri- 
na sėkmingos karjeros, svarbi yra ir atsakomybė. 


Kas iš pradžių pasirodo paradoksalu, greitai išaiškėja: 
stipri motyvacija nebūtinai pasireiškia tam tikru elge- 
siu. Turi būti laviruojama tarp tikėjimo sėkme ir nesėk- 
mės baimės. Tikintys sėkme ieško aiškios atsakomosios 
reakcijos. 


Motyvai ne visada iškart atpažįstami. Nesąmoningi 
motyvai nepasireiškia sąmoningu ir reflektuotu elge- 
siu, kaip atsakymas į klausimą „Kodėl tu taip elgiesi? 
Sėkmę lemia spontaniškų, automatiškų ir nevalingų 
poelgių, tokių kaip kasdienės svajonės, fantazijos ar 
nevaldomos reakcijos, stebėjimas. Bandant išsiaiškinti 
motyvus, svarbu atkreipti dėmesį į išorinius veiksnius. 
Į kokius aplinkos dirgiklius reaguoja asmuo? Kokių re- 
zultatų jis pasiekia? 

3 Tikslai 


Tai, kas privaloma, motyvuoja geriau 


Mūsų motyvai ne visada žinomi mums patiems - kartais 
jie veikia mums to nė nenutuokiant. Pavyzdžiui, gali būti, 
kad bendradarbiui arba mokiniui tam tikros užduotys at- 
rodo daug įdomesnės už kokias nors kitas dar prieš išsi- 
aiškinant, kad antrosios paprasčiausiai nesuteikia progos 
pasireikšti asmens sugebėjimams. Šiuo atveju pasiekimų 
motyvas suveikė savarankiškai. 

Mums yra žinoma tai, ko siekiame savo elgesiu. Šeimos 
sukūrimas, tam tikrų pajamų gavimas, profesijos įgijimas, 
aukso medalio laimėjimas - visa tai realūs Žmogiški tik- 
slai. Kalbant apie juos, nekyla jokių problemų. 


Tikslai yra antras svarbus dalykas, veikiantis mūsų moty- 
vaciją. Protingai iškelti tikslai padeda sėkmingai moty- 
vuoti savo ir kitų veiksmus. 


3.1 Tikslo iškėlimas teorijoje 


Geresnių rezultatų pasiekimą, susijusį su tikslo sau iškėli- 
mu, teoriškai paaiškinti galima tuo, kad tikslai nukreipia 
mūsų elgesį, taip pat mintis, dėmesį ir veiksmus tam tikra 
linkme. Kad šis procesas būtų sėkmingas, suformuoti tik- 
slai turi atitikti tam tikrus kriterijus. Tikslai turi... 

+ būti konkretūs ir specifiški, 

+ būti provokuojantys, bet pasiekiami, 

+ būti reikšmingi ir nuoseklūs 

+ jiems reikalinga atsakomoji reakcija, skatinanti pa- 

Žangą. 

Tikslai turi būti konkretūs ir specifiški 


Neturintys specifikos ir blankūs tikslai neveikia motyva- 
cijos ir pasiekimų. Pavyzdžiui, jei aš sakau, kad per dieną 
noriu parašyti „kuo daugiau puslapių“, gali būti, kad liau- 
siuosi dirbęs, kai tik negalėsiu nieko daugiau sugalvoti. 
Vadinasi, nebeturint minčių paprasčiausiai neįmanoma 
rašyti toliau. Gali nutikti ir taip, kad man paskambins 
draugas, su kuriuo nebendravau mėnesių mėnesius. Susi- 
tikęs su juo taip pat nebegalėsiu toliau rašyti. Arba mane 
ims kamuoti galvos skausmas. Tuomet apie rašymą vėl 
negalės būti jokios kalbos. Teiginys „kuo daugiau pusla- 
pių“ neatitinka konkretumo ir išmatuojamumo standar- 
tų, tiksliai apibrėžiančių, kada mano tikslas pasiekiamas, o 
kada ne. Jų nesilaikydami susiduriame su pavojumi anks- 
čiau laiko pasirinkti kitus dalykus (poilsį, pasimatymus su 
draugais ir t. t.). 

Psichologinės studijos tai aiškiai patvirtina. Locke 
(1981), remdamasis 96 procentais panašių studijų, priėjo 
išvadą, kad užduotys, iškeltos sau be specifinių tikslų, gerokai 
silpniau skatina norą siekti nei užduotys, atitinkančios tik- 
slius ir išmatuojamus standartus. Šių standartų yra keletas: 

+ Kiekybės standartas arba to siekiantys tikslai - pvz., 
tam tikros užduoties atlikimas per suplanuotą laiko 
tarpą (dieną, savaitę ar pan.). Šiuo atveju atsižvelgia- 
ma į asmeniui tinkamą laiko valdymą (pavyzdžiui, 
realiai suplanuojamas mokymosi procesas nepa- 
mirštant galimų trukdžių ir nenumatytų atvejų). 

+ Kokybės standartas arba to siekiantys tikslai, pvz., 
tam tikro rezultato pasiekimas, sandėrio su konkre- 
čiais klientais sudarymas ir pan. 

+ Kiekybės ir kokybės kombinacijos - pvz., per tam 
tikrą laiko tarpą ką nors reorganizuoti taip, kad ga- 

liausiai būtų pašalintos susikaupusių klientų skun- 
dų priežastys. 
Būdamas viršininkas savo pavaldiniams nesuteiksite 
tikrai geros motyvacijos vien kartodamas žodžius „Savo 
darbą atlikite kuo puikiau!“ 


Motyvaciją bei norą siekti geresnių rezultatų formuoja 
susitarimas dėl konkrečių darbo tikslų. 


Pavyzdžiui, kalbant apie konkretaus produkto gamybą, 
su bendradarbiais reikėtų sutarti, jog per dieną bus paruo- 
šiama 50 jo vienetų, neviršijant dviejų procentų brokuotų 
prekių. 


Iškelti sau tikslai turi būti provokuojantys, bet 
pasiekiami 


Niekada iš savęs ar kitų nereikalaukite neįmanomo. Pui- 
kiausias to pavyzdys būtų suplanuoti darbai, kuriems at- 
likti skirtas laiko tarpas yra per trumpas. Tokie sumany- 
mai yra tiesiog absurdiški. 


Tikslų nerealumas neigiamai veikia motyvaciją net tada, 
kai tai nėra akivaizdu. 


1999 metais Aamodtas pasiūlė Radfordo universiteto 
studentus, susiduriančius su sunkumais kažko siekiant, 
paskatinti specialia programa. Šią programą sudarė pra- 
timai, susiję su studijuojančiųjų pasirinkta specialybe, spe- 
cialių mokymo būdų perteikimas ir tikslų sau iškėlimas. 
Paaiškėjo, jog sėkmingai pasirodžiusių šioje programoje 
iškelti tikslai skyrėsi nuo tų, kuriems nepasisekė. Pastarųjų 

tikslai dažniausiai buvo tiesiog per dideli, pvz., per semestrą 
pasitempti tiek, kad jo gale pažymių vidurkis, kuris buvo 
maždaug keturi balai, šokteltų iki dešimties. Tačiau jei jau 
pirmasis kontrolinis darbas, parašytas semestro pradžioje, 
būdavo įvertinamas „tik“ šešetu, tikslas tapdavo nebepa- 
siekiamas praėjus vos porai savaičių. Studentai tai įvertin- 
davo kaip didžiulę nesėkmę ir visiškai nuleisdavo rankas. 
Vis dėlto iškelti sau tikslai neturėtų būti pasiekiami ir 
labai lengvai. Locke ir Lathamas (1990) sugebėjo parodyti, 
kad pasiekimai kyla aukštyn lygiagrečiai su vis augančiu 
tikslų išsikėlimu tol, kol išlaikomas tam tikras santykis. 


Jūsų arba kitų išsikelti tikslai turėtų kviesti priimti iššūkį, 
reikalaujantį pastangų, tačiau telpantį į realių galimybių 
ribas. 


Apibrėžiant tikslus, orientuotis padėtų tie patys trys stan- 
dartai, taikomi Žmonėms, turintiems pasiekimų motyvą: 
O Asmeniniai ligšioliniai pasiekimai (individualioji norma) 

Pvz., jei žinote, kad iki šiol tam tikram darbui atlikti 
jums prireikdavo keturių savaičių, galite išsikelti tikslą 
kitą sykį tokią pat užduotį įvykdyti per tris savaites. 

O Kitų pasiekimai (socialinė norma) 

Pvz., žinodami, kad dviejuose trečdaliuose preky- 
bos taškų yra pasiekta tam tikra prekių paklausa, patys 
įrengdami kitas prekybos vietas galėsite išsikelti tikslą 
ją nors keliais procentais viršyti. 

6 Pageidaujami pasiekimai (kriterinė norma) 

Pvz., jei pagal pelningumą nustatančius apskaičia- 
vimus yra aišku, kad prekybos taško įkūrimas atsipirks 
tik tuo atveju, jei bus užsakomas tam tikras prekių skai- 
čius, jūs, norėdami įrengti prekybvietę, iškelsite tikslą 
tai realizuoti. 

Iškeliant konkrečius tikslus, yra naudinga atsižvelg- 
ti į individualius, socialinius ir kriterinius duomenis. Jei 
du trečdaliai pardavėjų dirbdami pasieks pelną, viršijantį 
pageidautąjį, atidarę naują prekybos centrą, iš darbuotojų 
reikalausite atsižvelgti ne tik į privalomąjį pardavimų skai- 
čių, bet ir į minėtų dviejų trečdalių pasiekimus. Tačiau to- 
kiu atveju pelno siekimas reikš ne didžiulį iššūkį, o veikiau 
priklausymą geriausiajam trečdaliui, ir tai atrodys visiškai 
realu. 


Tikslai turi būti reikšmingi ir nuoseklūs 


Specifiški ir provokuojantys tikslai dar neužtikrina tik- 
slingo elgesio. Kai kurie žmonės turi tikslų, tačiau jie nėra 
nuoseklūs. Toliau panagrinėsiu tokią sąvoką, kaip tik- 
slų nuoseklumo planas arba vidiniai įsipareigojimai (plg. 
Kleinbeck, 1996). Šiai sąvokai tiktų toks teiginys: 


Tikslai, su kuriais nesijaučiame susiję, lengvai praranda 
savo nuoseklumą, kartu ir veiksmingumą. 


Ypač lengvai prieš tai iškeltus tikslus pamirštame tada, 
kai staiga susižavime kitais įdomiais dalykais (pvz., trum- 
pomis spontaniškomis atostogomis ar nauja meile). 

Kaip galime to išvengti? Pirmiausia privalu nepamiršti, 
kad turime pasilikti laisvo laiko, o ne suplanuoti dienas 
jau savaitės pradžioje. Tikslai, kuriems įgyvendinti turime 
aukoti kiekvieną savo minutę, nėra realūs. Be to, būtina 
atkreipti dėmesį ir į tai, kad iškeltų tikslų įgyvendinimas 
mums būtų tikrai svarbus ir reikšmingas. 

Kalbėdami apie tai, galime pasinaudoti tolesniu moty- 
vacijos planu: lūkesčių ir vertės teorija. Ji leidžia teigti, kad 

pirmiausia mums svarbūs tie tikslai, kurių įgyvendinimas 
padeda pasiekti kitus, didesnius tikslus. 

Pavyzdys: įmonėje, kurioje dirbate, Jūs siekiate vado- 
vo pareigų. Svarbi sąlyga pretenduojant į šią vietą - dar- 
bo stažas užsienyje, ypač JAV. Tačiau tam, kad metams 
ar dvejiems būtumėte išsiųstas į šią šalį, turite būti aukš- 
tos profesinės kvalifikacijos. Taip pat iš jūsų bus tikimasi 
tam tikros tarpkultūrinės kompetencijos bei puikių kal- 
bos žinių, pritaikomų profesinėje srityje ir buitiniuose 
pokalbiuose. Be to, įmonė, kuriai priklausote, Jums siūlo 
galimybę lankyti atitinkamus kursus bei pratybas ir yra 
pasirengusi finansuoti jų baigimą eksternu, jei šalia darbo 
nuspręstumėte dar ir mokytis. Taigi kvalifikacijos, reika- 
lingos stažuotei užsienyje, įgijimas yra didelis ir ilgalaikis 
papildomas krūvis. 

Atsižvelgdami į tai, reikiamą kvalifikaciją susiplanuoja- 
te įgyti per ateinančius šešis ar dvylika mėnesių. Taip jūs 
išsikeliate tikslą kaip priemonę pasiekti dar aukštesnį tik- 
slą, t. y. stažuotę JAV, kuri turėtų tapti jūsų šansu kandida- 
tuojant į firmos vadovo vietą. Kuo išvykimas į JAV Jums 
atrodys patrauklesnis ir kuo labiau būsite skatinami po jo 
laukiančių galimybių, tuo atkakliau ir intensyviau sieksite 
iškeltų tikslų, susijusių su kvalifikacijos kėlimu. Kiekvie- 
na pagunda nedalyvauti įvairiuose kursuose ir pratybose 
reikš grėsmę nebūti išsiųstam į stažuotę. Kitaip tariant, 
kiekviena minutė, skirta kvalifikacijai kelti, vis labiau pri- 
artins jus prie tikslo. 

Abejodami savimi ir bijodami būsimų silpnumo aki- 
mirkų, galite pasinaudoti tam tikrais simboliais: plakatas su 
San Francisko vaizdu virš rašomojo stalo arba miniatiū- 
rinis Laisvės statulos variantas miegamajame galėtų būti 
puikios pagalbinės priemonės, nuolat primenančios iškel- 
tą tikslą. 

Atsakomoji reakcija, skatinanti 
pažangą siekiant tikslo 


Psichologiniai tyrimai neleidžia abejoti, kad atsakomo- 
ji reakcija stipriai veikia tikslo iškėlimo procesą (Locke ir 
Latham, 1990). Daugybė tyrinėjimų rodo, kad iškelti sau 
tikslai menkai skatina norą jų siekti, jei juos įgyvendinant 
nesulaukiama atgalinės reakcijos. Galime išskirti du esmi- 
nius atsakomosios reakcijos tipus. 

+ Pirmajam tipui priklausytų rezultato atsakomo- 
ji reakcija, profesinėje srityje dažnai pasireiškianti 
gautu pelnu, parduotų prekių skaičiumi ir t. t. 

+ Antrajam tipui priskiriama eigos atsakomoji reakci- 
ja. Darbinių procesų metu ji mus informuoja apie 
tai, ar siekdami išsikelto tikslo einame teisingu ke- 
liu, ar neturėtume įdėti daugiau pastangų, ar nerei- 
kėtų keisti mūsų veikimo strategijos. 

Pavyzdys: asmuo, užsiimantis nekilnojamojo turto pre- 
kyba, nesidomi statistiniais savo pardavimų duomenimis, 
rodančiais jo darbo kokybę. Jis tai daro tik metų gale. Šiuo 
atveju daug naudingesnė atsakomoji reakcija, padedanti 
įvertinti, ar gerai vyksta darbas. Būtų verta sulaukti nuo- 
latinių atsakomųjų reakcijų - tą galima pasiekti kai kuriais 
atvejais, pvz., sudarant tarpinį balansą, nustatantį, kokios 
dar informacijos gali prireikti pirkėjui, kur turėtų būti ieš- 
komi nauji klientai ir t. t. 

Ir čia tyrimai pateikia aiškias išvadas. Lee ir Lituchy'aus 
studijoje (1990) aprašomi eksperimento dalyviai simulia- 
vo uždarąsias įmones. Pasirodė, kad geriausių rezultatų 
pasiekė tie asmenys, kurie buvo iškėlę specifinius ir drauge 
aukštus tikslus ir kurių sudaryti sandėriai sulaukė rezulta- 
to ir eigos atsakomųjų reakcijų (Kleinbeck, 1996). 

Mūsų problema: daugelis darbinių aplinkybių sufor- 
muoja terpę, kurioje gana retai sulaukiama atsakomosios 
reakcijos. Visų pirma minėtosios eigos atsakomosios reak- 
cijos. Kaip galime tai pakeisti? Pažvelkime į darbo pasau- 
lį ir pasidomėkime įmonėmis, kuriose taikomi metodai, 
susiję su tikslų iškėlimu. Matome, kad esama įvairiausių 
būdų, puoselėjančių atsakomąją reakciją: 

+ Pati darbo struktūra gali sukelti atsakomąją reakci- 
ją (pvz., darbo atlikimas ir jo kokybės kontrolė yra 
žmogaus rankose), 

+ vadovas gali tinkamai reaguoti į pavaldinių pasie- 
kimus (pvz., tam padėtų periodiškai vykstantys po- 
kalbiai su kolektyvu), 

+ patys bendradarbiai gali įvesti kontrolę, veikiančią 
kaip atsakomąją reakciją (pvz., kasdien užpildyti 
įvairių pažymėjimų lapelius), 

+ kolegos vieni į kitus reaguoja tinkamai (pvz., toje 
pačioje darbo teritorijoje), 

+ techniniai įrenginiai (pvz., kompiuteris) nuolat pa- 
naudojami tikslui siekti. 


3.2 Tikslo iškėlimas praktikoje 


Kad galėtume motyvuotai planuoti ir siekti, sujunkime 
visus reikalavimus, kurie, pasak trumpai aptartų psicho- 
loginių tyrimų, būtini tikslui suformuoti. Tuomet susipa- 
žinkime su keletu patarimų, padedančių formuoti ir iškelti 
tikslus praktikoje. 

Šioje skyriaus dalyje keliami klausimai: 

+ Kaip aš formuoju konkrečius ir specifinius tikslus? 

+ Kaip pasiekiu sudėtingų, provokuojančių, bet realių 

tikslų? 

+ Kuo pasireiškia reikšmingumas ir nuoseklumas? 

Trečiąjį aspektą išsamiau aptarsime 3.4 skyrelyje, kal- 
bėdami apie susilaikymą ir motyvaciją, susijusią su įsipa- 
reigojimais sau pačiam. Matome, kad toliau nagrinėdami 
šią temą susiduriame su metodų sritimi. Kadangi tikslai 
nėra pagrindinė šios knygos tema, privalote patys sau iš- 
kelti tikslus ir žinoti savo galimybes bei kas Jums svarbu. 
Tai galioja ir asmeniniams Jūsų tikslams, kuriuos norite 
pasiekti, ir tikslams, kuriuos iškeliate savo pavaldiniams ar 
kurių siekiate drauge su bendradarbiais. Todėl čia ir patei- 
kiami tik patarimai, bet ne tikslūs nurodymai, kaip reikėtų 
elgtis. 

Konkretūs tikslai — 
patikrinami tikslai 


Pasiekimų standartai norint pasitikrinti 


Ar mano tikslai... Pasiekimų standartai 


+ Termino nustatymas 
„..išmatuojami? + Aiškių kokybės kriterijų suformavimas 
+ Tikslaus kiekio nustatymas 


+ Išmatuojamų pasiekimų standartų bei 
kriterijų pasirinkimas 

+ Veiksmų, kaip dydžio nustatymo 
pakaitalo, patvirtinimas 


„.-pagrįsti? 


+ Ne tik termino, bet ir tikslios datos 
nustatymas 


+ Terminų suteikimas tarpiniams 
tikslams 


„„„terminuoti? 


+ Tinkamo laikotarpio pasirinkimas 
trūkstant patirties 

+ Punktų suformavimas nustatytam 
laikotarpiui, skirtam rezultatui pasiekti 


„„.turi ribas? 


+ Ar reikalavimai kiekybei ir kokybei 
suderinti? 

+ Ar suderinti profesiniai ir asmeniniai 
interesai? 


„„.neprieštaringi? 


Neturite tikslo - nėra ir pasiekimų. Tačiau neaiškūs tikslai 
neskatina motyvacijos ir noro pasiekti! Tai atrodo pagrįsta 
ir įrodyta moksliškai. Kaip tik todėl nuolat kalbama apie 
konkrečių tikslų formavimą ir tam skiriamas pastangas. 

Jūsų tikslai tampa konkretūs tik tada, kai žinote, kada 
jie gali būti pasiekti. Pasiekimų standartų, kaip lyginamojo 
dydžio, nustatymas čia vaidina svarbų vaidmenį. 


Pavyzdžiai 


Posėdis gali trukti daugiausia dvi valandas. Užduotis A turi būti 
įvykdyta per 3 dienas. Posėdžio metu turi būti tiksliai padalytos 
užduotys. Spragos turi būti užpildytos kasdien raštu atsakant į x 
klausimų. | 


Užduotys bus aiškiai paskirstytos, jei posėdžio metu bus paskelb- 
tas darbų ir juos atlikti privalančių žmonių sąrašas. Papildomas 
veiksmas: visi posėdžio dalyviai turi patvirtinti vadovo sprendimą 
ir prisiimti atsakomybę už jiems skirtas užduotis. 


Užduotis C turi būti atlikta iki... Planas bus parengtas per tris 
mėnesius ir pristatytas vėliausiai balandžio 30 d. 


Mes nežinome atsiliepimų apie tokią klientų agitavimo progra- 
mą. Atsižvelgdami į išlaidas, telefonu mes dirbsime tol, kol pelnas 
sieks 8-10 procentų. Arba: paskutinė akcija davė 8 procentus pel- 
no. Šį kartą pasistengsime, kad jis siektų 8-10 procentų. 


Netinkamas pavyzdys: šio be klaidų parašyto laiško man reikia 
už dešimties minučių! 

Verčiau: man kuo greičiau reikia šio laiško, parašyto be klaidų. 
Iki kada būtų įmanoma tai padaryti? Arba: už dešimties minu- 
čių man būtinai reikia šio laiško! Prašau pasistengti padaryti kuo 
mažiau klaidų! 


Nuo visumos skaidymo prie veiksmų programos 


Pačioje pradžioje tikslai dažniausiai yra labai kompleksiški 
ir ilgalaikiai. Kompleksiškumo laipsnis neturi nieko ben- 
dra su išmatuojamumu ar formavimo detalumu. Toks pa- 
prastas ir trumpas, visiškai neaiškus tikslas, kaip: „Per šešis 
mėnesius norime 20 procentų padidinti apyvartą“ pagal 
visas taisykles yra labai kompleksiškas. Jis orientuotas į 
rinkos ir konkurentų veiklos analizę, galbūt į naujos rin- 
kodaros strategijos formavimą ir su tuo susijusias naujas 
komunikacines priemones, sakykim, tokias kaip reklamos 
ar pardavimų srityje dirbančių komandų plėtra. 


Pirmasis svarbus žingsnis - tai kompleksinių tikslų skai- 
dymas į tarpinius arba „kelrodžius“ tikslus. Suformavę 
tokius tikslus, galėsite planuoti konkrečius darbus ir 
veiksmus. 


Tikslų iškėlimas 


. 


Tarpinių tikslų suformavimas 


Planavimas 
Organizavimo, darbo, laiko ir kontrolės planavimas 


! 


Įgyvendinimas 


Kontrolė 


Tikslų iškėlimo praktikoje schema 

Pratimas . 


a) Kokius tikslus turite ateinantiems 12 mėnesių? 

+ Suformuokite tikslus, kurių norėtumėte pasiekti 
profesiniame ir asmeniniame gyvenime. 

+ Užsirašykite juos. 

+ Nurodykite, ką turite padaryti, kad juos pasiek- 
tumėte. Šalia pasižymėkite tarpinius tikslus. 

b) Tuos pačius veiksmus atlikite ir kaip komandos va- 
dovas. Kritiškai įvertinkite, ar tikslai, kuriuos nu- 
matėte kiekvienam bendradarbiui, jam turėtų atro- 
dyti siektini ir skatinantys motyvaciją! 


Sunkiai pasiekiami, bet realūs tikslai 


Tikslai turi būti pasiekiami, tačiau ne per lengvai. Provo- 
kuodami jie skatins labiau stengtis. 


Pagrindinės formulavimo taisyklės 


+ Kas pusę metų iškelkite ne daugiau kaip 3-7 tikslus. 

+ Prieš įgyvendindami savo tikslus suplanuokite, 
kada ir kaip norite juos pasiekti. 

+ Planuodami savo laiką, įterpkite „jokerio dieną“ 
(nesuplanuotą dieną). Gana dažnai tenka susidurti 
su visiškai nenumatytais dalykais. Pasitaikius to- 
kiems trukdžiams, daugeliu atvejų galėsime atsi- 
griebti per „jokerio dienas“. Išvengus panašių si- 
tuacijų, tokios dienos virs puikia poilsio galimybe. 

+ Planuodami tikslus, nepamirškite savo ligšiolinės 
patirties. 

Išanalizuokite savo patirtį, susijusią su tikslų siekimu 

praeityje: 

+ Ar tikslai buvo realūs? Per dideli? Per maži? 

+ Jeigu tikslai buvo nerealūs, kur slypėjo to priežastys 
(pvz., išorinės kliūtys, nepakankamas savų gabumų ar 
galinčių iškilti sunkumų įvertinimas ar pervertinimas, 
tinkamai neįvertintas kiekvienas tikslų realizavimo 
žingsnis, reikalingos medžiagos trūkumas ir t. t.)? 

+ Kokias išvadas padarėte išanalizavę šias priežastis? 
Ką ateityje norėtumėte daryti kitaip? 


Reikšmingi ir nuoseklūs tikslai 


Kad tikslai skatintų mūsų motyvaciją, jie turi atrodyti 
svarbūs ir nuoseklūs. Jūsų profesiniame gyvenime (arba 
studijose) atsiras daugybė svarbių tikslų. Tačiau tuo pat 
metu daugelis mūsų turi ir kitų tikslų, kurie iš dalies ima 
konkuruoti su minėtais profesiniais tikslais. Nepajutę ir 
nesuvokę šio „tikslų konflikto“, susiduriame su pavojumi 
nuolat dvejoti savo pačių iškeltais tikslais kaskart, kai tik 
jie susidurs su kitomis siekiamybėmis. 


Šalia kitų motyvacijos aspektų labai svarbus tikslų aiškumas. 


Užduokite sau klausimus: 

+ Ką norėčiau pasiekti savo gyvenime? 

+ Kokių tikslų sieksiu, norėdamas pakilti karjeros 
laiptais? 

+ Ką norėčiau pasiekti per ateinančius 5, 10 arba 20 
metų“ 

+ Kokie žingsniai tampa svarbiais etapais siekiant šių 

gyvenimiškų tikslų? 

Norėdami motyvuoti ne savo, o kitų elgesį, turėtumėte 
iškelti atitinkamus „pavaduojančius“ klausimus, padedan- 
čius išsaugoti bendradarbių motyvus. 

Siekdami įgyvendinti tikslą, dažnai susidursite su nu- 
rodymais, kurie ne visada atrodys prasmingi ir reikšmingi. 
Nieko negalėsite padaryti ir tada, kai visus privalomus 
atlikti pavedimus turėsite nuolat derinti su asmeniniais 
bendradarbių tikslais. Šioje problemoje slypi svarbiausia 
užduotis - komandos ugdymas, tačiau prie to dar grįšime. 

Kalbėdamas apie Jus pačius, norėčiau priminti ne kar- 
tą šioje knygoje minėtą interpretacijų reikšmę. Tai padeda 
kur kas labiau motyvuoti tikslus ir užduotis, iš pradžių ne- 
kėlusius susižavėjimo: 


+ Tikslus ir užduotis, nekeliančius susižavėjimo, pa- 
verskite aukštesniais ir patrauklesniais tikslais, šį pro- 
cesą suvokdami kaip tikslingų priemonių kūrimą. 

+ Laikykitės požiūrio, kad nesėkmės nieko nekeičia, o 
kiekviena sėkmė - tai žingsnis į priekį. Pabandyki- 
te surasti šalutinių efektų užduotyse, atitinkančiose 
Jūsų interesus. 


Kuo aiškiau suvokiate, ko norite, tuo mažesnė tikimybė 
susidurti su užduotimis, kurios iš tikrųjų jūsų nedomina. 
Tačiau čia kalbama ne apie tokius interesus, kurie supran- 
tami kaip „įdomūs“, bet apie tokius, kuriuos suvokiame 
esant reikšmingus siekiant tikslo. Todėl vienu atveju ne- 
įdomūs dalykai gali būti svarbūs kitose situacijose. Atsi- 
žvelgdamas į tai, mėginsiu detalizuoti, kaip įmanoma pa- 
didinti jūsų tikslų nuoseklumą. 

3.3 Kūnas ir siela: tikslų nuoseklumas 


Kaipgi iškeliamas tikslas? Iš esmės įvykdomi du punktai: 

+ Suformuojamas tikslas bei nustatomas laikas, iki kada 
norima jį pasiekti. Tai įvyksta arba sistemingai pla- 
nuojant tikslus, arba veikiant išorinėms priežastims. 

+ Tikslas privalo būti rišlus. Tikslų nuoseklumas remia- 
si tik maža mūsų vidinių sprendimų dalimi. Juos pa- 
prastai papildo įvairūs išoriniai įsipareigojimai. Kuo 
daugiau tokių sąlygų, tuo rišlesnis tampa tikslas. 


Kiekvienas iš mūsų žino gana daug profesinio gyvenimo 
pavyzdžių, kai neretai susiduriama su išorinėmis aplinky- 
bėmis, stipriai veikiančiomis įsipareigojimus. 

Puikus pavyzdys, iliustruojantis nuoseklumą, yra egza- 
minai. Kai kvalifikacijos kėlimo kursus pasiryžtate baigti 
egzaminu, šis tikslas tampa privalomas vos pasirašius tam 
tikrus registracijos dokumentus. Tai galėtų būti ir teisinio 
įsipareigojimo pavyzdys. Tuo tarpu priklausomybė nuo tik- 
slo tampa vis ryškesnė; ypač po to, kai darbo kalendoriu- 
je pasižymite egzamino datą, o kolegoms ir pažįstamiems 
papasakojate apie savo sprendimą. Šie dalykai lemia psi- 
chologinius įsipareigojimus, veikiančius net ir tada, kai tei- 
siškai neprivalote nieko daryti. 

Kitas pavyzdys būtų iš socialinės pedagogikos arba psi- 
chologijos srities. Čia vadovaujantis asmuo su klientais su- 
daro reguliarias sutartis, kuriomis jie įsipareigoja laikytis 
terapijos tikslams reikalingų elgesio taisyklių. Nuoseklu- 
mo didėjimo esmė, net ir veikiama stiprių išorinių moty- 
vų, glūdi bendruose darbo tiksluose. 

Vidiniai įsipareigojimai 


Vidiniai įsipareigojimai, padedantys siekti tikslo, dar įvardija- 
mi anglišku „commitment“ terminu. Ši sąvoka gana naudin- 
ga, nes apibrėžia šiek tiek daugiau, nei esame pratę sieti tiesiog 
su „įsipareigojimais“, kurie gali reikšti ir ką nors išoriška. 


Terminui,commitment“, reiškiančiam vidinius įsipareigo- 
jimus, pavaldūs ne tik išoriniai įsipareigojimai, bet ir vidi- 
nis aktyvumas bei asmeninio ryšio su tikslu pajautimas. 


Vadybos mokslas šią sąvoką pritaikė savo sričiai, taigi 
tapo visuotinai pripažintas teiginys, kad įmonėje kaip dar- 
buotojų asmeninių įsipareigojimų skatinama motyvacija 
veikiantys vidiniai įsipareigojimai yra pagrindinis organi- 
zacijos sėkmę lemiantis dalykas. 

Klasikinėmis laikomų priemonių, skatinančių vidinių 
įsipareigojimų formavimąsi, apžvalgą rasite kituose pusla- 
piuose (plg. Cialdini, 1993; Felser, 2001). 


Dalykų „prisijaukinimas“ arba „indėlio efektas“ 


Dideli vidiniai įsipareigojimai neatsiejami nuo įvairių dalykų 
suvokimo. Idealiu atveju tai stipriai veikia mūsų loginio mąs- 
tymo pajautimą. Čia galime paminėti vieną stipriausių psicho- 
loginių efektų - vadinamąjį „indėlio efektą“ („Endowment 
effect“). Pirmiausia šis efektas buvo išsamiau ištirtas norint 
suprasti iracionalaus elgesio apraiškas priimant ekonominius 
sprendimus. Jį galėtume apibrėžti trumpa formuluote: 


Mes turime vis stipresnių motyvų užkirsti kelią praradi- 
mams, siekdami lygiaverčių ir vienodai tikėtinų laimėjimų. 

Vidiniai įsipareigojimai 
(„commitment“) - nuoseklumo 
kūrimas 


+ Psichologijoje „commitment“ sąvoka jungia vidi- 
nius ir išorinius įsipareigojimus bei būtinus pa- 
siekti tikslus, suformuojančius didelę motyvaciją. 


+ Kitos (rašytinės) asmens įsipareigojimų taisyklės 
šią sąvoką supranta kaip savanorišką bendradar- 
bių susitarimą įmonėje (vadinamoji vidinių įsipa- 
reigojimų arba „commitment“ kultūra). 


Priemonės būtinumui padidinti: 


Fiksavimas raštu 


Įrašas kalendoriuje, priminimo lapeliai, užrašai, kuriuos 
perduodame kitiems, įpareigoja. Esminiai vidiniai įsipa- 
reigojimai turėtų būti fiksuojami raštu. 


Atvirumas 


Į savo sumanymus įtraukdami kitus, iškart įsipareigojame 
ir patys siekti to paties. Pasirengimas kokią nors idėją pa- 
pasakoti kitiems leidžia vertinti, kaip rimtai į ją žiūrime 
patys. 


Išlaidos ir kliūtys 
Kuo daugiau investuojame į savo sumanymą, tuo glau- 
džiau esame su juo susiję. 

Tai galioja ir laikui, ir pinigams, mažinantiems pagun- 
dą ir vėl atsisakyti projekto. 

Čia pastebimas paradoksalus dalykas - kitaip, nei su- 
sidūrimas su sunkumais, per lengvai pasiekiamas tikslas 
neskatina aukštų vidinių įsipareigojimų. 


Savanoriškumas ir prievartos klaidos 
Dideli vidiniai įsipareigojimai gali būti susiję tik su tais da- 
lykais, kuriuos atliekate savanoriškai. 

Jei norite padėti žmonėms, turintiems atlikti ką nors, 
kas akivaizdžiai nesusiję su jų vidiniais įsitikinimais, daž- 
nai padeda pastaba, kad tai, kas atliekama šiuo metu, taip 
pat puikiai padėtų keliant rišlumo lygį. 


Žvilgsnis į kultūros istoriją 


Kultūrinių ir istorinių vidinių įsipareigojimų elementų ap- 
tinkame vestuvių ceremonijose. Jose yra visi minėti aspek- 
tai - vestuvių liudijimas, asmeninių ryšių demonstravimas, 
liudininkai ir galų gale pati ceremonija: visu tuo pabrėžiama, 
kad jaunieji šiam žingsniui pasiryžo niekieno neverčiami, 
0 savo noru. Ši ceremonija nėra vien juridinis formalumas. 
Jaunavedžiams ji primena, kad jų pasirinkimas galėjo būti ir 
visai kitoks, todėl priimtas sprendimas neturėtų kelti jokių 
abejonių. 


Ekonomiškai suprantamas šis efektas galėtų būti remian- 
"tis tokiu pavyzdžiu (Kahneman, Knetsch X Thaler, 1990): 

Įsivaizduokite, kad aš Jums padovanoju kokį nors 
trokštamą daiktą, pavyzdžiui, nedidelį dailų ąsotėlį. 
Tuomet suteikiu Jums progą šią dovaną parduoti pasi- 
liekant už ją gautus pinigus. 

Dabar įsivaizduokite visiškai kitą šio eksperimento 
versiją: aš siūlau Jums pirkti tą patį ąsotėlį, prieš tai 
jo nepadovanojęs. Abiem atvejais pagrindinis klausi- 
mas bus: kiek vertingas Jums atrodo ąsotėlis. Vieninte- 
lis skirtumas tas, kad pirmojoje situacijoje daiktas jau 
buvo Jums priklausęs (žinoma, tik dėl to, kad atsitikti- 
nai jį padovanojau, o ne todėl, kad jo norėjote). 

Šiuo atveju žmogaus elgesys įgyja iracionalių ele- 
mentų, paprasčiausiai nesuvokiamų ekonominiu po- 
žiūriu: jei eksperimento dalyviai ąsotėlį įsigytų už san- 
tykinai mažą kainą, parduodant ji turėtų būti santyki- 
nai didelė. Kitu atveju žmonės mieliau pasiliks daiktą 
ir atsisakys pinigų. Atsitiktinis daikto įgijimas tyrimo 
dalyvius motyvuoja susigrąžinti daug didesnę sumą 
pinigų, nei jie būtų pasirengę mokėti patys, to daikto 
dar neturėdami. 


Šios išvados leidžia teigti: 


Žmones daug labiau motyvuoja suteikimas ko nors, ką 
jie gali prarasti, nei pažadas laimėti. 


Tai taip pat gali būti vienas iš skirtumų tarp motyvaciją 
turinčių ir jos neturinčių žmonių. 1.3 skyrelio pavyzdyje 

Regina turi kažką, kuo gali remtis, ji turi neabejotiną ka- 
pitalą (gerą pažymių vidurkį, gerą vardą dėstytojų akyse, 
savanoriško darbo vietą). Diteris šiuo atveju neturi nieko, 
ką galėtų prarasti. Viską, ką jau turi Regina, jis pirmiausia 
turėtų įgyti. Tai motyvuoja mažiau net tada, kai galimy- 
bė laimėti yra tokia pat tikėtina, kaip ir Reginos galimybė 
prarasti. 

Motyvuojanti „indėlio efekto“ jėga labiausiai susijusi 
ne su nuosavybės turėjimu, bet su asmens interpretacijo- 
mis. Dažnai tie patys dalykai vienu atveju gali būti suvo- 
kiami kaip grėsmingas praradimas, kitu - kaip galimybė 
laimėti. 


Loginiu požiūriu visiškai banalus nevienodas tų pačių 
dalykų traktavimas gali turėti ypač didelės reikšmės mo- 
tyvacijai. 


Jūs sutiksite, kad šių dviejų sakinių esmė tikrai gana 
panaši: 

„Pasidarę šį testą, sužinosite cholesterolio kiekį savo 
kraujyje“ ir 

„Nepasidarę šio testo, nesužinosite cholesterolio kieko 
savo kraujyje“. 

Vis dėlto Jūsų pacientų apsisprendimą atlikti šį krau- 
jo testą labiau motyvuos antrasis sakinys (Maheswaran K 
Meyers-Levy, 1990). Diteris iš anksčiau minėto pavyzdžio 
turėtų taip pat išsiaiškinti, ką jis praranda, neatlikdamas 
vieno ar kito dalyko, susijusio su studijomis. 


Reklaminis pavyzdys 
Užrašas ant reklaminio laiško voko: „Galbūt šioje loterijo- 


je Jūs pagaliau laimėjote BMW?“ 

Net žinodami, kad rankose + NN 
laikome tik nereikalingą 

reklamą, sunkiai pasiryžtame 
atsikratyti voku, tarsi drauge 

su juo išmestume kažką, kas 

„galbūt jau priklauso mums“. 


Tokia formuluotė Jūsų sąmonėje turi sukelti praradimo 
baimę. Išmetę neatplėštą voką, tai išgyvensite kaip prara- 
dimą (juk galbūt jau turėjote BMW), o ne kaip neįvykusį 
laimėjimą. 

Galbūt šis reklamoje paplitęs metodas panaudojant 
šūkį: „Tau lemta tapti metų geriausiuoju! Nepraleisk šio 
šanso!“ galėtų sustiprinti Diterio motyvaciją. 

Taip pat šiuo atveju bus naudinga laki vaizduotė: išsikel- 
dami tikslus apie juos galvokite taip, tarsi jau būtumėte juos 
pasiekę. Svajodami įsikelkite į savo svajonių butą, įkurkite 
savo įmonę, padarykite norimą karjerą. „Indėlio efektui“ 
leiskite būti naudingam ir tada, kai apie tikslą išvykti į JAV 
sau primenate (kaip buvo patarta anksčiau) plakatu ir su- 
venyrais: nukrypimas nuo tikslo Jums nebeatrodys kaip 
nerealizuotas laimėjimas, veikiau kaip praradimas. Taigi 
Jūsų motyvacija bus stipresnė. 

3.44 Tikslo iškėlimo ribos 


Kuo didesnę įtaką pats asmuo daro tikslų pasirinkimui ir 
įgyvendinimui, tuo labiau šie tikslai motyvuoja. Tuo tarpu 
tikslai, kurių siekiame vien dėl to, kad kas nors to nori, 
motyvuoja gerokai mažiau. 

Be to, ne visos užduotys ir veiksmai tinka formuluo- 
jant tikslus - kuo užduotis kompleksiškesnė, tuo sunkiau 
ją paversti tikslu. 

Šiuo atveju tikslų iškėlimo metodas funkcionuos daug 
prasčiau, nei suformulavus konkrečius ir struktūriškai la- 
bai paprastus tikslus (plg. Puca X Langens, 2002). 


Tikslo iškėlimo ribos + 77 


Trumpai ir aiškiai 


+ Viena iš priežasčių, kodėl šiuolaikinis vadybos mokslas 
tiek daug dėmesio skiria tikslų sutarimui, susijusi su iš 
aiškių tikslų kylančia motyvacija. Sąmoningi tikslai yra 
antrasis jos šaltinis šalia dažnai nesąmoningų motyvų. 


+ Provokuojantys tikslai motyvuoja stipriau, tačiau jie 
turi likti realūs. Nerealūs tikslai demotyvuoja. 


+ Tikslai turi būti aiškiai suformuluoti ir patikrinti. Jie 
gali būti nukreipti į: 
+ asmeninius laimėjimus (individualiąją normą), 
+ kitų pasiekimus (socialinę normą), 
+ pageidaujamus pasiekimus (kriterinę normą). 


+ Tikslai turi būti svarbūs ir logiški. Reikšmė yra glau- 
džiai susijusi su asmenine dispozicija ir motyvais. 
Norint padidinti nuoseklumą, galima ugdyti vidi- 
nius įsipareigojimus ir analizuoti raštu užfiksuotas tvir- 
tas pareigas. Tai leidžia koordinuoti ir save, ir įmonę. 


+ Atsparos tašku didinant nuoseklumą taip pat galėtų 
tapti „indėlio efektas“: suteikite žmonėms ką nors, ką 
jie galėtų prarasti - siekimas to išvengti motyvuoja la- 
biau, nei noras laimėti. 


+ Kompleksiniai tikslai turi būti tinkamai skaidomi. Per- 
nelyg sudėtingos užduotys netinka tikslų iškėlimo me- 
todui. 


4 Tikslai ir motyvai 


Norimų pasiekti dalykų sudvasinimas 


Žmonės elgiasi motyvuotai, kai turi motyvų. Šie savo ruož- 
tu egzistuoja tik tada, kai siekiama tikslo. 


Abu motyvacijos šaltiniai - motyvai ir tikslai - yra veiks- 
mingi ir suteikia mums motyvaciją, tačiau tai daro įvai- 
riais būdais. 


Motyvai 


Efektingesni arba emocionalesni Pažintinesni 


Betarpiškai nori būti patenkinti Ilgalaikiai 


Tai dar ne visi motyvacinių sistemų skirtumai: 


Tikslai, kuriuos pasirenkame, visiškai nepriklauso nuo 
mūsų Motyvų. 


Pavyzdžiui, tiek pat žmonių, turinčių stiprų ir silpną 
pasiekimų motyvą, pasirenka tikslą, siekdami laimėjimo 
(Puca X Langens, 2002). Šiuo požiūriu turbūt yra pra- 
sminga, kai kartais tikslai patys savaime išmintingi ir geri. 
Žinoma, tą patį tikslą visi vertina nevienodai. Žmonės, tu- 
rintys stiprų pasiekimų motyvą, labiau džiaugiasi laimėji- 
mu nei tie, kuriuos menkai skatina šis veiksnys (Brunstein, 
Schulteip a Gramann, 1998). 

Tačiau palikime motyvų sistemą nuošalyje. Visų pirma 
tai reiškia, kad: 


Žmonės nebūtinai siekia tikslų, atitinkančių jų motyvus. 


Kaip jau buvo minėta, tikslus, skatinančius pasiekimų 
motyvą, vienodai dažnai renkasi žmonės, turintys ir stiprų, 
ir silpną motyvą. Skirtumas tik tas, ar siekiamas tikslas su- 
tampa su turimais motyvais, ar ne: 


Jei tikslas atitinka motyvus, jo įgyvendinimas pareikalaus 
daug mažiau jėgų. 


Tai susiję su automatišku dėmesio, jėgų ir sugebėjimų 
nukreipimu į šį tikslą. 


Pavyzdys 


Pavyzdžiui, jeigu jūsų tikslas - laimėti žaidžiant šachma- 
tais, jums padėtų aukštas pasiekimų ir galbūt valdžios moty- 
vas. Abu motyvai būtų patenkinti laimėjus žaidimą. 

Kaip tik todėl jūs automatiškai geriau susikoncentruosi- 
te. Net nesusimąstę, kad tai būtų naudinga, įsijausite į savo 
partnerio galvoseną. Padarę klaidą, ją pastebėsite daug grei- 
čiau ir labiau iš jos pasimokysite. 

Tai nebus joks stebuklas. Tiesiog atliksite tai, kas nuo 
jūsų priklauso. Tačiau svarbiausia: nieko neturite daryti 
prievarta. Jūsų dėmesingumui nereikalingi paskatinimai. 
Tai nereikalauja papildomų jūsų pastangų. 

Viskas yra kitaip, jei prie šachmatų lentos sėdatės ne 
norėdami patikrinti savo gebėjimus ar pergale įrodyti pra- 
našumą prieš kitus. Galbūt jūs turite stiprų partnerystės 
motyvą ir visada mėgaujatės savo priešininko draugija. 

Šiuo atveju, norėdami laimėti, turėsite truputį labiau pa- 
sistengti. 

Vis dėlto tikslą laimėti jūs turbūt turite (tai akivaizdu 
vien iš to, kad žaidžiate šachmatais, kadangi pati žaidimo 
sąvoka neatsiejama nuo „pergalės troškimo“). Galbūt jūs 
žaidžiate dėl savo partnerio ar todėl, kad jūsų bičiuliai 
mielai rengia tokius vakarus. 

Priešingu atveju tikslai, visiškai neveikiami tinkamų 
motyvų, nežavi, o jų siekiame tarsi per prievartą. 


4.1 Kas nutinka, kai tikslas neteikia 
džiaugsmo? 


Motyvacinių sistemų atskyrimas prasmingas jau vien to- 
dėl, kad niekas negali garantuoti, jog tai, ko privalome im- 
tis, teiks džiaugsmą. 

Šioje vietoje svarbų vaidmenį ima vaidinti „valios“ 
faktorius (plg. Rosenstiel, 2001; Puca X Langens, 2002). 
Daugelio mūsų darbų neskatina jokie motyvai ar porei- 
kiai - mes patys privalome save nugalėti ir čia į pagalbą 
ateina valia. 

Manoma, kad kai kuriems tikslų ir motyvų deriniams 
itin dažnai būdingas fenomenas, įvardijamas kaip „situa- 
cinis orientyras“ (Kuhl, 1993): „postūmiui“ nebūdingas 
ilgalaikiškumas, taigi mes galime taip ir nepasiryžti veiks- 
mams, o likti pasirengimo stadijoje. 

Puikus šio orientyro pavyzdys galėtų būti Hamletas, ku- 
ris, nepaisant pažado, ilgai - kaip jam per ilgai - delsė at- 
keršyti savo dėdei. Akivaizdu, kad jis neturėjo tinkamo mo- 
tyvo, giminaičio nužudymą paverčiančio paprastu dalyku. 

Tad ką gi daryti, kai trūksta motyvacijos? Jūs žinote pa- 
tarimą: „Turi prisiversti“. Kaip tik dėl griežtos savikontro- 

lės prisiverčiame atlikti nemalonius dalykus. Tačiau tai ne- 
turėtų būti vienintelė išeitis. 

Silpnesnę savikontrolės formą Rosenstiel (2001, 16 p.) 
vadina savireguliacija. 


Savireguliacija yra priemonė, kuri, siekdama kompromi- 
so tarp nemielų ir trokštamų tikslų, vis dėlto padeda pa- 
siekti tikslų, neteikiančių džiaugsmo. 


Netrukus laukia pristatymas, kurio, jūsų nuomone, 
iš viso nereikėtų rengti. Vis dėlto jūsų dalyvavimas jame 
būtinas. Šiuo atveju būtų naudinga, jei neatsisakytumėte 
kvietimo į tuo pačiu metu vykstantį vakarėlį, o paprasčiau- 
siai apsilankytumėte jame vėliau. Tai būtų tarsi atpildas už 
jūsų darbą. 

Jūsų reguliaraus darbo esmė - suderinti malonias ir ne- 
malonias užduotis. Nutaikyti momentą, kai būtų galima 
pasprukti į vakarėlį, nėra taip sunku. Pagrindinis reguliavi- 
mo uždavinys - darbą pradėti tada, kad išėjimas linksmin- 
tis nepakenktų įmonės interesams. 


Aptarti metodai, didinantys vidinius įsipareigojimus, taip 
pat naudingi norint nepriverstinai motyvuoti Mums ne- 
malonius tikslus. 


Pavyzdžiui, jei savo šeimai pasakote, kad dabar reng- 
site diagramas minėtajam pristatymui (pranešdami viešai 
labiau įsipareigojate), rengdamiesi (pirmosios „investi- 
cijos“) ar net aukodami savo laiką šiai užduočiai (atsisa- 
kydami vakare žaisti tinklinį) galite padidinti jūsų tikslo 
nuoseklumą, net jei tas tikslas ir nėra mielas. 

4.2 Motyvų formavimas 


Paskutiniame skyrelyje buvo pasiūlyta patarimų, kaip pa- 
siekti nemotyvuotų tikslų ir atlikti tam būtinas, bet ne- 
džiuginančias užduotis. Tačiau tai tikrai nėra taip lengva. 
Neišvengiamai kyla klausimas, - ar galima išmokti moty- 
vuoti?.. Psichologų atsakymas teigia: taip. 

Pirmiausia paprastas pavyzdys: savo motyvus mes for- 
muojame veikiami įpročių. Nuolat pasikartojantys poelgiai 
kuria įpročius, o kurį laiką atliekamas tas pats veiksmas 
gali virsti poreikiu. 

Rytinė kava ar puodelis arbatos su pyragų po pietų 
daugeliui šį įprotį turinčių žmonių nėra vien puikus su- 
manymas - tai yra poreikis. Tai tikrai nereiškia, kad po- 
linkis kavai yra įgimtas. Mes prie to pripratome ir taip su- 
siformavo poreikis. Jūs, žinoma, prieštarausite, teigdami, 
kad pavyzdys nevykęs, kad šis poreikis tikrai nesunkiai 
įgyjamas ir nerodo jokių nepatenkinamų veiksmų. Šis pa- 
vyzdys turėjo tik paaiškinti patį principą, tuo tarpu psi- 
chologija pateikia kitus, autentiškus pavyzdžius. Su vienu 
jų galite susipažinti patys. 


Būdamas vaikas, Robertas (vardas pakeistas), savo pa- 
ties nelaimei, nepriklausė mažyliams, stropiai besiva- 
lantiems dantis. Prireikus nešioti breketus, jį ėmė ka- 
muoti baimė. Robertui ėmė atrodyti (ir gana teisingai), 
kad dėl nepakankamos dantų priežiūros po geležėlė- 
mis atsirado gausybė bakterijų, sėmingai pradėjusių 
gedimo procesą. Berniuko dantisto priimamajame ir 
kabinete buvo iškabinėta daugybė paveikslų, papra- 
stai vaizduojančių įvairius dantų gedimo atvejus. Jie 

įkvėpė vaiko vaizduotę ir padėjo suvokti, kad visi šie 
dalykai gali vykti ir jo paties burnoje. 

Robertas priprato labai stropiai valytis dantis. Svar- 
biausiu tokio elgesio elementu tapo reguliarumas. Iš 
pradžių ši pareiga vargino, o motyvaciją teikė vis ne- 
pamirštami baisūs paveikslėliai. Vėliau tai tapo įpro- 
čiu, su kuriuo atsirado ir poreikis. Kuo jis pasireiškė? 
Pavyzdžiui, retai nutikdavo taip, kad vaikinas tiesiog 
pamirštų išsivalyti dantis. Žinoma, pasitaikė atvejų, 
kai jis neturėdavo dantų šepetėlio ar negalėdavo pa- 
sirūpinti savo burnos higiena po valgio. Tačiau tokios 
situacijos būdavo susijusios su aplinkybėmis, o ne su 
užmaršumu. Beje, jų beveik nepasitaikydavo, nes įpra- 
tęs valytis dantis Robertas beveik visada su savimi pa- 
siimdavo ir dantų šepetėlį. 


Kur slypi skirtumas tarp įpročio ir griežtos savikontro- 
lės, apie kurią kalbėjau jau anksčiau? Kalbant apie įprotį, 
akcentuojamas to paties veiksmo kartojimas. Savikontrolė 
kartais, ypač pačioje pradžioje, gali būti labai naudinga. 
Pradėjus valytis dantis, Roberto ši veikla taip pat nežavėjo. 
Jis turėjo sutelkti valios pastangas, kad tai taptų reguliariu 
įpročiu. 


Savikontrolė gali padėti formuojant įprotį. Tačiau taip pat 
veiksmingi ir tokie būdai kaip savireguliacija, pavyzdžiai 
ar vidiniai įsipareigojimai. 

Ekskursas į filosofiją — 
žmonių portretai 


Jei jums priimtina klasika, galvodami apie savikontro- 
lę galite remtis Aristoteliu (384-322 m. pr. Kristų). Savo 
veikale „Nikomacho etika“ šis Antikos filosofas gvildena 
analogiškus klausimus. Jis nori žinoti, kas žmogų skatina 
norėti gėrio ir nenorėti blogio. Kaip, kalbant aristoteliš- 
kai, žmogus tampa doras? Filosofo atsakymas prieštarauja 
kai kurioms nuojautoms: bet kokiu atveju ne apmąstymų 
ir žinių dėka. Šie veiksniai neformuoja charakterio. Daug 
svarbesni yra veiksmai, auklėjimas, įgūdžiai. Apie tai kal- 
bama „Nikomacho etikoje“. Doros supratimą mes įgyjame 
prieš pradėdami veikti. Mene ir amatuose yra taip pat. Juk 
kai reikia kažką išmokti, kad galėtume veikti, tai išmoks- 
tama veikiant... Taigi elgdamiesi teisingai mes tampame 
teisingi, protingi - elgdamiesi protingai, o drąsūs - elgda- 
miesi drąsiai. Šias mintis išreikšime pagrindine taisykle: 
„Kas nori būti drąsus, tas elgiasi taip, lyg toks jau yra“. 
Žvelgdami iš šiandieninių pozicijų, šiam antikos mąstyto- 
jo patarimui negalime nieko prikišti. Daug žadantis yra 
sumanymas savo norus ir motyvaciją patikėti įgūdžiams. 
Suaugęs žmogus gali elgtis taip pat kaip vaikas, kuris, pa- 
dedamas tėvų pavyzdžio ir įgūdžių, įsisąmonina, kas yra 
svarbu, kada patiriamos kokios emocijos, kada ko nors at- 
sisakyti reikia iš karto ir kada praradimai yra tikrai reikš- 
mingi. Šį procesą galima padaryti naudingą ir perimti į 
savo rankas neleidžiant, kad jį veiktų atsitiktinės aplinkos 
sąlygos. 

Padėtis, kai tinkamiems veiksmams reikia prisiversti, 
Aristoteliui yra laikina ir netobula. Akivaizdu, jog graikų 
mąstytojui atrodė svarbu, kad troškimas užvaldytų kūną ir 


sielą. Žmones jis skiria į tuos, kurie veikia, skatinami įsiti- 
kinimų bei džiaugsmo, ir tuos, kurie tai daro per prievartą. 
Antruosius Aristotelis vadina „santūriaisiais“, bet ne „do- 
rybingaisiais“. Santūrusis galbūt eina teisingu keliu, bet 
nėra tobulas. Tik vidinių nuostatų, charakterio ir teisingo 
elgesio darna sudaro išbaigtumą. Svarbus vaidmuo tenka 
malonumui ir džiaugsmui, todėl „... [negali] būti nė kal- 
bos apie „dorovinę vertę“, kai kažkas nesidžiaugia tuo, ką 
daro: negali būti laikomas teisingu tas, kuris nesidžiaugia 
teisinga veikla, o kilniaširdžiu tas, kurio nedžiugina kilnia- 
širdiški veiksmai . 

Aristoteliui prieštaravo vadinamosios „moderniosios“ 
moralės filosofijos nuostatos, paveiktos Imanuelio Kanto 
(1724-1804). Jis yra dabartinės prieštaravimo tarp pa- 
reigos ir polinkių sampratos pradininkas. Štai iš kur kyla 
mūsų argumentai: kuriomis idėjomis, Kanto ar Aristotelio, 
mieliau vadovaujamės, galvodami apie savo pačių moty- 
vaciją? Koks yra mūsų tikslas: geležinė tvarka ir kova su įsi- 
šaknijusiais polinkiais ar pareigos ir malonumo darna? Šis 
klausimas gali būti tik retorinis. 

Kyla klausimas, ar aristoteliškasis idealas tikrai gali 
būti įgyvendintas. Tam tikrais atvejais taip, ypač tuomet, 
kai žmogiškosios savybės nėra sustabarėjusios, o leidžiasi 
ugdomos. 


Išvada: savęs ugdymas ir pavyzdžiai 


Nesvarbu, ar susipažinote su ekskursu į filosofiją, ar 
ne - norint formuoti motyvus, būtina ugdyti save. Kaip 
tai galėtų atrodyti? Vadovaudamiesi aristoteliškuoju moto, 
teigiančiu, kad visumą sudaro ne suvokimas, o praktika, Jūs 
taip pat turėtumėte ne tik mąstyti, bet ir veikti. 

+ Kaip elgiasi žmogus, kuriam patinka jo darbas? Jūs 
ateinate pavėlavęs, o jis reikiamu metu? Tuomet bū- 
kite punktualūs. 

+ Toks žmogus nereiškia nepasitenkinimo darbo sąly- 
gomis? Pamirškite irzlumą. 

+ Toks žmogus padeda kitiems? Elkitės taip pat. 

Pripažinkime, šie patarimai gana naivūs. Tačiau jūs taip 
pat nesiremiate kruopščia savo poreikių ir darbo sąlygų 
analize. Be to, jau seniau buvo paaiškinta: ši knyga negali 
nurodyti Jūsų tikslų. 

Tai, kas susiję su aktyviu darbu, neturėtų būti abstraktu ar 
gyvuoti vien fantazijose. Reikėtų remtis atitinkamai besiel- 
giančių žmonių pavyzdžiais, galinčiais pademonstruoti, kad 
motyvacija - realus ir pasiekiamas tikslas. Tačiau nemėginki- 
te tik mąstydami perimti savo pavyzdžio pažiūrų. Tai nėra 
esmė. Elkitės taip, kaip, Jūsų manymu, elgtųsi tas žmogus. 


Situacijos svarba 


Kai kalbame apie valią, gali pasirodyti, kad tik nuo jos pri- 
klauso, ar kas nors siekia toliau arba atsisako savo tikslo. 
Toks įsivaizdavimas kelia pavojų nepakankamam situaci- 
jos svarbos įvertinimui: 

Viena dažniausiai pasitaikančių suvokimo klaidų yra ta, 
kad vertinant iš šalies situacija mums atrodo daug papra- 

stesnė, negu yra iš tikrųjų. Ši klaida pasireiškia dviem mo- 
tyvacijai svarbiais būdais. 


Situacijos suvokimo klaidos 


+ Vadovaudamiesi savo suvokimu, mes tendencingai 
dažniau pastebime kitų žmonių nesėkmes, o ne jų 
valios silpnumą, nepakankamas pastangas ar gabu- 
mus. Dar dažniau dėmesį atkreipiame į pasekmes, 
susijusias su nepalankiomis aplinkybėmis. 

Lygiai taip pat žmogaus nedraugiškumą ar aplai- 
dumą vertinsime kaip neigiamą charakterio bruožą, 
o ne kaip nevykusios dienos rezultatą. 

+ Kita šių fundamentalių suvokimo klaidų pasekmė - 

mes iš anksto per mažai įvertiname situacijos įtaką. 

Pavyzdžiui, mes galvojame, kad dėl valios pa- 
stangų galime vos išsiropštę iš šiltos lovos atsidurti 
prie rašomojo stalo, gana anksti išeiti iš vakarėlio ar 
išplūsti itin tingų bendradarbį. 

Tačiau šios užduotys nėra tokios paprastos, nes atsi- 
randa veiksnių, darančių labai stiprią įtaką situacijai: ne- 
paprastai šilta ir patogi lova, nuostabūs vakarėlio svečiai 
ar iškalbingas ledų pardavėjas, galintis įsiūlyti net ir visą 
šaldytuvą eskimo. Žvelgiant iš šalies visa tai neatrodo kaip 
sąlygos, įstengiančios sugriauti tvirtus mūsų įsitikinimus, 
tačiau realioje situacijoje šie veiksniai mūsų elgesiui daro 
daug didesnę įtaką nei norėtume. Čia galima dar kartą pa- 
brėžti: 


Niekada nenuvertinkite situacijos galios. Gana dažnai 
pagirtinas ne mokėjimas valdyti situaciją valios pastan- 
gomis, o sugebėjimas iš viso su ja nesusidurti. 

Trumpai ir aiškiai 


"4 


Motyvai ir tikslai yra motyvacijos šaltiniai. Tikslai yra 
neįgimti, labiau kognityviniai, sąmoningi ir ilgalaikiai. 
Jie nėra susiję su mūsų motyvais. 


Konfliktai tarp motyvacinių ir tikslų sistemų atima 
daug jėgų, todėl daugelis žmonių stengiasi šiuos du da- 
lykus suderinti. Tačiau kaip tai padaryti? 


Lemiama priemonė yra savireguliavimas. Populiariai 
tariant: ne tik norų, bet ir savikontrolės metodų su- 
formavimas. Čia vėlgi gelbsti vidiniai įsipareigojimai 
(„commitments“). 


Kas atrodo taip modernu, iš tiesų paremta klasika: jau 
Aristotelis yra apibūdinęs žmogų, kurio kūną ir sielą 
užvaldo tikrasis troškimas. Šis jo teiginys susidūrė su 
vėlyvesniųjų, vien discipliną akcentavusių „moralės fi- 
losofų“, prieštaravimais. 


Gebėjimas kontroliuoti save reikalauja asmenybės ugdy- 
mo ir pavyzdžių. Stulbinamai paprastas patarimas: tie- 
siog darykite tai, ką nusprendėte! Pradėkite tuojau pat. 


Tačiau nepamirškite taisyklės: tikslai turi likti realūs. 
Tai reiškia: nenuvertinkite situacijos galios. Dažnai pa- 
prasčiausiai blogai įsisągmoniname kitų nesėkmes, ne- 
tinkamai įvertiname klaidas ar situacijas. 


5 Vertėir tapatumas 


Vidiniai įsitikinimai motyvuoja 


Vidine motyvacija paremtas elgesys ne visada priklauso 
nuo išoriškai pastebimų paskatų. Svarbiausias vaidmuo 
neretai tenka asmeniniams pomėgiams. 


Kartą drauge su kolegomis apklausėme Tryro univer- 
siteto ekonomikos studentus, norėdami išsiaiškinti jų 
"motyvaciją, susijusią su studijomis. Štai vieno iš ap- 
klaustųjų atsakymas: „Tam, kas nesusidoroja su savo 
studijomis, ima trūkti disciplinuotumo, pareigingumo 
ir ambicingumo, kitaip tariant, vadinamojo „prūsiško- 
jo dorybingumo“. Tačiau to negalima sieti vien su ne- 
mąstymu apie ateitį bei karjerą. Žmonės jaučiasi įsipa- 
reigoję tėvams, kuriems privalu kaip nors atsilyginti“. 


Žmonių veikla paprastai neatsiejama nuo sąmoningu- 
mo ir prasmingumo. Tačiau dažniausiai neužtenka vien to, 
kad veiksmai sulaukia atitinkamo atpildo. Kaip parodė 
apklausa, sąmoningumas gali būti ir moralinė dimensija: 
taip elgtis yra gerai ne tik pragmatiniu, bet ir dvasiniu po- 
žiūriu. 

Tai nebūtinai turi būti elgesiu išreiškiamos moralinės 
vertybės. Vis dėlto: 


Mūsų elgesys labai dažnai turi ne tik instrumentinę, bet ir 
ekspresyvinę funkciją. 

Mūsų apklausa kaip tik pateikia ekonomikos studijų 
ekspresyvinės funkcijos pavyzdžių. Norėčiau pacituoti dar 
vieno atsakymo fragmentą: 

„Sugebėjimas būti ekonomistu bei užsiimti prekyba turi 
būti įaugęs į kraują. Visada norėjau turėti savo įmonę. Tai 
paveldėta iš tėvų. Kaip tik todėl ir studijuoju šį dalyką.“ 

Kas motyvuoja šį apklausos dalyvį? Savo įmonės vizija? 
Vargu ar tik tai. Jis išdėstė aiškią nuomonę apie įgimtas 
savybes. Buvimas verslininku jam neatsiejamas nuo asme- 
ninio tapatumo, paveldėto iš tėvų. Šio studento pasirinki- 
mas jam padeda išreikšti save. Taigi ekspresyvinės elgesio 
funkcijos negalima nuvertinti. 


Mus labiau tenkina tokia veikla, kuri reprezentuoja mūsų 
asmenines vertybes, o ne yra tiesiog naudinga, bet ne- 
padedanti išreikšti savęs. 


Pavyzdžiui, kas skatina draugą, mėgstantį skaityti, ap- 
statyti savo butą knygų lentynomis? Kodėl sporto koman- 
dų gerbėjai rengiasi taip pat sportiškai, nors tam ir nėra 
jokios priežasties? Kodėl teisę studijuojantys jaunuoliai 
dar lankydami paskaitas atitinka susiformavusį teisininko 
įvaizdį (vilki kostiumą, o rankose nešiojasi portfelį)? 

Atsakymai į šiuos klausimus nėra vienpusiškai pragma- 
tiški - negalima sakyti, kad vienaip ar kitaip elgtis yra tie- 
siog praktiška. Elgdamiesi pagal kokius nors pavyzdžius, 
mes bandome išreikšti savo asmenines vertybes ir pateikti 
save tokius, kokie norėtume atrodyti kitiems. 


Mūsų motyvacija nėra susijusi vien su tuo, kas mus džiu- 
gina. Ją veikia ir mūsų identitetas bei pažiūros. 

Kalbant detaliau, tai reikštų (plg. Shamir, 1996, 154 p.); 

+ Mes elgiamės taip, kad jaustume ryšį su savo verty- 
bėmis, 

+ Mes elgiamės taip, kad būtų išreikštas mūsų nori- 
mas tapatumas, 

+ Mūsų elgesys sutampa su mūsų savastimi. 


Problemiškos išvados 


Paskutinis punktas, teigiantis, kad mūsų veiksmai neat- 
siejami nuo mūsų savasties, pateikia jau žinomų sąlygų 
reikšmę. Iš pirmo žvilgsnio ji nepastebima, tačiau mums 
pažįstama iš aplinkos, o gal netgi savęs pačių stebėjimo: 
pavyzdžiui, gali nutikti taip, kad kažkas imsis objekty- 
viu požiūriu nereikalingos veiklos. Užuot pasirinkę sėk- 
mę užtikrinančius projektus, žmonės dažnai tęsia tai, ką 
pradėję. 

Eksperimentai gali pateikti aiškių to pavyzdžių: 

+ Žmonės laikosi strategijos, kuri jau pasirodė esanti 
neefektyvi (Brockner, 1986), 

+ Žmonės atsisako iš tiesų efektyvių sprendimų, nes 
kitoks elgesys geriau atitinka jų savastį (Aronson 4 
Carlsmith, 1962), 

+ Žmonių negąsdina papildomos išlaidos kokiam 
nors (nepelningam) dalykui tik dėl to, kad jie jau 
buvo su juo susidūrę (Cialdini, 1978). 

Kasdienybėje šį fenomeną visada pastebime tada, kai 
beprasmė veikla vis dėlto atitinka žmogaus identitetą. Tai, 
pavyzdžiui, gali būti atvejai, kai žmonės būna visuomeniš- 
kai aktyvūs ar ima jaustis įsipareigoję arba kai neefektyvus 
elgesys atitinka seniai susiformavusias asmens pažiūras. 

Pavyzdžiui, kai kas gali manyti, kad neturi ypatingų 
gabumų kokioje nors srityje (tarkim, matematikoje) ir be 


92 + Vertė ir tapatumas 


jokių tolesnių patikrinimų nuvertinti savo galimybes bet 
kokioje su tuo susijusioje srityje (pavyzdžiui, buhalterijoje 
ar statistikoje). 

Neretai koks nors nesugebėjimas tampa asmens dalimi. 
Dažnai tuo didžiuojamasi taip pat, kaip kitais atvejais savo 
sugebėjimais. Turėtumėte patys pastebėti, kad toks elgesys 
yra savaime suprantamas dalykas (sakykim, kai žmonės 
neišmano technikos). 


Asmenybės dispozcijos 


Žmonės skiriasi savo elgesio instrumentalumo ar ekspre- 
syvumo intensyvumu. Nevienodas ir jų pragmatiškumo 
laipsnis bendraujant su kitais; vienų vertybes ir moralę 
pragmatiškumas veikia labai stipriai, kitiems tai visiškai 
tolimas reiškinys (Shamir, 1996, 158 p.). 


Šiuo požiūriu žmones šiurkščiai galima skirstyti, viena ver- 
tus, į ekspresyvius ir moralius, kita vertus, į instrumentalis- 
tus ir pragmatikus. Pastariesiems būdingas gerokai mažes- 
nis vidinis potencialas negu pirmiesiems. 


Išvados apie kitų motyvavimą 


Norėdami motyvuoti kitų veiksmus, privalėtumėte išsiaiš- 
kinti, su kokiais žmonėmis turėsite reikalų. 
+ Galbūt kalbame apie asmenį, turintį stiprią savasties 
sampratą, vertybių sistemą ir įsitikinimus? 

Šiam žmogui rūpės jo veiklos prasmingumas. Jis 
norės imtis tokių darbų, kurie jam tiktų. Jeigu Už- 
duotyje bus matoma prasmė, ji taps pagrindine va- 
romąja jėga. Papildomų paskatinimų tokiam žmogui 
nebereikės. 

+ O gal kalbame apie pragmatiką (netgi grynakraujį 
pragmatiką), kuris niekada nesusitapatina su savo 
veikla? 

Tokiam žmogui reikalingi paskatinimai. Be to, jį 
labiau domins ne atliekamos užduoties prasmingu- 
mas, 0 nauda. 

Naudos sąvokai šiuo atveju reikėtų suteikti kaž- 
kokį praktišką ir apčiuopiamą pavidalą. Veiklą toks 
žmogus suvokia kaip priemonę, todėl jo reikalavimai 
bus grynai pragmatiški. 

Šiuo požiūriu motyvacijos suteikimas kitiems reiškia, 
kad turite išnagrinėti abi dispozicijas ir, kaip vadovaujan- 
tis asmuo, įvaldyti kiekvienam atvejui tinkamus elgesio 
būdus. Įmonės įstatai ir sektini jos pavyzdžiai skiria tam 
tinkamą dėmesį, jei 

+ dokumentuose patvirtinami prasmingi įmonės tikslai, 

+ numatoma aiški darbuotojų ugdymo programa ir 

+ įvedami piniginiai paskatinimai. 

Svarbu paminėti ir tai, kad turite patys užduoti sau 
klausimą, kokių šių tipų savybių turite ir kuriam jų pri- 
klausote. Tačiau nepamirškite paklausti ir to, kuriam tipui 
norėtumėte priklausyti. Tikriausiai kaip tik tai ir yra svar- 
biausia išsiaiškinti. 

Shamir (1996) nagrinėja svarbiausius dalykus, sudaran- 
čius profesinę motyvaciją ir pateikia išvadą: „...reikšmin- 
gas tokios motyvacijos aspektas nėra susijęs su betarpiška 
kontrole ir gebėjimu vadovauti“ (162 p.). 


Darbo sąlygos negali taip paprastai manipuliuoti tam 
tikra darbuotojų tapatybe ar jų moraliniais įsitikinimais. 


Tiksliau tariant, šie požymiai giliai įsišakniję individo 
asmenybėje ir nėra taip lengvai keičiami. 

Tačiau tai nereiškia, kad būdami tuo įsitikinę negali- 
me sustiprinti motyvacijos. Motyvacija suteikiama kaip 
tik tada, kai mums išaiškinama, kaip tam tikros užduotys 
dera su mūsų tapatybe („Dabar turėtų būti elgiamasi taip 
ir taip...) arba kai mes pastebime galimybę įrodyti svar- 
bią asmeninę ypatybę („Mes juk draugai, tiesa... ). 


Savo elgesiu neretai norime ne tik 
pasiekti laimėjimų, bet ir išreikšti savo 
vertybes. Šiuo atveju mums padeda 
mintys apie žmones, kurie įkūnija šią 
sampratą. 


Mums nepatinka veikti prieš savo įsitikinimus ir savastį. 
Tokių atvejų pasitaiko, tačiau jie retai remiasi vidine mo- 
tyvacija. Atvirkščiai, didelis mūsų pozicijų ir elgesio su- 
derinamumas suteikia tokią stiprią motyvaciją, kad kitos 
paskatos tampa beveik nereikalingos. 


Tam, kas nuo galvos iki kojų jaučiasi esantis politikas, 
vadovas, pastorius ar profesorius, nereikalingi papildomi 
paskatinimai norint sulaukti atitinkamų veiksmų. Todėl 
savęs taip pat turėtumėte paklausti: 

+ Ar mano tikslas man tinkamas? 

+ Arelgesys, reikalingas siekiant tikslo, atitinka mano 
savastį (mano charakterį, temperamentą, gabumus, 
pažiūras...)? 

+ Ar noriu, kad kiti manytų, jog šis tikslas ir šie veiks- 
mai man tinka? 

6 Motyvacijos sąlygos ir 
išorinis motyvavimas 


Išorinių veiksnių nauda ir ribotumas 


6.1 Pagrindinės motyvacijos sąlygos 


Pasiekimai nėra susiję tik su motyvacija. Jie susideda iš tri- 
jų komponentų (Sprenger, 1999, 21 p.): 

+ motyvacijos, 

+ gabumų ir 

+ galimybių. 

Kitaip tariant: norint pasiekti, nepakanka turėti moty- 
vų. Taip pat reikalingi gebėjimai ir veiklos sritis, kurioje 
būtų galima juos realizuoti. Gana dažnai savo tikslų nepa- 
siekiame ne dėl silpnos motyvacijos, bet dėl šių iš pirmo 
žvilgsnio įprastų problemų. 


Visi trys komponentai - motyvacija, gabumai ir galimy- 
bės - yra svarbūs. Jei vienas iš jų yra per silpnas, rezulta- 
tas nepasiekiamas. 


Pagrindinės sąlygos jokiu būdu nenustato apribojimų, 
nuo kurių priklausytų mūsų motyvacija. Motyvacijai jos 
daro priešingą įtaką: 

+ Ugdykime sugebėjimus: džiaugsmą teikia gebėjimas 
ką nors daryti ir veikla, kurią išmanome. Kompe- 
tencija suteikia tam tikrų motyvų. 

+ Taip pat yra ir su galimybėmis: kai veikla neįverti- 
nama ar nėra sąlygų jos plėtoti, motyvacija dažnai 
dingsta. 

Įsivaizduokite, kad įdomiuose kompiuterių kursuose 
ką tik išmokote sukurti patogų vartoti internetinį puslapį, 
paįvairintą animacijos elementais, rafinuotomis nuorodo- 
mis ir šmaikščiais paveikslėliais. Grįžtate kupini įkvėpimo 
ir susiduriate su faktu: nėra galimybių sukurti panašų pus- 
lapį. To neleidžia padaryti Jūsų kompiuterio galimybės, 
blogiausiu atveju Jūs netgi neturite priėjimo prie interne- 
to. Taigi negalite jame užregistruoti savo puslapio, niekam 
kitam to taip pat nereikia. Šiaip ar taip, Jums teliks puikus 
sugebėjimas. Klausimas, kada galėsite jį panaudoti, pakibs 
ore. Motyvuota, tiesa? 

Kad pavyzdys nebūtų blogai suprastas: savaime su- 
prantama, ne kiekvienoje įmonėje ar institute Žmonės 
gali realizuoti bet kokį įgytą sugebėjimą. (Todėl svarbu 
apgalvoti, ar prasminga kaupti „sugebėjimų atsargas“). 
Visų pirma kalbama apie tai, kad, norint ugdyti sugebėji- 
mus, turėtų būti sukurtos svarbiausios sąlygos, kurių dėka 
žmogus atsiskleistų. Tam įvykus, galima tikėtis stipresnės 
motyvacijos. 

Ryšys tarp sugebėjimų ir motyvacijos susijęs dar ir su 
kita aplinkybe. 


Apie Žmogaus turimą motyvaciją galima spręsti iš to, 
kiek jėgų jis įdeda tobulindamas savo sugebėjimus. 


Motyvų turintys žmonės daug labiau nori išmokti da- 
lykus, kurių jiems dar trūksta. Čia slypi potencialas, kurio 
ieško ir kuriuo remiasi kiekvienas profesionalus asmens 
ugdymo procesas. 


Iš žmonių, turinčių stiprių motyvų siekti konkrečių už- 
duočių, galima tikėtis jiems trūkstamos kvalifikacijos 


įgijimo. 

6.2 Išorinis motyvavimas? 


Ar iš viso įmanoma sukurti nesamą motyvaciją? Remian- 
tis ankstesniu skyriumi, nagrinėjusiu tam tikrus motyvaci- 
ją ugdančius komponentus, kyla klausimai: 
+ Ar galima suformuoti motyvus? 
+ Ar galima sau bei kitiems „priskirti“ tikslus, kurie 
vėliau paskatintų imtis veiksmų? 
+ Argalima suformuoti vertybes ir išugdyti į jas orien- 
tuotus įmonės darbuotojus? 


TAIP, tai tikrai įmanomas dalykas. Turiu omeny daž- 
nesnius paskatinimus. Galima pažadėti apdovanoji- 
mus, prizus, paaukštinimą ar kitus malonius įvertini- 
mus - taipgi suteikti žmonėms motyvaciją. 


NE, ši ekonomikoje plačiai paplitusi priemonė labiau- 
siai kritikuojama Sprengerio (1997, 1999). Jo manymu, 
paskatinimais iš viso negalima motyvuoti. Iš tikrųjų 
motyvacijos, kaip įkvėpimo, faktiškai negalima paveik- 
ti paskatomis. 


KAI motyvacija suprantama kaip kas nors, skatinantis 
darbuotojus atlikti būtinas užduotis, tuomet paskatinimai 
gali būti gana geras ir veiksmingas motyvavimo būdas. 


Šie samprotavimai turėtų papildyti visuose skyreliuose 
išdėstytus pagrindinius elgesio patarimus. Norėčiau pa- 
minėti dar keletą motyvacijos poveikio galimybių, tuo pat 
metu nubrėžti išorinės motyvacijos ribas. 

Šie samprotavimai turi atskirti įvykdomus ir utopinius 
dalykus. 

Pastiprinimai 


Mūsų elgesį apibūdina jo pasekmės. Jos gali įgauti „pa- 
stiprinimų“ funkciją. 


Psichologijoje pastiprinimas suvokiamas kaip dirgiklis, 
tinkamas užtikrinti didesnį su juo susijusio elgesio rezul- 
tatyvumą. 


Taigi skatinami veiksmai tampa intensyvesni ir ryžtin- 
gesni. Jei treneris pažada premiją ir komanda kaip tik dėl 
to ima labiau stengtis, tuomet premija yra pastiprinimas. Iš 
pirmo žvilgsnio gali pasirodyti, kad daugeliu atvejų pastipri- 
nimas yra išorinis paskatinimas. Tačiau taip neturėtų būti. 


Paskatinimas (pvz., premija) mums akivaizdus jau veiks- 
mų pradžioje. Tuo tarpu pastiprinimas gali būti ir neti- 
kėtas. 


Įsivaizduokite, Jūs pateikiate savo veiklos rezultatus ir 
kaip to įvertinimą sužinote, kad viršininkas ar viršininkė 
Jus laiko labai gabiu. Tokios atsakomosios reakcijos taip 
pat yra pastiprinimai: ateityje atlikdami užduotį Jūs labiau 
stengsitės arba galbūt toliau tęsite specialią veiklą, kuri 
buvo taip įvertinta. Šiuo atveju atsiranda vidinė motyvaci- 
ja, kurią stiprina atsakomosios reakcijos. 

Paskatos ir pastiprinimai kartais yra vienas ir tas pats: 
taip nutinka tada, kai pastiprinimas, kaip ir paskata, nuo 
pat pradžių yra aiškus ir nuolat stovi mums prieš akis. Pa- 
teikti pavyzdžiai yra vadinamieji teigiami pastiprinimai. 


Apie teigiamus pastiprinimus kalbama tada, kai veiks- 
mais yra pasiekiama maloni būsena. 

Tačiau pasitaiko atvejų, kai veiksmai baigiasi atvirkš- 
čiai. Tuomet pastiprinimas tampa nemalonumu ir yra va- 
dinamas neigiamu pastiprinimu. Susipažinkime su vienu iš 
daugelio tokių pavyzdžių. 


Pavyzdys 


Susipažinkime su Bruno. Vaikiną labai nemaloniai veikia 
mintys apie kongresą, kuriame jis turės skaityti svarbų pra- 
nešimą. Sutriko jo miegas, ėmė kamuoti baimė. Bruno pa- 
kviečia labai įtakingą pirkėją vakarienės ir tą pačią dieną, 
kurią vyks kongresas, sutaria surengti prekių pristatymą. 

Kadangi taip nutinka jau ne pirmą kartą, viršininkas 
įtūžta, tačiau nors ir grieždamas dantimis privalo patikėti 
skaityti pranešimą kam nors kitam, o Bruno leisti važiuo- 
ti pas pirkėją. Jų pokalbis baigiamas grasinančia pastaba: 
„Apie tai pakalbėsime vėliau. Šį kartą Jūs taip lengvai ne- 
išsisuksite“. Bruno baimė dingo vos sužinojus, kad jam ne- 
reikės skaityti pranešimo. 

Baimės panaikinimas šiuo atveju yra neigiamas pastip- 
rinimas. Stiprinamas veiksmas, akcentuojantis pristatymo 
datą, arba paprasčiausiai tai yra išsisukinėjimas nuo pra- 
nešimo skaitymo. 


Neigiami pastiprinimai ir bausmės 


Nesupainiokite neigiamų pastiprinimų ir kitos psicholo- 
ginės - bausmės - sąvokos. Deja, šis nesusipratimas labai 
dažnas. Vis dėlto neigiami pastiprinimai ir bausmės neturi 
nieko bendra. 


Pastiprinimas apibrėžiamas kaip priemonė, didinanti 
veiksmo tikimybę. Tuo tarpu bausmė yra ją mažinantis 
veiksnys. 

Loginiai pastiprinimo ir bausmės ryšiai turėtų paaiškė- 
ti iš šios lentelės (plg. Comelli X Rosenstiel, 1995, 54 p.). 


Ryšiai tarp apdovanojimo ir bausmės 


apdovanojimas 
yra teigiamas 
pastiprinimas 


apdovanojimas 
yra neigiamas 
pastiprinimas 


Remiantis patyrimu, galima teigti, kad bausmės nėra |la- 
bai veiksmingas dalykas norint kontroliuoti motyvaciją 
ar elgesį. 


Grįžkime prie pavyzdžio 


Įsivaizduokime, kad užkirstume kelią minėtam Bruno 
elgesiui, jį nubausime. Ko galime tikėtis? Galbūt Bruno 
draugė Silvija užkurtų pirtį, sužinojusi, kad jis ir vėl iš- 
sisukinėjo. Ar tai ką nors duotų? Žinoma, barnis su Sil- 
vija nebūtų malonus, tačiau privalu prisiminti: Bruno 
jau prieš ginčą bus atsikratęs pastiprinimo, t. y. nebejaus 
baimės. 

Be to, akivaizdu, kad šis atvejis neliks nenubaustas ir 
kitais būdais: kantrybę praradusio viršininko pyktis atsi- 
lieps darbuotojo karjerai, galbūt Bruno praras autoritetą 
bendradarbių akyse šiems sužinojus apie jo poelgį. Šiaip 
ar taip, vaikino tai nebūtų sulaikę nuo lemiamo žingsnio. 
Taigi Silvijos pamokslas - viena iš daugelio bausmių. Aki- 
vaizdu, kad Bruno elgesį veikia ne ilgalaikės, bet trumpa- 

laikės pasekmės, todėl į draugės priekaištus jis gali reaguo- 
ti atitinkamai: išeiti iš kambario, pagarsinti televizorių, 
savaitę jai neskambinti ar nesileisti į diskusijas. Visa tai 
bus neigiamų pastiprinimų veikiami poelgiai, padedantys 
išvengti priekaištų. 


Bausmės nekuria motyvacijos 


Visa tai Jums tikrai pažįstama - pavyzdys gana kasdienis. 
Mus visada domina, kodėl kas nors pasirenka iracionalius 
ir trumpalaikius veiksmus, visiškai negalinčius išspręsti 
problemų. Tuomet imame manyti, kad dėl tokių poelgių 
reikėtų taikyti bausmes. Ape tai, dar prieš atsikratydamas 
savo baimės, turėtų pagalvoti ir Bruno. Tačiau mes turė- 
tume ne pernelyg detaliai analizuoti pavyzdžius, o patys 
kurti tam tikrų situacijų modelius. Vėl grįžkime prie ben- 
drų stebėjimų. 

Kai panašiose situacijose dėl elgesio, kuris paprastai tu- 
rėtų būti skatinamas, jau iš pat pradžių nubaudžiama, daž- 
nai ima figūruoti toks nemalonus dalykas kaip bejėgišku- 
mas (Seligman, 1973; šį efektą patvirtina ir eksperimentai 
su gyvūnais). Tai patyrę asmenys praranda orientaciją ir 
tampa letargiški bei prislėgti. 

Bejėgiai jie jaučiasi tol, kol netampa aišku, ką gi vietoj 
to reikėtų daryti. Pavyzdžiui, Bruno jaustų baimę, kurią 
bausmė tik sustiprintų. 


! Stabilūs elgesio pokyčiai, taip pat ir motyvacija, pasiekia- 
mi tik naudojant pastiprinimus. 


Efektyvios yra dvi galimybės. 


+ Poelgiai nebeveikia kaip pastiprinimai. Jie praranda 
savo instrumentinę vertę. 

Pavyzdžiui: Bruno daugiau nebegali atsikraty- 
ti baimės išsisukinėdamas (ir yra priverstas surasti 
kokį nors kitą problemos sprendimą). 

+ Atsiranda kitas pastiprinimas. Norint jį pasiekti, 
privalu atsisakyti ankstesnio sumanymo. 

Pavyzdžiui, tik tada, jei neišsisukinės, Bruno ga- 
lės atostogauti su Silvija. 


Procesas, kai atsiradus kitam pastiprinimui ankstesny- 
sis yra nebeveiksmingas, teorijoje vadinamas priešingu 
kondicionavimu. 


Pirminiai ir antriniai pastiprinimai 
Kokie dalykai apskritai gali būti pastiprinimai ir kaip jie at- 
pažįstami? Šią funkciją atlieka daugelis dirgiklių, nepasižy- 
minčių „pastiprinimo charakteriu“. Taip yra todėl, kad tik 
nedaugelis pastiprinimų yra įgimti. Visi kiti pastiprinimai 
įgyjami bėgant metams. Įgimti arba vadinamieji pirminiai 
pastiprinimai susiję su dalykais, galinčiais patenkinti elemen- 
tarius poreikius, tokius kaip alkis, troškulys, seksualinis po- 
traukis arba pasiekimų, valdžios bei partnerystės motyvai. 
Šalia to žmonės mokosi suprasti, kad kiti konkretūs da- 
lykai glaudžiai susiję su pirminiais pastiprinimais. Jie mo- 
kosi karštai trokšti šių dalykų. Taip atsiranda vadinamieji 
antriniai pastiprinimai. 


Antriniai pastiprinimai patys neturi nieko ypač malo- 
naus, bet yra taip stipriai empiriškai susiję su pirminiais 
pastiprinimais, kad netrukus gali būti savarankiški. 


Dažniausiai antriniai pastiprinimai tėra priemonė, pa- 
dedanti įgyti pirminius pastiprinimus. Antrinių pastipri- 

nimų prototipas yra pinigai. Galų gale pinigų vertė matuo- 
jama pagal tai, ką už juos galima nupirkti. Be abejo, tarp 
šių dalykų bus daugybė pirminių pastiprinimų. Tačiau 
daugeliui žmonių nereikalinga ši asociacija - pinigai ir 
taip suteikia jiems motyvų. 


Pinigai yra tapę savarankišku, beveik universaliu antriniu 
pastiprinimu. Kiti antriniai pastiprinimai yra gana indivi- 
dualus dalykas. 


Slidinėti mėgstančiam žmogui ši veikla bus pastipri- 
nimas. Tuo tarpu tam, kurio pirminis pastiprinimas arba 
„pomėgis“ nebus susijęs su slidinėjimo takais, šis sportas 
netaps antriniu pastiprinimu. 

Pastiprinimai gali būti dvejopi: 

+ Jūs galite būti susijęs su pirminiais pastiprinimais. 
Kaip jau buvo minėta, pasitaiko atvejų, pirmiausia 
prieštaraujančių mūsų intuicijai, kuri reikalauja, 
kad dėl tariamai nemalonių ir varginančių dalykų 
stengtumės patys. Taigi priemonė gali virsti tikslu. 

+ Jūs galite būti savarankiški. Geriausiu atveju veik- 
la pirmiausia patenkina būtiną poreikį arba padeda 
įgyti pripažinimą. Tačiau bėgant laikui toks ryšys 
dingsta ir mes mėgaujamės savo darbu, nebegalvo- 
dami apie tolimus tikslus. Šioje vietoje galime kalbė- 
ti apie antrinius motyvus. Galimos ir ne tokios pa- 
lankios situacijos: automobilio vairavimas dėl savęs 
paties, pedantiška tvarka vien dėl tvarkos ir t. t. 

Patarimai, kaip naudoti 
pastiprinimus 


Pastiprinimai - plačiai paplitusi praktika 


Pastiprinimai ir paskatos yra puikios priemonės norint su- 
teikti kitiems motyvaciją. Jos yra visų įmonių paskatinimų 
ir premijų sistemos bei laimėjimų skirstymo pagrindas. 


Tačiau ar jos yra veiksmingos? 


Remiantis pastiprinimų teorija motyvacijos galima laukti 
tik ten, kur yra išvados. Jos taip pat veiksmingos tik tada, 
kai yra tiesiogiai ir aiškiai susijusios su elgesiu. Pastiprini- 
mus Jūs galite naudoti abiem atvejais: tiek norėdami mo- 
tyvuoti kitų, tiek savo elgesį. 


Kartu turėtumėte laikytis šių taisyklių: 


+ Visuomet atlyginkite už tikėtąsi (tik) elgesį ir igno- 
ruokite netinkamus veiksmus. 

Nebūtina tiesiogiai bausti už netinkamą elgesį. 
Bausmės toli gražu nėra tokios efektyvios kaip pa- 
stiprinimai, todėl daugiau dėmesio verta skirti tik 
jiems. 


+ Atkreipkite kitų dėmesį į tai, kad fiksuojate jų veiks- 
mus. 
Gabūs vadovai elgiasi dvejopai (Komaki, 1996, 
47 p.): jie stebi savo darbuotojus ir registruoja jų 
veiksmus. Tačiau jie taip pat rūpinasi pastiprinimais 
ir komentuoja jiems patikusį poelgį. 


Pirmąjį punktą vertėtų ypač pabrėžti: pastipri- 
nimai yra veiksmingi tik tada, kai stebimas elgesys. 
Juk skatinama ne sėkmė, o ją pelnę veiksmai. Taigi 
stebėkite ir analizuokite savo ar darbuotojų elgesį, 
kuris turėtų būti stiprinamas. 


Būkite apdairus! Jūs neturite vienodai skatinti visų 
veiksmų. 

Pavyzdžiui, tiesiog psichologiškai neapdairu kam 
nors suteikti tokį patį paskatinimą neatsižvelgiant į 
tai, ką šis asmuo pasiekė. Tai žlugdo motyvaciją. 

Taip pat beprasmiška gerus savo pačių pasieki- 
mus įvertinti taip pat kaip ir prastesnius. 


Nepalikite pastiprinimų likimo valiai. 
Antraip jie gali būti pavėluoti! Veiksmingiausi 


„dirgikliai yra tie, kurie betarpiškai susiję su tam tik- 


raveikla. 

Teigiamos pasekmės, kurios išryškėja tik po ilges- 
nio laiko, negali būti veiksmingos pačios savaime. 
Vis dėlto jos gali turėti požymių, visada atitinkančių 
reikalavimus, keliamus naudingiems antriniams pa- 
stiprinimams. 

Skatinkite visus veiksmus, kurių tikėjotės. 

Kai kurie poelgiai išgyvena bjauriojo ančiu- 
ko dalią. Tuo tarpu kiti švyti ir prikausto daugelio 
dėmesį. Pavyzdžiui, įmonėje labiau pastebimi par- 
davimo ar plėtros, o ne administraciniai rezultatai. 
Tai susiję su tuo, kad vienai sričiai buvo suteikta per 
mažai skatinamųjų galimybių. Kai kuriė. veiksmai, 
visų laikomi savaime suprantamais, niekuomet ne- 
būna įvertinti. 


Nesvarbu, kiek laiko jie truktų, niekas to nefik- 
suoja. Negana to, tokių veiksmų nebesant, sulaukia- 
ma aštrios kritikos. Visais aptartais motyvaciniais 
požiūriais tai lieka nesuprantama. Tokia situacija 
demotyvuoja, o taip vertinamas darbuotojas kada 
nors ima ieškoti kitos erdvės, kurioje galėtų reali- 
zuoti savo sugebėjimus. Tai galima apibūdinti kaip 
„vidinį atleidimą iš darbo“. Kontrapriemonės skel- 
bia: būtinai skatinkite nelabai pastebimus, bet svar- 
bius veiksmus! 


Skatinkite veiksmus, o ne savybes. 

Pastiprinimai kam nors turi daryti įtaką, o į tai 
linkę tik paveikiami dalykai. Pavyzdžiui, bus puiku, 
jei pagirsiu bendradarbio patikimumą, tačiau šis 
įvertinimas nebus už kažkokį poelgį. Gera kolegą 
pagirti už veiksmą (pavyzdžiui, už greitą tam tikros 
užduoties atlikimą ar reguliarų darbo posėdžių lan- 
kymą), kurį kitą kartą jis vėl galės atlikti. Beje, rei- 
kalavimas pastebėti visus poelgius, o ne visuotinius 
požymius, skatina kritiškumą. 


Specialios papildomos užduotys neskatina puikių 
pasiekimų. Juos ir sėkmę dažnai užtikrina tolesnis 
darbas. Išsprendę problemą A, iš karto susidursite 
su problema B. Dažnai tas, kuris greitai dirba, ne- 
sėdi be darbo, jis tik atlieka daugiau nei lėtesnysis. 
Čia ir vėl neaišku kodėl, bet paskatinimas siekti gerų 
rezultatų dingsta. 


6.3 Paperkantis pastiprinimų ir paskatų 
poveikis 


Šį kartą pasiremkime dviem psichologiniais eksperimentais: 


Klasikine savo studija Lepperis, Greene'as ir Nisbettas 
(1973) įrodė, kad apdovanojimai gali nuvertinti prieš 
tai tinkamu laikytą elgesį: 


Eksperimente dalyvavo vaikai, kurie piešė spalvotais 
pieštukais. Kaip ir reikėjo tikėtis, šis užsiėmimas jiems 
teikė daug džiaugsmo. Po pirmojo etapo vienai vaikų 
grupei buvo pasakyta, kad netrukus už savo piešinius 
jie bus apdovanoti. Po šių žodžių vaikai piešė ypač 
stropiai. 


Trečiojo etapo metu jau nebebuvo laukiama apdova- 
nojimų. Likusį laiką vaikai galėjo praleisti piešdami 
arba veikdami ką nors kita. Kaip tik dėl to tai buvo 
įdomiausia eksperimento dalis, nes tada buvo galima 
palyginti, kuri vaikų grupė ilgiau pieš. Iš tikrųjų pir- 
mieji susidomėjimą prarado tie dalyviai, kurie jau buvo 
pagirti. Daugelis vaikų pasirinko kitą veiklą, tuo tarpu 
tie, kurie nebuvo apdovanoti, mielai piešė toliau. 


Pirmasis, pasitelkdamas užduotį mozaiką, panašius 
duomenis paskelbė Deci (1971). Šio eksperimento 
metu nebuvo pastebėta, kad išoriniai apdovanojimai 
tik kenktų motyvacijai. Pagyrus dalyvius, jų motyvaci- 
ja sustiprėdavo. 

Veiksmingiausi žodiniai pastiprinimai skambėjo maž- 
daug taip: „Labai gerai. Tai vienas greičiausiai atliktų 
variantų . Tai reiškia, kad atsakomoji reakcija, leidu- 
si eksperimento dalyviams (ypač šalia kitų) pasijusti 
šauniais, turėjo pasitikėjimą savimi skatinantį ir mo- 
tyvuojantį efektą. 


Tampa aišku: apdovanojimas nelygus apdovanojimui. 
Apdovanojimas, rodantis mūsų sėkmę, motyvuoja. Tačiau 
atpildas, veiklą paverčiantis 106 psl. nuobodžiu užsiėmimu, 
gali stipriai demotyvuoti. 


Neigiamų pasekmių (bausmių) poveikis 


Šio mechanizmo veikimą lemia neigiamos pasekmės arba 
bausmės. Daugelis jų atlieka auklėjamąją funkciją. Tai ak- 
tualu ne tik kalbant apie vaikus. Toks nemalonus dalykas, 
kaip išlaidos alkoholiui, tabakui ar benzinui, taip pat gali 
būti susijęs su noru pakeisti elgesį: piliečiai nori varto- 
ti mažiau svaigiųjų gėrimų, mažiau rūkyti ar sunaudoti 
mažiau kuro. Tačiau problema yra ta, kad nors ir galėda- 
mos pakeisti elgesį, šios priemonės dažniausiai nepakeičia 
pažiūrų. Tas, kuris taupydamas pinigus iš tikrųjų rečiau 
vairuoja mašiną, turi visiškai pakankamą priežastį taip elg- 
tis. Neigiamos paskatos taip įtikinamai veikia elgesį, kad 
niekam nėra taip lengva pasiryžti generuoti kitas vidines 
priežastis. 

Neabejotina, kad bandydami pašalinti šiuos neigiamus 
veiksnius, žmonės dideliais kiekiais pirks alkoholinius gė- 
rimus ar degalus užsienio šalyse, kur šios prekės pigesnės. 
Taigi sąmoningumas liks nepakitęs - neigiamos paskatos 
tam netgi tikslingai yra užkirtusios kelią. 


Paperkantis pastiprinimų ir paskatų poveikis + 109 


Akivaizdu, kad išorinės ir vidinės paskatos negali taip pa- 
prastai egzistuoti vienos šalia kitų. 


Be to, žmogui, neturinčiam stiprios vidinės motyva- 
cijos, beveik kiekvienas aplinkos veiksnys trukdys ieškoti 
vidinių motyvų. Jei išorinės paskatos suteikia pakankamą 
pagrindą kaip nors elgtis, į šiuos veiksnius iš viso nebus 
atsižvelgiama. 


Perdėto paskatinimo efektas 


Mokslinėje literatūroje ką tik pateiktas pavyzdys vadina- 
mas „perdėto paskatinimo efektu“ („overjustification ef- 
fect“) (plg. Felser, 2001): 


Jei išorinės paskatos, veikiančios elgesį, yra matomos, 
stebintys asmenys, kaip ir veikiantieji, remsis tuo, kad jos 
taip pat yra veiksmingos. 


Elgesys susiduria su perdėtu pateisinimu, jei jam pa- 
veikti pradedama ieškoti kitų vidinių paskatų. 


Svarbu paminėti, kad pasireiškus šiam efektui ne tik ste- 
bėtojai, bet ir veikiantieji asmenys patys nebejgauna vi- 
dinės motyvacijos. 


Kuo ši diskusija reikšminga motyvuojant darbą? 


Mano manymu, visi dirbame siekdami praktinių rezulta- 
tų: pinigų, tam tikros gerovės, patvirtinimų, pripažinimo, 
saviauklos. 

Nesvarbu, teikiame pirmenybę išvardytoms išorinėms 
priežastims ar ne, kiekvienas esame su tuo susijęs. Tačiau 
kuo daugiau tai akcentuojama, tuo mažesnė galimybė, kad 

Jūsų veiklą ims skatinti vidinė motyvacija, kurios neturė- 
jote imdamiesi užduoties. Čia vertėtų prisiminti Spren- 
gerio tezę, teigiančią, kad išorinės paskatos negali suteikti 
įkvėpimo. 

Šis suvokimas vėl remiasi konkrečiais pastiprinimų 
naudojimo patarimais, papildydamas juos nurodymais, 
kaip turėtų būti elgiamasi su paskatomis. Prisiminkite dar 
kartą: pastiprinimų poveikis pastebimas paskui, tuo tarpu 
paskatos mus veikia jau pradėjus kaip nors elgtis. 

Teisingas paskatų 
taikymas 


+ Stipriai skatindami užduotis, kurioms reikalinga moty- 
vacija, nepaverskite jų susidomėjimo nekeliančia veikla! 
Taisyklės „išoriniai paskatinimai paperka“ nevertin- 
kite vienprasmiškai! Taip nutinka ne visada — dažniau. 
siai pastiprinimai tampa naudingais motyvuojančiais 
veiksniais. Pagyrimai ir žodiniai įvertinimai, leidžiantys 
suprasti, kad žmogus gerai atliko savo užduotį ar kad 
reikalingos jo žinios, yra vieni stipriausių paskatinimų. 
Tačiau ir pinigai yra geresnis paskatinimas, nei galėjo 
pasirodyti. Pavyzdžiui, atvejis, kai vadovas aukštesnes 
pareigas pradėjusiam eiti darbuotojui pakelia atlygini- 
mą, gali būti labai motyvuojantis. Svarbu tik tai, kad 
toks įvertinimas būtų suprastas kaip pasiekimų paska- 
tinimas, o ne kaip pagrindinė darbo priežastis. 


+ Suteikite paskatas, kurios galėtų būti suprastos kaip as- 
meninis įvertinimas! 
Svarbiau ne tai, koks objektyvus paskatos turinys, 
o tai, kokią informaciją ji suteikia. Sakykim, mums 
pasakoma: „Tai, ką tu darai, tėra menka užduotis“ ar 
„Šaunu, ir toliau taip dirbkite! Kaip tik Jūsų mums ir 
trūko“. Ši interpretacija priklauso nuo skatinančio va- 
dovo ar kolegos. Tačiau paskatinimai neturėtų atlikti 
tik pagyrimo ar kompensacijos funkcijos. Šiuo atveju 
įtartinai didelės paskatos gali inspiruoti kaip tik tokį jų 
supratimą. 


+ Nenaudokite paskatinimų ten, kur jų nereikia! 
Pasitaiko atvejų, kai be reikalo naudojamos paska- 
tos pakenkia motyvacijai. Pavyzdys: projektą vykdan- 
ti komanda siūlo laikiną protokolininko darbą. Pro- 
jekto vadovas kandidatus vilioja laikinu darbo krūvio 
sumažinimu, kuriuo nežadama einant kitas pareigas. 
Veiksminga paskata? Mažų mažiausiai tai reikš, kad šis 
darbas yra ne toks naudingas kaip kitos pareigos. Toks 
faktas sukels abejonių. Daug geriau būtų paminėti, kad 
kiekvienas projekto dokumentaciją laiko svarbia, o jei 
šis darbas pareikalautų didesnių pastangų, tai turėtų 
būti kompensuojama tinkamomis priemonėmis, o ne 
naudojant atstumiančias paskatas. Be to, galbūt reikėtų 
patikrinti, ar reikalavimai, keliami darbuotojams, nėra 
per aukšti. Taigi nuo ko priklauso tai, kad kas nors daug 
dirbdamas jaučia, jog jo pastangos buvo tuščios? 


+ Parodykite susidomėjimą asmenų, kuriuos norite pa- 
skatinti, darbu. 

Patarimas kontroliuoti kitų veiksmus turėtų būti taip 
pat teisingai suprantamas: tikrai gali būti, kad vadovai, 
stebintys savo pavaldinių darbą, pasiekia sėkmingesnių 
rezultatų (Komaki, 1996), tačiau negalima leisti, kad 
tokia kontrolė būtų suprasta kaip nepasitikėjimas. At- 
virkščiai, ji turėtų reikšti neabejingumą ir pasirengimą 
įvertinti sėkmingus poelgius. Ji turėtų skelbti: „Mums 
nėra tas pats, ką Jūs veikiate“. Tačiau kai kontrolė tam- 
pa pagrindine darbą skatinančia priemone bijant, kad 
kitu atveju nebus sulaukiama rezultatų, lieka galimybė 
atsižvelgti į vidinę darbuotojų motyvaciją. 


6.4 Atsipalaidavimas ir atsakomoji reakcija, 
išreiškiama mimika 


Besąlygiškas uolumas tik kenkia. Šis teiginys tikrai itin 
patrauklus tinginiams. Tačiau šie Žodžiai taip pat padeda 
suprasti svarbų dalyką: „svaiginimasis darbu“ dažnai pra- 
silenkia su tikslais. Esama fenomeno, kurį galėtume api- 
būdinti kaip „viršmotyvaciją“ (plg. Comelli X Rosenstiel, 
1995, 54 p.) 

Remiantis klasikiniu Yerkes-Dodson-Gesetz (Yerkes 
8 Dodson, 1908) dėsniu, schemiškas ryšio tarp pasiekimų 
ir aktyvumo vaizdas visuomet yra kreivės, tiksliau tariant, 
apverstos raidės „U“ formos (žr. iliustraciją). Šis dėsnis 
teigia, kad visuomet yra optimalus aktyvumo lygmuo. Nu- 
tolus nuo jo, prastėja pasiekimų kokybė. 

Pasiekimų kokybės ir aktyvumo santykis: Yerkes-Dodson-Gesetz 
dėsnio schema. 


Iš esmės šis optimumas priklauso nuo to, su kokio su- 
dėtingumo ir kompleksiškumo užduotimi susiduriame. 
Atliekant paprastus pavedimus, sprendimų kokybę geri- 
na didelis aktyvumas; jos smukimas pastebimas tik esant 

labai dideliam susijaudinimui. Tačiau susidūrus su sudė- 
tingomis užduotimis, optimumas pasiekiamas greitai; Čia 
nepageidaujamas ir nedidelis susijaudinimas. 

Taigi didelė motyvacija susijusi su dideliu aktyvumu; 
taip pat su perdėto uolumo ir liguisto darbingumo atsisa- 
kymu. Argi tai reiškia, kad galima turėti per stiprią moty- 
vaciją? Iš tiesų esama situacijų, kuriose geriausių rezultatų 
galima laukti tik pasireiškiant vidutinio intensyvumo moty- 
vacijai (Kleinbeck, 1996, 15 p.). 


Iš Yerkes-Dodson-Gesetz dėsnio aiškėja, kad atsipalaida- 
vimas ir ramybė yra svarbūs motyvacijos elementai. 


Tik pagalvokite apie tai, kad ne visas užduotis, kurioms 
reikalinga Jūsų motyvacija, vertinate kaip malonias ar ne- 
utralias. Kai kurios jų yra visiškai atstumiančios; pagal- 
vokite apie nemalonius pokalbius, sudėtingas derybas, 
prastų įmonės rezultatų aptarimą ir t. t. Tikimybė išvengti 
nemalonių situacijų priklauso nuo Jūsų gebėjimo atsipa- 
laiduoti. Šalia kitų dalykų didelė įtampa sukelia gynybinę 
reakciją. 

Be to, įtampa didina agresijos tikimybę bei trukdo mo- 
kantis. Pirma, ji trukdo susikaupti. Antra, padidėjus susi- 
jaudinimui, mes vis dažniau veikiame pagal senus elgesio 
pavyzdžius. Tai kelia ypač daug problemų tada, kai norime 
atsikratyti neigiamų įpročių ir pradėti elgtis kitaip. Įsivaiz- 
duokite, Jūs norite atprasti nuo to, kad skaitydami prane- 
šimą mažiau žvilgčiotumėte į rankraštį arba maigytumėte 
rašiklį. Taigi kuo labiau jaudinsitės skaitydami pranešimą, 
tuo sunkiau Jums bus įgyvendinti šį sumanymą. 


Šie teiginiai primena, kad siekiant laimėjimų leistina tik 


vidutinė - kartais tai gali reikšti ir saikingą motyvaciją - 
įtampa. 


Atsipalaidavimas ir atsakomoji reakcija, išreiškiama mimika + 115 


Yra dvi atsipalaidavimo rūšys: 

+ vidinė ir 

+ fizinė. 

Abi jos glaudžiai susijusios. 

Pavyzdžiui, tam tikra kūno laikysena. Vaikščiodami su- 
sikūprinę ar iškelta galva, galite dirbtinai suaktyvinti ne tik 
prislėgtas, bet ir pakilias emocijas (pvz., Stepper X Strack, 
1993). 

Savo emocijas galite paveikti, nutaisydami atitinkamą 
veido išraišką (Adelmann X Zajonc, 1989). Šis dalykas 
Jums bus pažįstamas, jei, pvz., kada nors žaisdavote teatrą. 
Norint atrodyti tikrai liūdniau, labai padeda nuleisti lūpų 
kampučiai, suraukta kakta ir kiti panašūs dalykai. Taip ne 
tik Žiūrovai patiki liūdno Žmogaus įspūdžiu. Jus pačius 
ima lankyti vis slogesnės mintys, balsas pasidaro niūrus, 
o veido išraiška, veikiant grįžtamajai reakcijai, tampa dar 
tikroviškesnė. 

Kaip parodė eksperimentai, kurių vienas aprašomas to- 
liau, atsakomoji reakcija yra labai specifinė ir susijusi su 
konkrečių raumenų aktyvumu. 

Nevienodas veido raumenų aktyvumas gali lemti skirtingas afektines 
būsenas (Strack, Martin 8: Stepper, 1988), plg. eksperimentinį 
aprašinėjimą. 

Strackas, Martinas ir Stepperis (1988) savo eksperi- 
mento dalyvių paprašė įvertinti keletą animacinių fil- 
mų atsižvelgdami į jų linksmumą. Tuo pat metu bur- 
noje jie turėjo laikyti po pieštuką. Keletui dalyvių buvo 
nurodyta pieštuką laikyti tarp lūpų. Tokiu būdu jie 
padarė aktyvius tuos veido raumenis, kurie paprastai 
būna įtempti esant liūdnai veido išraiškai. Kiti eksperi- 
mento dalyviai pieštuką turėjo laikyti tarp dantų, taip 
atsirasdavo dirbtinė šypsena (žr. iliustraciją). Likusieji 
filmo metu pieštuką turėjo laikyti rankoje. 

Pasirodė, kad tiems, kurie filmus žiūrėjo dirbtinai 
šypsodamiesi, buvo linksmesni nei laikiusieji pieštu- 
kus tarp lūpų ar rankose. 


Taigi fizinių ir vidinių reakcijų ryšio panaudojimas ga- 
limas ne tik rūpinantis tinkamomis darbo sąlygomis. Čia 
vėlgi tiktų aristoteliškas patarimas (plg. 4 sk.): 


Norėdami motyvuoti savo veiksmus, elkitės taip, lyg jau 
turėtumėte motyvų. Tai tinka ir fiziniam elgesiui, tokiam 
kaip laikysena ar veido išraiška. 


Panašūs patarimai dažnai padeda įmonėse, ypač tada, 
kai reikia, kad darbuotojai palaikytų tam tikrą formą. Pa- 
vyzdžiui, skambučių centro darbuotojams nurodoma vil- 
kėti atitinkamus drabužius tikintis, kad tai atsilieps pokal- 
bių kokybei. 

Taip pat ne klaida patiems stengtis psichologiškai atsipa- 
laiduoti. Kitiems tai pasiekti padeda tam tikri būdai, tokie 


Atsipalaidavimas ir atsakomoji reakcija, išreiškiama mimika + 117 


kaip autogeninės treniruotės (pvz., Krampen, 1998) arba 
progresyvus raumenų atpalaidavimas (Jacobson, 1977). 


Vidinis atsipalaidavimas 


Pakalbėkime apie vidinį atsipalaidavimą. Fizinis atsipalai- 
davimas tėra priemonė, padedanti siekti šio būtino dalyko. 

+ Kokie yra vidinės įtampos požymiai? 

+ Nuo ko mes norime pailsėti? 

+ Kurie mūsų poelgiai yra ne naudingi, o žalingi? 

Pirmas dalykas būtų poreikis kontroliuoti: kai turi- 
me stiprių motyvų, dažnai jaučiamės atsakingi už visus 
vykstančius dalykus, tarsi privalėtume valdyti situaciją. 
Atsargiai: per didelis atsakomybės jausmas nėra produk- 
tyvus. Pirmiausia jis didina stresą ir, sukeldamas įtampą, 
mažina pasiekimų kokybę. Be to, ši savybė trukdo lanks- 
čiai išvengti nesėkmių. Pavyzdžiui, žmonės, linkę pernelyg 
kontroliuoti situaciją, atkakliai bando susidoroti su iš tiesų 
neišsprendžiamomis užduotimis (pvz., Janoff-Bulman X 
Brickman, 1982). Nors užsispyrimas ir nėra bloga savybė, 
tokiais atvejais jis tik švaisto jėgas, kurias geriau būtų iš- 
naudoti atliekant naujas ir vertingesnes užduotis. 

Antras dalykas yra perfekcionizmas: raginimas „būk to- 
bulas“ šiuo atveju skamba taip juokingai, kad turbūt niekas 
negalėtų jo priimti rimtai. Vis dėlto mes dažnai dirbame 
tiek, lyg būtume pasirašę įsipareigojimą nuolat tokie būti. 
Tai dažniausiai pasireiškia ne pagerėjusiais darbo rezulta- 
tais, bet mūsų reakcija, kai nepasiekiame tobulumo tikslo. 
Ar esame tikri perfekcionistai, išaiškėja tada, kai viskas 
ima kristi iš rankų, kai nesulaukiame pagyrimo, kurio ti- 
kėjomės, ar kai kas nors su mumis pasielgia nedraugiškai. 
Tokie žmonės taip pat linkę netinkama linkme nukreipti 
savo pastangas. 

Norėdami veikti tikrai efektyviai, turėtumėte atsisvei- 
kinti su idealistinėmis pažiūromis, vietoj to sau pasaky- 
dami: „pakaks ir to“ arba „tu nebūtinai turi būti stiprus ir 
tobulas, esi puikus toks, koks esi 


6.5 Sugebėjimų įgijimas ir panaudojimas 


Prieš tai buvo minėta, kad ypač motyvuojama tai, ką su- 
gebame. Taigi sugebėjimai veikia motyvuojamai. 


Daug žadanti motyvacijos sąlyga - galimybė kurioje nors 
veiklos srityje realizuoti sugebėjimus. 


Svarbūs du dalykai: 

+ Jei yra galimybė pasirinkti užduotis (pavyzdžiui, ten, 
kur jos yra skirstomos), žmogus turėtų kuo dažniau 
imtis to, ką (gerai) sugeba. Kartu užduotis neturėtų 
būti lengva - atvirkščiai, joje turėtų slypėti iššūkis. 
Labai motyvuoja, kai užduotis, kurią jaučiate galin- 
tys atlikti, skiriama specialiai. 

+ Ypač stimuliuoja ir naujų dalykų mokymasis. Tai 
galėtų būti kompiuterių kursai ar kitos motyvuo- 
jamosios pratybos. Kaip jau buvo minėta, pagrin- 
dinė problema yra ta, kad sugebėjimai motyvuoja 
tik tada, kai galima juos realizuoti. Taigi mokymasis 
veiksmingas tik tuomet, kai yra suderinamas su įgy- 
tų Žinių pritaikymu. 

6.6 Konstruktyvi atsakomoji reakcija 


Apie informacijos ir motyvacijos funkcionavimą pagal 
atsakomąją reakciją jau buvo užsiminta. Šios knygos pa- 
baigoje Jums norėčiau pateikti dar keletą patarimų, kaip 
turėtų būti formuojama veiksminga atsakomoji reakcija 
(pvz., darbuotojų kolektyve). 

+ Atsakomoji reakcija turėtų būti subalansuota. Kas 
buvo gerai? Kas galėjo būti atlikta geriau? Pradėkite 
nuo pozityvių dalykų. 

+ Atsakomoji reakcija turėtų būti konkreti, tai yra su- 
sijusi su atliktu veiksmu. Pastebėjimas: „Tavo pra- 
nešimas nebuvo įtaigus“ nėra konkretus — tai in- 
terpretacija. Ji nėra naudinga, nes aš nesužinau, ką 
galiu padaryti, kad kitą kartą pasirodyčiau geriau. 
Tuo tarpu žodžiai: „Skaitydamas pranešimą, kalbė- 
jai labai tyliai ir žiūrėjai ne į klausytojus, o į savo 
rankraštį. Dėl šių dalykų pranešimas man nepasi- 
rodė įtaigus“ veikia visiškai atvirkščiai, nes dabar aš 
žinau, kaip turiu elgtis, kad įtikinčiau poną X. 

+ Atsakomoji reakcija turėtų įvertinti veiksmą kaip 
galima greičiau po jo atlikimo, kai jos davėjo ir gavė- 
jo įspūdžiai dar yra „nauji“. 

+ Atsakomoji reakcija turėtų būti išreikšta asmeniniais 
pastebėjimais ir suvokimu (įvardžio „aš“ vartojimas), 
nes kiti žmonės tą patį veiksmą gali vertinti visiškai 
kitaip. Čia tiktų ankstesnis pavyzdys: „Tavo prane- 
šimas man nepasirodė įtaigus“. Tokia formuluotė 
kaip tik parodo, kad yra kažkas, kas nebuvo suža- 
vėtas. Pranešimą skaitęs asmuo neturėtų pasijusti 
nuobodumo įsikūnijimu, net jei kol kas ir atrodytų, 
kad jis toks pasirodė visiems. Tačiau dabar jis žino: 
mažiausiai vienam klausytojui nepatiko mano pra- 

nešimas, taigi galiu savęs paklausti, ar norėčiau ką 
nors dėl to keisti. 

+ Asmuo, sulaukęs atsakomosios reakcijos, pirmiau- 
sia turėtų tiesiog išklausyti vertinimus ir nesiteisinti. 
Klausyti - nereiškia pritarti. Tačiau svarbu nesileisti 
į diskusijas, vos išklausius komentarus. Žinoma, ko 
nors nesupratus, paklausti galima (taip pat pasitei- 
rauti: „Ar galėtumėte pateikti pavyzdį?“ ). 

Trumpai ir aiškiai 


+ Paprasta, tačiau dažniausiai neįvertinama išvada: stip- 
riausia motyvacija susprogsta kaip muilo burbulas, jei 
nėra reikiamų gabumų ar aplinka nepasiūlo jokių gali- 
mybių. Atkreipkite dėmesį į tuos, kurie stengiasi tobu- 
linti savo sugebėjimus - tai motyvacijos požymis. 


+ Iki šiol visi šios knygos patarimai buvo susiję su mo- 
tyvų stiprinimu ir įgyvendinimu. Tačiau ar galima su- 
formuluoti motyvus ir vertybes bei priskirti tikslus? 
Atsakymas ginčytinas - TAIP, teigia daugelis Žymių 
motyvacijos meistrų, NE šiems teiginiams priklijuoja 
„mito“ etiketę (Sprengeris). 


+ Atsakymas TAIP susijęs su pastiprinimais ir paskati- 
nimais, kuriais privalu visą laiką rūpintis: teigiamais 
pastiprinimais (t. y. kažko malonaus pasiūlymu) ir nei- 
giamais pastiprinimais (t. y. ko nors nemalonaus pa- 
naikinimu). Pastaba: pastiprinimai, taip pat ir neigia- 
mi, niekada nemažina veiksmų intensyvumo. 

Priešingą vaidmenį vaidina bausmės. Jos nėra pa- 
stiprinimai ir, remiantis elgesį tiriančios psichologijos 
duomenimis, veikia kitaip nei jie. 

Pastiprinimai gali pasireikšti paskatinimais, kurie 
būna žinomi prieš pradedant veikti. 


+ Pirminiai pastiprinimai yra santykinai identiški, antri- 
niai - ne. Tai, kas veikia kaip pastiprinimas, priklauso 
nuo individo. Pinigai yra universalus pastiprinimas. 


+ Pastiprinimų veiksmingumas susijęs su nuosekliais el- 
gesio būdais. 

7. Praktinė užduotis Nr. 1: 
motyvuotos kasdienybės 
kūrimas. Savimotyvacijos 
apibendrinimas 


Santrauka savimotyvacijos tema 


Šiame skyriuje, kalbėdamas apie praktinį pritaikymą, no- 
rėčiau dar kartą peržvelgti svarbiausius dalykus. Ką gi iš 
tiesų svarbu atlikti norint motyvuoti savo elgesį ar sukurti 
tam tinkamas sąlygas kitiems? 

Norėdamas geriau suskirstyti, pasinaudosiu „teorine 
elgesio formule“ S-O-R-P (plg. Comelli X Rosenstiel, 
1995, 49 p.). Ši formulė remiasi prielaidomis, kad mūsų 
elgesys labiausiai priklauso nuo situacijos ir jos dirgiklių. 
Šie Stimulai pirmiausia „perdirbami“ kintančių Organiz- 
mo veiksnių, tuomet pasireiškia Reakcija, o ši reakcija su- 
sijusi su Pasekmėmis. Visi kintantys dydžiai: Stimulai (S), 
Organizmas (O), Reakcija (R) ir Pasekmės (P) yra vienodai 
svarbūs analizuojant elgesį. 


7.1 Stimulai: situacijos analizė 


Kritiškas atsitiktinumų ieškojimas 


Mūsų motyvacija dažniausiai pergyvena šilta ir šalta. Atsi- 
gręžę į „aukso“ laikus, neretai nusiviliame, kad taip sektis vi- 
sada negali. Tačiau šis kontrastas mums gali būti reikšmin- 
gas. Turėtume pasirinkti priešingas situacijas - teigiamas ir 
neigiamas - ir išsiaiškinti, kas tuomet buvo ypatinga. 

Šis būdas, kuriuo nagrinėjamos ne kasdienės, bet neį- 
prastos situacijos, dar vadinamas „kritiniu įvykio metodu“ 
(plg. Comelli X Rosenstiel, 1995, 50 p.), remiasi teiginiu, 
jog nekasdieniai epizodai yra ypač reikšmingi ir infor- 
matyvus. 

+ Kas buvo teigiama? Pagalvokite apie darbo sąlygas, 
nepamiršdami ne tokių svarbių veiksnių (galbūt 
įmonėje kaip tik trūko kažko „malonaus“), taip pat 
apie asmeninius dalykus (galbūt tai buvo laikas, kai 
laukėte atostogų ar buvote ką tik iš jų grįžęs, galbūt 
oras buvo puikus, o Jūs įsimylėjęs). Galbūt tuo metu 
dirbote visiškai kitoje ir neįprastoje aplinkoje. 

+ Su kuo galėtų sietis neigiami dalykai? Galbūt Jus 
kamavo per daug asmeninių rūpesčių. Galbūt su- 
laukėte netikėto telefono skambučio ar vizito. O gal 
namą remontavusių darbininkų ar gatvės triukšmas 
buvo nepakeliamas. Galbūt Jūsų mėgstama koman- 
da patyrė pralaimėjimą. Galbūt sportuodami susi- 
žeidėte... arba buvote įsimylėję. 


Kodėl šis būdas žada sėkmę? 


Ekonominiu požiūriu atsakymo esmė - tiesiog nepalan- 
kios aplinkybės: žmonių poreikiai per daug skirtingi, kad 
būtų galima pateikti visuotinį motyvacijos formavimo re- 
ceptą. Svarbiausia kaip galima išsamiau aptarti pagrindines 
sąlygas. 

Turint daug tokių sąlygų, pirmiausia jas reikėtų laikyti 
hipotezėmis. Tada eksperimentuojant galima pabandyti 
vėl sukurti tokias pačias situacijas ir jose dalyvauti. 


Norima išbandyti: kokia situacija yra tinkama? Ko man 
reikia norint gerai atlikti darbą? 

Šio metodo rezultatai - tik impulsai arba hipotetiniai 
kandidatai. Dabar jie turi pasiteisinti praktiškai. 

Šiuos testus visuomet sieja specifinis ryšys su individu. 
Gautų rezultatų neišeina paskelbti visuotiniais, toks yra tik 
metodas. 


Netinkamų situacijų vengimas 


Kad ir kažin kas būtų: svarbus pokalbis telefonu, vizitas, 
įdomus laikraščio straipsnis, laisvalaikio užsiėmimai, pvz., 
įdomi televizijos programa, oras ar dar kas nors - aplinkos 
sąlygų, neleidžiančių susikaupti, pasitaiko visada. Dauge- 
lį tokių atvejų galima numatyti, o jų gebėjimas išblaškyti 
yra visiškai aiškus. Nepaisant to, kaskart patenkame į si- 
tuacijas, atitraukiančias mus nuo darbų. Tai paaiškina dvi 
psichologinės priežastys: 

+ Pirmiausia daugelis tokių sąlygų mums yra mielesnės 
negu darbas. Kai kuriais atvejais, suvokiamos kaip 
atpildas, jos gali būti veiksminga motyvacinė prie- 
monė. Tačiau, nuolat skatindamos mūsų tingumą, 
šios sąlygos puikiai gali daryti ir neigiamą įtaką. 

Ši pirmoji priežastis yra be galo išmintinga, tuo tar- 
pu antroji daugeliui žmonių yra nesuprantama ir reika- 
laujanti išlaikyti tam tikrą nuotolį kaip nors elgiantis. 

+ Mes nuolat darome tą pačią fundamentalią klaidą: 
beveik visada nuvertiname išorinių situacijos sąlygų 
galią. Dažniausiai, kai kokiam nors žmogui kas nors 
nelabai gerai pavyksta, mes elgiamės taip, lyg būtų 
visiškai paprasta kokioje nors situacijoje veikti vi- 
siškai kitaip, lyg bet kuriuo metu galėtume tos situa- 
cijos atsisakyti ir tarsi viskas priklausytų vien nuo 
charakterio ar valios silpnybių. 

Pavyzdžiui, kai kas nors nebaigia kalbėti telefonu, nors 
jau pasikeitė reikiama informacija, mes tai vertiname kaip 
negebėjimą valdyti pokalbio arba plepumą. Mums nerūpi 
faktas, kad asmuo taip pat yra valdomas situacijos ir gal- 
būt todėl negali taip lengvai ir tuojau pat baigti šio pokal- 
bio. Dar vienas pavyzdys: kai norėdami trumpai pailsėti 
įsijungiame televizorių ir pradedame žiūrėti ypač įdomią 
laidą, nėra taip paprasta nuo jos atsiplėšti, nors iš pradžių 
manėme visiškai kitaip. Situacijos - ir, žinoma, ypatingos 
socialinės situacijos, kuriose dalyvauja kiti žmonės - turi 
savo dinamiką. 


Save visada vertiname geriau nei asmenis, dalyvaujan- 
čius situacijoje, ir manome galintys viską kontroliuoti ge- 
riau, nei tai sugebėtume iš tikrųjų. 


Tas, kuris jau atprato nuo rūkymo ar kitų panašių įpro- 
čių, galbūt labiau supras šią svarbią klaidą: žinoma, daug 
paprasčiau visiškai nepradėti rūkyti, nei būti valdomam 
situacijos ir nesiliauti vadovautis moto „viena cigaretė dar 
nieko nereiškia“. Tačiau jei iš tikrųjų atsiduriame situaci- 
joje ar esame veikiami tam tikrų aplinkybių, yra labai sun- 
ku su tuo susidoroti. 

Galbūt „pagundos“ sąvoka nėra taip dažnai vartojama 
mokslinėje psichologijoje, tačiau ji tikrai gerai įvardija 
problemą ir apibrėžia aplinkos sąlygas, kurioms sunku 
pasipriešinti. Šiaip ar taip, būti protingam nereiškia atsi- 
spirti pagundai. Atvirkščiai: protingu galima vadinti tą, 
kuris žino galimus sunkumus ir kaip galėdamas stengiasi 
jų išvengti. 

Tad ką gi turime daryti? Pasinaudokime netikėto tele- 
fono skambučio pavyzdžiu: žvelgiant objektyviai, bus tik- 
rai lengviau iš viso nesileisti į pokalbį, nei jį, jau įsibėgė- 

jusį, nutraukti. Tais atvejais, kai telefonas skamba įkyriai 
dažnai, reikalingos išankstinės priemonės. Šioje situaci- 
joje naudingiau turėti autoatsakiklį, asmeninį sekretorių, 
gelbstintį nuo skambučių lavinos, ar darbo kabinetą be 
telefono, nei lavinti komunikacines savybes, padedančias 
baigti pokalbį. Galbūt situacijoms analizuoti pagelbėtų 
netgi radikalus aplinkos pakeitimas, padedantis sumažinti 
neigiamą išorinių veiksnių įtaką. Tai būtų susiję su dar vie- 
na situacijos analizės išvada: 


Problemiškų situacijų turėtume vengti iš pat pradžių. 
Visada yra geriau nepatekti į situaciją, prieš tai jos neiš- 
bandžius. 


Dažniausiai situacijos yra daug sudėtingesnės, nei mes 
jas įsivaizduojame. 


7.2 Motyvų, suvokimo ir vertybių sistemos 
organizmas 


Kalbant apie kintančius šio organizmo dydžius, kyla klausi- 
mas, kaip mes vertiname ir aiškiname įvairias aplinkos są- 
lygas. Savaime suprantama, šie dydžiai yra glaudžiai susiję 
su elgesiu. Tiesa, vienus jų galima pastebėti, kitų - ne. Kad 
galėtume ką nors pasakyti apie Žmogaus pažiūras, turime 
suvokti situaciją ir jo elgesį. 


Motyvai 


Žinoma, ši struktūra susijusi su motyvais. Pavyzdžiui, koks 
yra Žmogaus santykis su trimis svarbiausiais elementais: 

pasiekimais, valdžia ir partneryste? Gana dažnai to tiksliai 
nežinome net apie save. Mes visai nesame neklystantys 
savo motyvų sistemos žinovai. 

Nemažai karjeros siekiančių žmonių nustemba, kai tapę 
vadovais (o dėl to buvo taip ilgai stengtasi) suvokia, jog tai 
suteikia daug mažiau pasitenkinimo nei ankstesnė veik- 
la. Galbūt jie visai nėra „valdžios“ žmonės. Galbūt vadovo 
pareigos juos žavėjo tik kaip tikslas ar galimybė realizuoti 
savo pasiekimus. Galbūt kitas žmogus labiau džiaugiasi ne 
pasiektais laimėjimais, o įgytu autoritetu, neatsiejamu nuo 
šios padėties. 


Tikslingai motyvacijai svarbu žinoti, kas iš tikrųjų tenkina 
mus arba kitus žmones. 


Ir čia nepakanka tiesiog „įsiklausyti“ į save ar užduoti 
klausimus kitiems. Verčiau suteikti nevaržomą laisvę vaiz- 
duotei ir nuolat mąstyti apie tai, kaip viskas atrodytų vienu 
ar kitu atveju: pavyzdžiui, jei užimtume tokias pareigas ar 
turėtume tokį kolegą, jei gyventume čia ar priklausytume 
tam kolektyvui. Tai yra prasmingas metodas, padedantis 
išsiaiškinti, kas kam patinka. Galų gale tai taip pat geriau- 
sias būdas sužinoti, ar Jūsų tikslai tikrai Jums tinka. 

Kaip jau buvo kalbėta 2 skyriuje, didžiojo trejeto ele- 
mentai yra tarpusavyje susiję: tuo pačiu metu galima turėti 
valdžios, partnerystės ir pasiekimų motyvus. Iš to kyla ke- 
letas svarbių praktinių išvadų: 

+ Jei išsiaiškinate, kad Jus arba kitą labai žavi galimybė 
pasiekti, tai dar nereiškia, kad esate visiškai abejingi 
kitiems dalykams. Vieno motyvo „diagnozavimas“ 
netrukdo pasireikšti kitiems polinkiams. 

+ Ta pati situacija gali skatinti nevienodus motyvus. 
Todėl, viena vertus, tos pačios aplinkybės gali mo- 

tyvuoti skirtingus motyvus turinčių žmonių elgesį, 
kita vertus, kuo labiau jos atitiks tokių žmonių po- 
linkius, tuo labiau bus galima motyvuoti jų elgesį. 

+ Tarp motyvų gali kilti konfliktas. Pavyzdžiui, as- 
muo, ugdantis savo valdžios motyvą, gali būti ma- 
žiau mėgstamas kitų. Tai neigiamai paveiks susifor- 
mavusį jo partnerystės motyvą. 


Perfekcionizmas, pastangos ir tikslo siekimas 


Kaip motyvacijos psichologijos dėsnį žinome tai, kad tik 
vidutinio lygio aktyvumas gali tikėtis tikrai gerų pasiekimų 
(žr. 6.4). Ypač aktyvūs žmonės iš tiesų dažnai prasilenkia 
su savo galimybėmis. 

Perfekcionizmas šiuo atveju yra visiškai netinkama po- 
zicija. Nuo to kenčia ne tik kūrybingumas; vidinis šūkis 
„Būk tobulas!“ gali blokuoti visą darbą. Kad tikrai pasiek- 
tume tikslą, turėtume dažniau sau sakyti: „Šią užduotį atli- 
kai gerai, pakaks“ (taip pat žr. Comelli X Rosenstiel, 1995, 
63 p.). 

Galbūt galvodami apie kai kuriuos tikslus jaučiame, 
kaip patys sau trukdome. Kartais perfekcionizmas priver- 
čia mus lūkuriuoti ant žemiausios pakopos. Dažnai per 
tokį gerai apgalvotą smulkmeniškumą akimirksniu pra- 
randame tikrus tikslus. 

Tuomet mūsų veiklą apibrėžia ne tokie svarbūs tikslai 
ir veiksmai. Tai jau tampa problema, nes kaip tik tikslai 
nusako, kas mums atrodo reikšminga, o kas ne. Tačiau 
mes taip pat drovimės tiesiog „prasimušti“ su jau pasiek- 
tais dalykais. Galbūt dėl to kaltas įsitikinimas, kad viską 
turime padaryti taip tiksliai, lyg atliktume šimtmečio dar- 
bą. Viena vertus, čia reikalingas didelis ryžtingumas. Kita 

vertus, mes turime reguliariai vis atgaivinti savo tikslus ir 
apsidrausti nuo rizikos kada nors juos pamesti iš akių. 


7.43 Reakcija: koncentruota ir nekoncentruota 
veikla 


Reakciją mes laikome ta veiksmų analizės dalimi, kuri nėra 
spekuliatyvi - mažų mažiausiai centrinis jos aspektas yra 
pastebimas elgesys. Tačiau nepamirškite, kad Jūsų elgesys 
yra atviras. Jūs patys galite neklysdami prisiminti (visi kiti 
taip pat turėtų tą daryti), ką, kada ir kaip ilgai veikėte. Ne- 
sugebėjimas to padaryti dažnai mus suklaidina. 


Kurį laiką turėtumėte patys sistemingai stebėti savo elgesį. 


Radę minutę laiko parašykite ataskaitą, kada ką nu- 
veikėte per dieną ir kokia buvo šių veiksmų trukmė. Kaip 
siūloma vadovėliuose apie laiko valdymą (tik jų atveju ki- 
tiems tikslams), pasirinkite tinkamiausią būdą. Geriausia 
būtų, jei kas valandą savo užrašus papildytumėte trumpo- 
mis pastabomis apie tai, ką nuveikėte per paskutinę laiko 
atkarpą. Žinoma, esama daugelio kitų metodų - svarbu tik 
tai, kad savo veiklą analizuotumėte remdamiesi konkrečiais 
duomenimis, o ne prisiminimais. 

Neretai nustebsite supratę, kokie užsiėmimai „suėdė“ 
laiką ir kokie - jums trukę taip ilgai - iš tiesų tęsėsi labai 
trumpai. Palyginkite šią ataskaitą su savo prisiminimais. 
Jums paaiškės, kad jie iškreipia informaciją. 

Jei šią analizę taikysite savo veiksmams, ji nebus visiš- 
kai objektyvi, nors iš jos ir bus tikimasi praktiškų išvadų. 
Mums reikia žinoti, kaip vyksta mūsų darbas. Ypatingą 
dėmesį skirkite savo veiksmų kryptingumui, trukmei ir in- 

tensyvumui. Šalia visų knygoje pateiktų samprotavimų, šie 
aspektai yra raktas į Jūsų motyvaciją. Atsižvelgiant į tai, iš 
Jūsų užrašų turėtų paaiškėti: 

+ Kokie užsiėmimai užėmė visą dieną? Ar žinome juos 
visus arba: ar prisimename veiklą, kuri mums galbūt 
nepatiko? (Pvz., galbūt rytais Jums - patiems to ne- 
žinant - reikia ypač daug laiko įsijausti į veiklą? Kas 
tai lemia?) 

+ Kiek laiko skiriate įvairioms užduotims? Kiek už- 
trunkate atlikdami administracines užduotis, tvar- 
kydami savo darbo stalą, kalbėdami telefonu? 

+ Ar intensyviai atliekate pavienes užduotis? Ką dar 
veikiate šalia to (pvz., geriate arbatą, rūkote, klau- 
sotės muzikos tvarkydami savo darbo stalą...)? Ar 
atlikdami tam tikras užduotis dažniau darote per- 
traukas? Ar jaučiate kitus išsiblaškymo požymius? 

Užduotys, kurioms skiriate daug laiko ir jėgų, vertos 

pastiprinimų. 


Tokie metodai gali būti naudingi ir vėliau, jais skatinant 
norimą ir tikslingą elgesį. 


Jei šios analizės ėmėtės patys, gali trukdyti išvadų ob- 
jektyvumo ir reprezentatyvumo stygius. Neigiamas veiks- 
nys gali būti tendencingi pagražinimai, kurių siekdami Jūs 
galbūt pažymite daugiau produktyviai išnaudoto laiko, 
negu jo buvo iš tikrųjų. 

Kitas svarbus veiksnys: galbūt ypač gerai save stebėda- 
mi Jūs automatiškai imate dirbti kruopščiau, disciplinuo- 
čiau ir labiau kontroliuodami savo veiksmus nei paprastai. 
Šis efektas tikėtinas ir tada, jei būsite stebimi kito asmens. 
Šiuo požiūriu tokia faktų iškraipymo tendencija neišven- 
giama. Tai, kas turėtų būti tik „diagnozė“ ir „indikacijų 

nustatymas“, įgyja beveik „terapinę“ vertę. Jūs bandote 
pasipelnyti iš „lyg tarp kitko“ atsiradusio darbo organi- 
zuotumo ir sistemingumo. 


7.4 Išvada: pastiprinimai 


Analizuojant elgesį, ne paskutinė vieta tenka kontingentų 
paieškai. Ką tai reiškia? Mes norime žinoti, kokie tiesiogi- 
niai rezultatai yra susiję su mūsų elgesiu. Galbūt Jūs turite 
bendradarbį ir viršininką, vertinančius didelį savarankiš- 
kumą, taigi jie jaustųsi įvertinti, galėdami dirbti tyliame 
kambarėlyje nekreipdami į nieką dėmesio. Tai būtų gali- 
mas išorinis pastiprinimas. 

Prisiminkite samprotavimus, išdėstytus 6.2 pastraipoje. 


Pagalvokite apie tai, kad vieni pastiprinimai mums yra 
žinomi jau veiklos pradžioje (paskatos), o kiti išreiškiami 
„nelauktai“ ir kartais net nepastebimai. 


Apie paskatas ir jų problematiką buvo daug kalbėta 
6 skyriuje. Tačiau, analizuodami elgesį, galite susidurti su 
iki šiol nepastebėtais pastiprinimais. 

Galbūt Jums kils klausimas, kaip galima nematyti, kokie 
aplinkos veiksniai mus veikia kaip pastiprinimai. Tačiau 
įsivaizduokite tokį atvejį: kai Jūsų pašnekovas pavartoja 
žodžius „aš“, „mane“ arba „mano“, Jūs paprasčiausiai pa- 
linksite galva arba sakote „taip“. Taip Jūs skatinate jį pasa- 
koti apie save. Ateityje šis žmogus daugiau kalbės šia tema 
ir labiau save vertins, tačiau greičiausiai nesupras, kad taip 
elgtis jį paskatino tam tikra Jūsų reakcija. 

Taip tampame dažnai veikiami subtilių aplinkos sąly- 
gų - beje, nebūtina, kad jas savo elgesiu aktyvias darytų 

kiti žmonės. Jei dalyvaujate dviejuose projektuose ir už 
pažangą viename sulaukiate geresnio įvertinimo nei už 
pasiekimus kitame, tai lems, prie kurio projekto norėsite 
dirbti labiau. Gali pakakti ir viršininko užsidegimo vado- 
vaujant vienam projektui, kurio jam stigs dirbant prie ki- 
tos užduoties, nors abiem atvejams ir būtų skiriama vieno- 
dai laiko ar reikšmės. 

Tokioje situacijoje nebūtina ieškoti nesuvokiamų, tarsi 
„slaptų“, pastiprinimų. 


Tačiau Jūs turite nuolat prisiminti, kad elgesio pastipri- 
nimai anaiptol ne visada žinomi jau veiksmų pradžioje. 
Kartais jie pasireiškia nelauktai ir dažnai veikia nepa- 
stebėti. 


Atkreipkite dėmesį ir į nepageidaujamo elgesio pastipri- 
nimus. Deja, tikrai dažnai poelgiai, nevedantys prie tikslo, 
sulaukia tiesiog „karališko“ atpildo. Pavyzdžiui, ką reiškia 
išsisukinėjimas nuo nemalonios užduoties? Dingusią rizi- 
ką patirti nesėkmę, galbūt daugiau laisvo laiko, nepakilusį 
pasiekimų standartą, streso išvengimą. Skamba ne taip jau 
blogai. Taip blogai ir nėra. 

Čia vėl prisimenama valia. Tačiau ir pastiprinimų teo- 
rija turi du pasiūlymus, susijusius su savimotyvacijos ir 
kitų motyvacijos temomis: 

+ Pirmiausia reikia atsikratyti nenorimą elgesį vei- 
kiančių pastiprinimų (tinginių rūpinimąsi neigia- 
mais išgyvenimais sumažina jų laisvalaikio „apkar- 
pymas“. Pasiekimų standartas kyla ir tada, kai to- 
kiems Žmonėms neskiriamos užduotys, keliančios 
stresą). 

+ Antra, reikia rūpintis, kad tinkamas elgesys būtų 
skatinamas. 

8 Praktinė užduotis Nr. 2: 
motyvų atpažinimas 
kituose 


Svetimos motyvacijos pavyzdys 


Miesto, kuriame seniau gyvenau, prekybos centro 
mėsos skyriuje dirbo geriausias pardavėjas, kokį man 
kada nors yra tekę sutikti. Šis vyras buvo tikras feno- 
menas: kiekvieną klientą jis priversdavo jaustis taip, 
lyg šio noras būtų pats svarbiausias. Trumpai išklau- 
sęs, ką pirkėjas nori gaminti, mėsininkas tuojau pat 
sumanydavo, ką galėtų jam pasiūlyti. Mėsos gabalą jis 
parinkdavo labai atidžiai ir visada - mažytė, bet itin 
veiksminga investicija - nuo jo nupjaustydavo rieba- 
lų perteklių. Pardavėjo elgesys buvo labai efektingas: 
jis ilgai nemąstydavo, kas galėtų geriausiai tikti nori- 
mam patiekalui, taip pat nesileisdavo į ilgus pokalbius. 
Tiesa, kiekvienam pirkėjui mėsininkas nepamiršdavo 
pasakyti, kokį puikų gabalą specialiai jam parinko. Ste- 
bint šį spinduliuojantį entuziazmą, niekam nekildavo 
mintis, kad toks elgesys galėjo būti tiksliai apskaičiuo- 
tas. Savo linksmumu pardavėjas užkrėsdavo ir pirkė- 
jus - keliaudami namo, jie džiaugdavosi ne tik gera 
preke, bet ir puikia nuotaika. Kartais pastebėdavau, 
kad klientai bando nutaikyti momentą, kai laisvas bus 
kaip tik šis mėsininkas, o ne jo kolega. Tiesą sakant, 
dažnai taip elgdavausi ir pats. 


134 + Praktinė užduotis Nr. 2: motyvų atpažinimas kituose 


Paprastai kolegos bei bičiuliai kalbėdamiesi neap- 
tarinėja prekybos centro darbuotojų, tačiau šis par- 
davėjas tapdavo dažna pokalbių tema. Nežinodami 
nieko tikslaus apie jo darbą, visi būdavome tos pačios 
nuomonės, kad šis pardavėjas yra geriausias kolektyvo 
darbuotojas, o jo pastangos nelieka įvertintos tik nu- 
statytu atlyginimu. Taip pat buvome įsitikinę, kad ku- 
rią nors dieną nebesutiksime jo už prekystalio - tokio 
darbuotojo, be abejonės, laukia paaukštinimas. 


Tuo ir baigiasi pasakojimas, bet... 


... Jau tada sau uždaviau klausimą, ar šį pardavėją būtų 
nudžiuginęs paaukštinimas? Juk pirkėjai buvo susidarę 
įspūdį, kad mėsininko darbas yra šio žmogaus pašaukimas. 
Kuo gi jis taptų, jei naujosios pareigos būtų susijusios ne 
su prekėmis ir klientų aptarnavimu, o su filialo valdymu? 

Šį punktą jau ne sykį aptariau ankstesniuose skyriuose: 
gali būti, kad nauja situacija staiga nebeteiks paskatų, rei- 
kiamų šio pardavėjo motyvams. 

Šioje vietoje atsiranda grįžtamasis ryšys: elgesio pasek- 
mės - šiuo atveju paaukštinimas - yra nauja situacija ir 
gali būti, kad pirmiausia ji mums parodys, kurie motyvai 
praeityje buvo veiksmingi. Jei užėmus vadovo vietą mūsų 
mėsininko įkvėpimas sumažėtų, tai reikštų, kad jį skatino 
darbas, susijęs su prekyba ir pirkėjais. Tikriausiai tuomet 
naujoji veikla jam nebūtų tokia tinkama. 

Žinoma, nėra labai geras būdas apie žmogaus turimus 
motyvus sužinoti tik iš jo elgesio pasekmių, juo labiau kai 
rizikuojama be reikalo iššvaistyti geriausio komandos vyro 
ar moters jėgas. 

Taigi sugalvokime motyvacinį testą, kurį mūsų mėsi- 
ninkui galėtume pateikti jam dar dirbant parduotuvėje. 
Galbūt jis anksčiau laiko parodytų, kas šiam pardavėjui 
svarbiausia darbe. 

Pavyzdžiui, kiekvienam iš trijų pagrindinių motyvų, 
remdamiesi tam tikra informacija, galėtume suformuluoti 
apibrėžimą, kuris įvardytų atitinkamą motyvaciją turintį 
pardavėją. Tuomet šiuos apibrėžimus mūsų pardavėjas tu- 
rėtų išdėstyti taip, kad pirmoje vietoje atsidurtų tas, kuris, 
jo nuomone, jam geriausiai tinka. Išdėliokime trijų asme- 
nų A, Bir C kalbas. Tai galėtų atrodyti šitaip: 


A: „Prekyba - tai sritis, kurioje visada matomas rezul- 
tatas. Pasiekimus galima įvertinti dar tą pačią dieną. 
Jei sekasi gerai, tai mane džiugins. Jei sekasi blogai, 
žinau, kad galiu prisidėti prie to, kad viskas vyktų 
geriau. Tai yra tai, kas teikia džiaugsmą . 

B: „Prekybos srityje vyksta nuolatinis bendravimas 
su žmonėmis. Aš nesėdžiu kontoroje, o esu su pir- 
kėjais. Daugelis jų labai puikūs. Aš mėginu spręsti 
jų problemas, taigi mokausi pažinti gyvenimą. Kai 
pirkėjams pasiūlau tinkamą prekę ir maloniai su 
jais bendrauju, užplūsta jausmas, kad žmonės mane 
mėgsta. O tai iš tiesų nuostabus jausmas“. 

C: „Apie prekes, kurias parduodu, išmanau tikrai daug. 
Nemažai pirkėjų, spręsdami kokį nors klausimą, su- 
siduria su problema „nežinau kaip“. Tuomet aš at- 
einu į pagalbą: išklausau žmonių pageidavimus ir 
pasiūlau. Aptarnaudamas pirkėjus, pasitelkiu visą 
savo Žinių ir patirties bagažą. Puiku, kai jauti, kad 
tavo patirtis gali būti naudinga kitiems“. 

Kiekviena šių nuomonių akcentuoja vieną iš trijų pagrin- 
dinių motyvų: 

Nuomonė A nukreipta į pasiekimus: pardavėjui svar- 
biausia, kad jo pastangomis būtų kas nors pasiekiama. 

Pardavėjui B svarbūs žmonės - akivaizdu, kad būti ver- 
tinamam kitų jam taip pat yra reikšmingas dalykas. 

Pardavėjas C pabrėžia savo kvalifikaciją ir neabejotiną 
pranašumą prieš kitus, kuriuos jis aptarnauja kaip klien- 
tus. Tai - valdžios motyvo pavyzdys. 


Kuriam tipui priklauso mūsų mėsininkas? 

Būdamas toks, kokį jį aprašiau, šis pardavėjas veikiau- 
siai jaučiasi esantis patarėjas ir savo svarbiausia užduotimi 
laiko padėti pirkėjui. Taip pat galime įžiūrėti ir stiprų part- 
nerystės motyvą - tai byloja faktas, kad būdamas draugiš- 
kas šis vyras visada išlieka dalykiškas ir nesileidžia į ilgus 
pokalbius. Lemiamu klausimu sprendžiama, kas jam yra 
svarbiau: būti mėgstamam pirkėjų ar galimybė jaustis eks- 
pertu? Pasiekimai čia taip pat gali turėti nemažos reikšmės. 
Negalime teigti, kad šis pardavėjas naudojo kokią nors ag- 
resyvią pardavimo strategiją. Pavyzdžiui, jis nesiūlydavo 
pirkėjams prekių, visiškai neatitinkančių jų pageidavimų, 
tik paragindavo pasirinkti iš itin geros kokybės atsargų. 

Remiantis turima informacija galima manyti, kad mūsų 
mėsininko poziciją nusako tokia tvarka išdėstyti tipai: C, 
B, A. Tokiu atveju gali būti, kad jei vadovo pareigų pagrin- 
dą sudaro bendravimas su klientais, jam šis darbas tikrai 
sekasi. Būtų išties įdomu sužinoti, koks sprendimas paties 
pardavėjo. 

Motyvų atpažinimas praktikoje 


Dar pora žodžių apie mūsų „testą: savaime suprantama, 
šis testas tėra tikslingas prasimanymas. Apie tai, kad esama 
alternatyvų, kalbėjau jau seniau (pirmiausia 2.3 skyrelyje). 
Pirmasis testo pranašumas yra tas, kad jis kilo iš teorinių 
apmąstymų, taigi gali būti lengvai pritaikomas kitoms teo- 
rinėms nuomonėms. Jums tereikia neaiškius motyvus su- 
skirstyti į tipus. 

Kitas privalumas - apklausos dalyviams pateikiama 
„medžiaga“, apie kurią jie turi kalbėti ar ją komentuoti. 
Visiškai paprasta: kalbėti apie savo pačių motyvaciją netu- 
rint pagrindo yra daug sudėtingiau, negu komentuoti kitų, 
šiuo atveju trijų fiktyvių asmenų - A, B ir C, - turimus 
motyvus. 

Žinoma, ryškus testo trūkumas yra tas, kad jis remiasi 
vieninteliu matu. Praktikoje to nepakanka. 


Turėtumėte siekti visiško argumentų ansamblio, o galu- 
tines išvadas formuluoti tik tada, kai dauguma duomenų 
patvirtins tuos pačius dalykus. 


Tokiais būdais kaip minėtasis „testas“ pasieksime tik 
tiek, kiek čia dalyvausime patys. Pavydžiui, mūsų nuoro- 
dos kalba tik apie atsakingus valdžios motyvo variantus ir 
visiškai apsiriboja didžiuoju trejetu. Taip pat ir anksčiau 
išdėstyti apibrėžimai gali atrodyti visai kitaip, pritaikius 
juos praktiškai. 

Be to, tipų išdėstymo eilutė tėra viena iš daugelio ga- 
limybių. Veiksminga bus paprašyti žmogų pateiktus pa- 
vienius aspektus įvertinti pagal jų svarbą. Pasirinkus tokį 
veikimo būdą, galima patikrinti, ar, pavyzdžiui, kalba B 
taip glaudžiai susijusi su teiginiu C, kad abiem aspektams 
suteikiama ta pati reikšmė, arba ar vienintelis C užima pir- 

mą vietą, o B ir A nevertinami kaip ypač svarbūs. Savaime 
suprantama, pateiktų aspektų įvertinimas apklausiamie- 
siems visada suteikia galimybę išsisukti nuo konkretaus 
apsisprendimo ir visus duomenis įvertinti kaip vienodai 
svarbius. Iš tiesų žmonės dažnai pateikia infomatyvesnius 
duomenis, kai apsispręsdami jaučiasi „suvaržyti. 

